
L’Anuari de 1*Associació Catalana d*Estudiants 


U n nucli escollit d’escolars universitaris havia preparat l’any 1916, per a ésser 
publicat per I’Associació Catalana d’Estudiants, un Anuari, compost de 
variats treballs arqueològics, jurídics, literaris, històrics i científics. Quan la seva 
impressió estava ja bastant avançada, el continuat i progressiu encariment del 
paper (motivat principalment, encara que no com a causa exclusiva, per la prolon¬ 
gació de la gran guerra), va ocasionar la paralització indefinida d’aquella tasca, no 
trobant-se I’Associació amb possibilitat suficient per a encarregar-se de les despeses 
ultrapassadores del seu primer pressupost. 

A la cordial relació haguda constantment entre I’Associació Catalana d’Es¬ 
tudiants i els Estudis Universitaris Catalans es deu que el nobilíssim esforç 
emprès per aquella no hagi resultat estèril. Les gestions per a salvar de la desinte¬ 
gració el conjunt d’articles, ja compostos, quç havien de formar Y Anuari han estat 
favorablement acollides pels Estudis, els quals, respectant per complet l'anterior 
elaboració d'aquell i acceptant tots els treballs que l’havien de constituir, en porten 
ara a terme la publicació, encabint-lo dintre la sèrie de volums de la revista que 
des de 1907 vénen editant. 

Els Estudis, que en l'actualitat tenen simultàniament en curs d’impressió els 
volums de la revista relatius als anys 1915, 1916, 1917 i 1918, no volent postposar a 
aquests l’aparició del present tom, que correspon a VAnuari esmentat, i trobant una 
ocasió per a omplir el buit que en la col·lecció d’aquella varen deixar, circumstancial¬ 
ment, en 1911, assignen el recull de treballs escolars que ara surt a llum (anc que 
escrits en 1916) el número V dintre de la sèrie de la revista pròpia 

Hom pot compendre ja per què en aquest volum d 'Estudis Universitaris Ca¬ 
talans hi figuren qualques articles que no encaixen de ple amb el caràcter normal 
de la publicació, i per què, excepcionalment, no hi ha en ell completa unitat orto¬ 
gràfica. 

Bst. ü. Cat. i 

ASSOCIACIÓ CATALANA D’ESTUDIANTS 


Demés, cal tenir ben en compte, en quant a alguns dels treballs, la data en què 
foren escrits, sortint ara a la llum amb no petit retràs. 

* * • 

Del pròleg amb què VAnuari de I’Associació Catalana d’Estudiants havia 
d’anar encapçalat, escrit pel llavors president d’aquesta, En Manuel Rodés i Arefias, 
en transcrivim a continuació els següents paràgrafs, que no han perdut l'actualitat: 

«Siguin les primeres paraules d’aquest Anuari, d’homenatge, ungit d’amor i 
de respecte, per al que fou gloriós Centre Escolar Catalanista i per als que en foren 
honorables propulsors : Claramunt, Verdaguer 1 Callis, Folguera Duràn, Puig i Cada- 
falch, Gubern, Prat de la Riba, Duràn i Ventosa, Cambó, Maspons Camarasa, Ri¬ 
poll, i tants altres. A ells es deu l’empenta formidable del Nacionalisme Català, 
del que avui són, molts d’ells, il·lustres capdavanters. 

De la fusió del Centre Escolar Catalanista amb l'Agrupació Escolar Catalanista 
Ramón Llull, Federació Escolar Catalana i Associació Escolar Robert, també benemèrites 
en la causa catalanista, va néixer, sota el patronatge del s Estudis Universitaris Catalans, 
la nostra Associació Catalana d’Estudiants. Era en el curs escolar de 1907 a 1908. 

Avui, després d’alguns anys, encara s’aguanta formosa la nostra Associació, 
i amb l’esperit i el cor posat en Catalunya treballa i lluita per una major grandesa i 
llibertat. No ha necessitat mai l’auxili de l’Estat oficial: el patriotisme dels estudiants 
l’ha sostinguda. Hi han hagut moments d’angunia, és cert, en què 1 ’ Associació 
semblava trontollar i que moria, mes l’esperit de la Mare Terra no l’abandonava, i 
reexía una altra volta.* 

La publicqció de I’Anuari ve a continuar la historia de I’Associació.» 


• A l’entorn nostre hem vist aixecar-se’n d’altres d’associacions d’estudiants, que tenien noms 
més ampulosos que el nostre modestfssim, que comptaven amb el favor del Ministre, Rector, Claustre 
universitari i premsa, que disposaven de mitjans que l’Estat facilitava, que havien assolit de bon prin¬ 
cipi un nombre de socis considerable, i hem vist que desapareixien amb l’estigma del fracàs més sorollós. 
En la seva constitució i en els seus actes no hi havia la més petita espurna d’idealitat, d’aquella Idealitat 
que fa forts als homes, a les col·lectivitats i als pobles, que indueix al sacrifici de lo més estimable i que 
porta, en definitiva, a la victorià. Ella fou la raó de l’existencia nostra i ella ha guiat els nostres aotes 
i ens exigeix una més persistent continuació. 

Notes referents a les masies de les valls de Bianya 

* • 

Castellar de la Muntanya i Valldelbach, per Josep 

Danés i Torras. 


NOTES GEOGRÀFIQUES 

O ROCRAFÍA I HIDROGRAFÍA. MUNICIPIS I AJUNTAMENTS. PARRÒQUIES I SUFRACA- 
nies. — Amb la impossibilitat material per manca de temps precís per fer un 
estudi de la masia en la comarca d'Olot, he decidit concretar-me a una secció, la 
septentrional, tal vegada la més interessant i de la que tinc el recull de notes més 
complet. 

No m’atendré a la divisió per municipis ni per parròquies, i sí a uns límits na¬ 
turals orogràfics i hidrogràfics a la vegada. En aquest concepte, la secció nord de 
la comarca d’Olot està formada per les valls de Bianya, Castellar de la Muntanya I 
Valldelbach, que corren les tres paral·leles de ponent a llevant. La Vall de Bia¬ 
nya, ampla cap el llevant, forma en l’extrem de ponent les quatre valls de Sant Sal¬ 
vador, Sant Pons, Farró i Santa Llúcia de Puigmal (vegeu la carta geogràfica*), per les 
que corren les riberes dels seus noms respectius, les que, ajuntades, formen la de Bia¬ 
nya, que unida amb la de Ridaura, que fa gran corba dins mateix de la vall, va cap a 
Sant Joàn les Fonts a unir-se amb el Fluvià que ve d’Olot. Té aquesta vall uns 
15 km. de llarg per uns 3 d’ample. La vall de Castellar de la Muntanya està en la 
part de llevant de la secció septentrional, i per ella corre la ribera de Castellar, que 
s’uneix amb el Fluvià poc abans d’arribar aquest a Castellfollit. La Valldelbach 
és la situada més al nord, i per ella corre una ribera que, unida al Lierca, va a ajuntar- 
se al Fluvià en el poble de Sant Jaume del Lierca. 

Així és que, hidrogràficament, aquestes valls formen riberes tributaries del Flu¬ 
vià en la següent forma, baixant de nord a mig-jorn: 

• El mapa geogràfic és fet sota la baso del publicat pel Sr César A. Torras en la sera Guia dt la Co • 
marca d* Olot . 

JOSEP DANÉS I TORRAS 


Lierca. 

Ribera de la Valldelbach 

» de Castellar. 

» de Capsech. 

» de Sant Salvador 

* de Sant Pons.... 

» de Farró. 

» de Santa Llúcia . 

» de Santigosa.... 

» de Ridaura. 

Riu Fluvià. 



Fluvià 


La secció estudiada comprèn els districtes municipals de Capsech i de Sant Sal¬ 
vador de Bianya; dins el primer, hi ha els pobles de Capsech, Sant Martí del Clot, 
Valldelbach, Castellar de la Muntanya, La Canya, Sant Andreu de Socarrats, Santa 
Margarida de Bianya i Sant Pere Espuig i els veïnats de Hostal-Nou i Clocalou (Lloc- 
Alou). En el districte de Sant Salvador qui està situat al NO. d'Olot sols hi ha el 
veïnat de Sant Pons d’Aulina. 

Per parròquies, aquesta secció comprèn, completes, les de : Castellar de la Mun¬ 
tanya amb la sufragania de Sant Martí de Toralles; Sant Andreu de Porreras, amb les 
sufraganies de La Torra, Llongarriu, Sant Feliu del Bach i Santa Magdalena del Coll, 
Sant Martí de Capsech; Sant Martí del Clot; Sant Pere Espuig amb la sufragania de 
Sant Martí de Bianya; Santa Margarida de Bianya, amb les sufraganies de Sant Mi¬ 
quel del Mont i la parròquia de Sant Salvador de Bianya amb la sufragania de Sant 
Pons d’Aulina. A més comprèn la secció les esglesies de Sant Andreu de Sucarrats, 
sufragania de Sant Joàn les Fonts; Santa Llúcia de Puigmal, sufragania de Sant Joàn 
de les Abadesses (bisbat de Vich) i Sant Bartomeu del Sitjar que havia estat parrò¬ 
quia de Creixenturri. 

HISTORIA DE LES VALLS 


BECULENSES I ROMANS. RECONQUESTA I REPARTICIÓ DEL TERRENY. ALOUS, 
VIL·LES, LLOCS I ESGLESIES EN L’ÈPOCA DEL COMTAT DE BESALÚ. JURISDICCIÓ. CENS 

de 1359. Terratrèmols. Sublevació dels remenses. — Els habitants indígenes 
d’aquestes valls serien segurament els apel·lats beculenses, que tindrien per capitalitat 
Becula, que s’ha significat si seria Begudà, Besalú o Banyoles. 

Segurament els romans no varen permanèixer en elles, doncs fòra del camí romà 
no sabem res que ho sigui; i els noms geogràfics perpetuats, al revés del que succeeix 
en altres llocs, són dels marcats com d’etimologia catalana (Cabriolé, Castellar, Des- 
puig, Porreras, Valldelbach). 

Al començar la reconquesta es formà el pago bisuldunense, essent la comarca tota 
inculta en l’any 816. A mitjans del segle ix surt el nom de comtat de Besalú unit 
al gerundense, del que després quedà separat. 

La propietat del terreny conquerit, fou obtinguda per guerrejadors i repobladors 
en temps de Carlemany i de Ludovicus Rus; en part, es cedí als comtes, els quals ne 
donaren també porcions a vassalls d’ells, constituint aquesta la propietat beneficiaria. 
La propietat en el concepte d’alou era absolutament lliure, tenint sols els posseïdors 
de prestar el servei al rei. La propietat per aprisonament, fou adquirida per par¬ 
ticulars i per monestirs, els quals, després d’haver colonitzat el terreny, buscaven 
ratificació del ple domini que hi posseíen. Així tenim que en aquestes valls Porra- 
ries, Sancti Martini Solano, Santa Margaritae, Santa Llúcia de Podiomalo i Sant Pettri 
Podio foren colonitzacions benedictines. Per últim hi havia les terres tributaries que 
foren les que donaren lloc a la servitut de la gleva. 

Així tenim, considerant la gran importància de la propietat per aprisonament, 
que, com tot el comtat de Besalú, aquestes valls es dividiren amb vil·les o granges 
fundades per benedictins o de vegades per particulars. Per fer-nos càrrec de les vil- 
les, alouà i llocs d’aquells temps, posem a continuació, ordenats cronològicament, els 
seus noms segons documents que en fan referencia, extrets del Nomenclàtor geogrà- 
fico-històric del comtat de Besalú fins la seva unió amb el de Barcelona, any 1111, 
del Sr. Francesc Monsalvatje, publicat dins els volums de les Noticias històricas, 1 és 
com segueix: 

855, Santi Petri (Despuig); Vilare Aliario (Sant Andreu de! Coll). — 858, Bianna; 
Sancts Margarita:. — 904, Villa Porrarias. — 947, Castellare. — 953, Santa: Marga¬ 
rita:; Eclesix Santi Petri. — 966, valle Carraria. — 977, alou Presas (a Bianya); Santi 
Andrés de Porrarias; alou Spargo (a Capsech); alou Carraria. — 977, Torales (límit 
d’un alou); Longania (alou)*; Santi Marti (in valle Biania). — 978, Sacorba (límit 
d’un alou); Santi Andrés de Porrarias i alou, Longania (límit d’un alou). — 982, 
Pòdium malum (alou). — 985, Locum Solano (Solamal) en la vall de Bianya; Locum 
Kabriolo (Cabriolé). — 995, Biania. — 996, Sancte Felicis de Bag. — 998, Ecclesia 
Santi Michaelis de Abellana Curba in valle Securillas; Alou Carraria. — 1000, Carraria. 
— 1011, Biania; Bag (alou); Porrarias (alou).— 1015, Biania. — 1017, Solerols; 
Bago; Castellars; alollem Carrera; Cubilisico (vall de Bianya). — 1050, Sants Lucis 
de Podiomalo .— 1111, Unió del comtat de Besalú amb el de Barcelona. 

Examinats els documents al·ludits, es desprèn que les cases religioses no sols eren 
les propietàries de les esglesies, sinó que tenien en son poder les Villae, Villares, Villa- 
runculi com venen nomenades en els documents (que segons diu el Sr. Balari en sos 
Orlgenes históricos de Cataluna èren denominacions donades al mas, si bé de vegades 
també es referien a una extensió de terra), sinó que també els alous i altres llocs citats 
en els documents antics els hi pertanyien. 

Així també veuríem pels documents, com tenien moltes voltes aquestes cases 
religioses la jurisdicció. 


• El Sr. Montsalvatje diu que és un lloc que devia estar entre Camprodón i Bolós. No dubto que 
deu ser Llonganya de la Valldelbach o sigui sobre el Tayó. 

De lo dit, respecte la forma d’adquisició del terreny i de les ulteriors transfor¬ 
macions de la societat catalana en resultà Ics distintes classes socials de les families 
expressades amb els noms de focs reials, de cavallers, d’aloers i franquers i d’esgleia· 
En el cens fet en temps de Pere el Cerimoniós (1359), consten en aquestes valls: 


Fochs de Caballers 

P. Couran de parròquia de Socarrats de cavaller. 1 

Fochs de cavallers de parròquia de Santa Margalida. 3 

P. Ça Nespleda de parròquia de S. P. des Puig. 1 

Parròquia d’Avellana Corba den Ponc de Castlaris. 2 


Fochs aloers e franquers 

Berenguer sa Vila de parròquia de Sant P. des Puig. 1 
Fochs reyals 

No se’n troba cap en aquestes valls. 


Fochs d’esgleija 

Parròquia de Socarrats de vegueria de Camprodón. 5 

» Santa Margalida de vegueria de Camprodón. 14 

» Sent Pere des Puig de vegueria de Camprodón ..... 8 

» Ulamal (Sant Martí de Bianya) de vegueria de Camp¬ 
rodón . 8 

» Tornariça de Sent Salvador de Sent Ponts del Abad 

de Sent Johan les Abadesses . 36 

• » Capsech de vegueria de Camprodón . 9 

» Porreras de vegueria Camprodón . 5 

* Ça Cots e de Sent Feliu des Bachs. 4 

» Sent Martí de Torayes, vegueria de Besalú . 5 


En aquestes valls no hi -ha Fochs de ciutadans. Com es pot veure per aquest 
cens, la major part d’aquests focs perteneixíen a les cases religioses. 

Una causa que produí gran trastorn en aquestes valls foren els terratrèmols. El 
primer fou en 15 de maig de 1427; l’any següent: «en lo dia de Nostre Dona Candaler 
tornà a fer tant gran terratrèmol que tornà enderrocar Castellfollit e Olot e tota la 
vall de Bianya*.* 


1. Probablement s’ha perpetuat aquest foc en la gran masia La Vila, que hl ha en la pròpia parròquia 
de San Pere Espuig. Cal fixar-se com aquest nom pot significar l'existencia d'una vila o granja, de lea 
que parlaven els documents dels segles ix, x i xi esmentats. Lo propi passa amb els noms d'El Vilà de 
Castellar, el Vilà de Pera. Recordi’s també l'etimologia del nom Clocalou, o sigui LJoc-alou. 

2. Document de l'Arxiu del senyor Comte de Solterra, ço que ve oonfirmat a més per la carta escrita 

Del cens fet en 1359 resulta que pocs eren els focs lliures en la nostra terra, ço 
que feia que en aquestes valls, com totes les de la Catalunya vella, estaven plenes de 
remenses. Aquests menaven el maso, la borda o pernada, que eren categories de cases 
rurals. Estaven els remenses subjectes a certs mals usos, que feien molt llastimosa 
la seva condició social.* 

Aquest malestar de tota una nombrosa classe social preparà una revolució que 
va estallar a meitat del segle xv.* amb la que es pogué posar fi a tal ignomínia. El 
capitost fou En Francesc de Verntallat, fill de Bas. El punt principal d’aquest movi¬ 
ment fou el comtat de Besalú. Respecte la vall de Bianya hi ha noticies de què els 
remenses sitíen la casa de Corona de dita vall. 

De les construccions actuals que hi ha en aquestes valls, excepte les esglesies 
romàniques, els antics camins i les torres, construccions a les que ara passarem una 
lleugera mirada, pot dir-se que cap de les restants existia al succeir els fets esmentats, 
ja que a no ésser les dites, cap més construcció d’aquest llunyà passat s’ha perpetuat 
a no ésser petits fragments que seria molt aventurat fixar-los-hi època. 


CONSTRUCCIONS ANTIGUES 

Esglesies. — Ja hem parlat de les actuals esglesies enclavades en aquestes valls; 
quasi totes elles són romàniques, i són de lo més antic que queda, excepció del camí 
romà. D’elles, unes eren parròquies en temps del comtat de Besalú, i d’altres estaven 
subjectes a obediència monàstica. 

Entre les primeres, el Sr. Montsalvatje, que ha historiat infadigablement el comtat 
de Besalú, hi posa les següents : S. Martini de Viafia, citada en documents del 977; 
S. Michaelis Sacorba (S. Miguel de la Torra), del 978; S. Felicis de Bag, del 996; S. Mar¬ 
tini de Toralles, del 977. 

Subjectes a obediència monàstica, hi ha : Sant Martí de Solamal, 779. a Sant 
Pere de Camprodón; Sant Andreu de Porreras, 977, a Sant Pere de Besalú; Santa Llú¬ 
cia de Puigmal, 906, a Sant Joàn les Abadesses; Sant Pere Espuig, 953, a Santa Maria 
de la Grassa; Sant Andreu de Socarrats (?), 953, a Santa Maria de la Grassa; Santa 
Margarita, 953, a Santa Maria de la Grassa. 

•Totes aquestes esglesies es conserven romàniques en l’actualitat, com també 


al rei pels jurats de Girona en 10 de febrer de 1428, en què es diu : «los Uochs de la vall appellada Bisanya 
• de la montanya del vescomtat de Bas son destrohits ey es morta molta gent*. En l’esglesia de Sant 
Marti del Clot hi ha una inscripció en les oloves de la porta, que fa referencia a la restauració feta en ella 
per aquest motiu, el qual està denominat amb sabor local amb aquesta forma : «per rao dita de terratre* 
molai». 

• Un d'aquests mals usos és el nomenat mal ús d 'arcia, i consistia amb el dret que tenia el senyor 
de quedar-se amb els béns del remensa quan s'incendiava la casa que habitava, en càstig del seu descuit. 
Les cases que habitaven devien ésser molt combustibles, i la fusta, per tant, devia jugar un paper important. 

quasi tote§ les restants de la vall,* les noticies de les quals es troben posteriors a 
l’any 1111, de l’anexió del comtat de Besalú amb el de Barcelona. 

Vies de comunicació. — En l’actual camí ral d’Olot a Camprodón, pel Capsa- 
costa, es conserva en aquest punt un antic camí romà, que és el que serveix per a gua¬ 
nyar la pujada. 

Per més que molt descalsada, es veu bé la paret que feia marge i grans trossos 
l’empedrat, amb els guarda-rodes i albanyals. Hem sentit dir que fou restaurat no 
fa molts anys. 

Se suposa que per aquí passava una calzada d’importancia que sortint d'Olot es 
dirigia a Camprodón per Bianya. 

Tots els altres camins de què tenim esment són molt posteriors. El que tenia 
molta importància en temps del comte de Besalú era sens dubte el que travessava 
la Valldelbach, i passant pel collet de Colldecarrera seguia la ribera de Castellar fins 
a Castellfollit, doncs unia tot el tràfec de Camprodón per Besalú a Girona i Empordà. 
Com assenyala el Sr. César August Torras, el nom de Colldecarrera, citat ja en 966 i en 
977 com alou amb el nom de Canària, ve de la seva situació prop de la via de gran im¬ 
portància abans dita, ja que des de Cerdenya per Ribes la Collada Verda, Valldelbach 
i Castellfollit anava a Besalú, unint els dos comtats que sovint estigueren sots el mateix 
senyor. Els ponts assenyalen amb precisió punts de pas d’aquests camins. Respecte 
el del Capsacosta hi ha les runes d’un en la ribera de Sant Salvador, prop de la Pineda, 
el que sembla posterior a l’antic camí romà. Del camí de la Valldelbach se'n con¬ 
serven de medievals complets i presten ús en l’actualitat el de Llongarriu, el del Pagès 
o dels Esquellerincs. D’aquest període se’n' conserven també a la vall de Bianya 
que donen idea d’altres camins, com són el Pont de Sant Martí i el del Molí d’en Solà 
sobre la ribera de Santa Llúcia, altres dos, més modestos, en el vessant dret d’aquesta 
ribera i prop del del molí; més amunt hi ha el de la Rovira; tots ells indiquen un im¬ 
portant camí que unia la vall de Bianya amb la de Sant J oàn de les Abadesses. Aquest 
camí devia tenir comunicació amb el que passa pel Castell del Coll i uneix Olot amb 
la vall de Bianya, el que es veu encara en les proximitats del castell; també devia 
tenir eixida cap Sant Joàn les Fonts. 

Construccions per a viure-hi, fortificacions i Yorres. — De les antigues 
categories de casa habitació que exposa el Sr. Puig i Cadafalch no queden cap de les 
tugarium ni cabana pernada, borda i vil·la, doncs, com és lògic, no tenien una cons¬ 
trucció tan perfecte ni uns materials tan a propòsit per conservar-se com les catego¬ 
ries d’ordre superior. 

La Turrum de Castellar de què parlen documents de l’any 1020, devia ésser sols 

• El nombre d'elles és molt gran, i tal volta algún dia es trobin documents que relacionin alguna 
d’olles amb els antics habitants del mas conegut per Plallombart, situat en la vall de Bianya, ja que, com 
és sabut, els Uombarts foren constructors d’esglesies romàniques en la nostra terra. 

fortalesa, i estava situada en Montpetit, on encara hi ha restes. La Torra del Coll, 
tocant a la Vall de Bianya, era la residència d’uns carlans; essent de l’any 1298 el docu¬ 
ment més antic que en fa referencia. Té l’aspecte d’un petit castell, pel qual nom 
també és conegut. Hi ha un reduidíssim pati. 

La Torra Canadell és molt posterior i es tracta d’una obra de defensa. 

En la Valldelbach hi ha la masia coneguda per «la Torra*, restes d’una mansió 
senyorial. 

En la Vall de Bianya també hi ha «la Torra*, residència d'una familia senyorial 
dels que hi ha l’escut en la porta. És un tipus de casa a propòsit per defensar-se; 
té torre de quatre pisos, que forma un angle de la casa. Els pisos comunicaven per 
escales de fusta, que fàcilment podien interceptar-se i quedar aïllats l’un de l’altre. 
Són notables uns teginats i altres motius decoratius posats en les portes i fets amb guix. 
(Vegeu fot. 1.) Teginats com aquests, són exòtics en aquestes terres; en canvi abun¬ 
den cap a Vilanova, Solsona, Cardona,... Són, en general, fets copiant teixits vinguts 
d’Italia i de gust arabesc. - - 

Potser també la masia nomenada Torra Mitja situada entre Hostalets de Cap- 
sacosta i Sant Pons, havia estat una habitació fortificada, com també ho sembla per 
l’aspecte la Vila de Bianya; però no tenim prou elements per assegurar-ho. 

La gran casa del Sitjar, situada en la Valldelbach, és també antiga i d’aspecte 
senyorial. Avui sols es conserva la part baixa de la torre ja que en 1808 el mariscal 
francès Suchet l’ensorrà. 

De construccions amb el nom de Sala no se’n conserva cap en les valls, com 
tampoc amb el nom de Palau. En el veí poble de Palau de Montegut es conserven 
uns restes que probablement justifiquen aquest nom; el poble de Salas (Tortallà) 
potser també justificaria el seu nom de manera semblant. 


LES MASÍES ACTUALS 

Precedents. — Els precedents d’aquestes masies rurals catalanes els hem de 
cercar en les cases dels romans. Dos aspectes ben distints tenien les cases dels romans, 
segons fossin en la ciutat o en el camp En efecte ; en la ciutat era corrent la casa 
de cinc pisos, al contrari en les seves villx. Aquestes vil·les, estudiades per Vlolet 
le Duc i altres arqueòlegs, l’aspecte exterior de les quals era en totes"^gual, són les 
que porten en son si el llevat de la casa rural catalana. Estaven construïdes amb 
senzillesa, contrastant amb les obres públiques d’aquella societat. Al llegir les des¬ 
cripcions dels arqueòlegs que se n’han ocupat, ens sembla talment com si tractessin 
de descriure la casa i les condicions d’ella respecte el terreny i els costums dels que 
l’habiten d’una de les nostres masies de gent acomodada. 

A Catalunya, «les vil·les, amb ses pintures i sos mosaics, i les cases rústegues amb 
ses porxades, sos cellers, sos graners, com centenars de cetles d’habitació blanquejaven 

per les nostres muntanyes*. 1 2 3 Per altra part, dels naturals del país sabem, pels geò¬ 
grafs, que eren «gent bàrbara i aspre, apegada a llurs coves, que habiten prop de les 
grans colonies murades; i junt als temples de pedra i marbre i a la vista de les vil·les 
decorades de sumptuosos mosaics hi ha les torres de tapia i els petits poblets murats 
de fanc i pedra a l’istil hispà; al costat de tota una arquitectura clàssica, més o menys 
provinciana, hi ha una decoració barroera, feta amb els més antics temes mediterra¬ 
nis; és l’art popular rústec, és l’art més antic del país que sobreviu a les superposicions 
de l’arquitectura oficial administrativa».* 

Es comprèn fàcilment com el llegat constructiu de la gent que llavors habitaven 
Catalunya estigui integrat amb els dos aspectes : el romà, per part dels dominadors, 
i l’autòcton català, dels naturals del país. Aquests dos aspectes són, doncs, els que 
veiem en totes les construccions de Catalunya, a no ésser en casos aïllats que per una 
forta influencia s’ha romput amb la tradició. 

En el camp les influencies són menys i menys intenses, el que ens explica com 
allí s’ha conservat més íntegra la tradició constructiva. 

La suma d’aquests dos aspectes no fou sols resultat del transcurs del temps, doncs 
ja en aquella època de convivencià suggerí aquest art autòcton romà, poc manifest 
en les ciutats pel predomini romà, «mes on aquest art romà rústec es presenta clarament 
és en la decoració dels llocs apartats de les vies en què la comunicació d’idees no lo- 
grava extingir els costums antics o en els estaments populars, que, com ara, es no¬ 
dreixen intel·lectual i artísticament de les obres d'un art permanent d'origen de vega¬ 
des antiquíssim*. 8 

Al venir les invasions del Nord, no escolliren les ciutats per establir-se, sinó que, 
al contrari, preferiren la campinya, apoderant-se de les antigues vi lla: romanes. Com 
en aquest lloc estava viva la construcció autòctona romana, es comprèn com no es 
capsés per aquest fet la tradició i arribés fins a les nostres generacions. 

De les cases desaparegudes en l’actualitat no ens en ocuparem, descrites estàn 
en l’estudi La casa catalana del Sr. Puig i Cadafalch; manifestarem sols el fons marca¬ 
dament romà, constituint un tipus permanent a Catalunya. 

En el mosaic romà de Centelles (Tarragona) hi ha representada una casa amb 

i 

tot l’aire d’una de les nostres de pagès, lo propi que en els de Tabarca (Àfrica). Això 
correspòn harmònicament a la conservació en les nostres famílies de costums, drets 
i usos d’esperit romans. 

En resum : sabem que la casa romànica i gòtica (les formes de la qual són per¬ 
sistents avui en les nostres cases de camp) tenien un fons romà; constituint, doncs, 
el tipus permanent de casa nomenat pel Sr. Puig rural-romana-mediterrania arribat 
fins a nosaltres. 


1. Puig I Cadafalch, L'arquitectura romànica a Catalunya, I, p. 252. 

2. Puig 1 Cadafalch, L'arquitectura romànica a Catalunya, I, p. 253. 

3. Puig 1 Cadafalch, L’arquitectura romànica a Catalunya, I, p. 242. 

Els propietaris. — El Sr. Francesc Maspons i Labrós, després d’explicar les 
tres classes antigues de gent del camp, això és, els aloers, remenses i la classe emfiteu- 
ticaria, i com en virtut de la sentencia de Ferràn el Catòlic, dita de Guadalupe, es 
lliuraren els remenses dels llassos feudals que tant els havien oprimit, exposa que 
vingueren a formar-se en la nostra terra el tipus de propietari conreador, pagès i senyor 
a la vegada, el que trasmuda la casa antiga de tapia per la que presideix avui la vall, 
grandiosa pagesia a quatre vents, amb quadres i corrals per a totes bandes, rica de 
bestiar i cria; que té en la llinda de la porta, gravades, les xifres dels segles primers 
de l’edat moderna. En efecte, l’època d’esplendor de les masies correspòn al segle 
xvn principalment. 

Mitjans econòmics. — Aquestes grans cases no foren construïdes de moment 
completament tal com les veiem en l’actualitat; escrita porten la seva historia en les 
parets i en l’estructura. Petites eren les cases en son principi, com petita era la im¬ 
portància de la familia que la posseía; després, per l’esforç ascensiona! de les famílies, 
a l’adquirir aquestes major importància fou precís engrandir les masies, la qual cosa 
es dedueix de l’estudi estructural d'aquests edificis. Això va permetre fer aquestes 
grans cases sense uns dispendis grossos, els que per altra part també es reduíen per 
l’empleu dels materials propis de la terra, puix quasi tots són a mà : la pedra, la fusta 
les terres cuites, el guix i la cals, excluint-se els exòtics. 

% 

Els treballadors. — Els constructors d’aquestes masies devien formar colles 
com les actuals, dirigides pel cap-de-colla, amb una organització rudimentària. Els 
resultats sorgeixen automàticament per l’acció combinada dels distints artesans que 
intervenen en l’obra. A voltes el propietari i sos fills ajudarien a l’obra, amb l’esforç 
personal. La gracia de les seves solucions era probablement que, a pesar de tenir un 
pla concebut, s’aprofitaven de les solucions que es presentaven a mesura que la casa 
s’aixecava, d’aqui que es valien mantes vegades de la simetria per la conveniència. 

No puc deixar d’esmentar la llegenda posada en la llinda de la porta d’una casa 
de Santa Pau, que diu : 

Guardarte ^ voldria 
per que ab trevall 

te he feta 

. 1761 

El propietari en aquest cas devia ésser el propi constructor, manifestant-nos un 
gran amor al treball posat en l’obra, que, com se sab, és la base de què la gent capaci¬ 
tada faci les coses ben fetes; aquest amor al treball, ennoblidor de tots els oficis, se¬ 
gurament tenien molts dels treballadors que feren les masies, com sembla traduir-se 
de la seva bellesa. Per això aquestes masies sense pretensions tenen una pregona 
significació : el plaer de l’ofici, l’amor al terreny i a la tradició. 

Vull esmentar incidentalment una altra inscripció : «Non habemus hic domum 
permanentem, sed futuram inquirimus», que devia recordar als estadants la tem¬ 
poralitat d’aquest món i l'eternitat de la vida futura. 


ESTRUCTURA I CLASSIFICACIÓ 

Estructura general. — No estudiem totes les cases, sinó sols les grans masies, 
per ésser les més interessants i estructurades; de totes maneres, la distinció no és rigo- 
rista, doncs de la masia a la cabanya hi ha tota una gradació. En essencia, les grans 
pagesies estàn formades en la part més antiga per la sala voltada de cambres, recor¬ 
dant per complet les cases del segle xiv. 4 , de plànol de tres cossos paral·lels, essent 
els laterals de quatre a cinc metres (llargada general dels cabirons), i el central més 
ample, essent format aquest cos com una crugía composta per vigues o jàceres 
i cabirons. 

Estructuralment, doncs, es presenta la casa en sa part antiga, concebuda amb 
senzillesa : quatre parets paral·leles divisòries dels tres cossos o crugíes, essent les 
laterals simples i la central composta. Això dóna una planta molt concentrada i a 
propòsit per a defensar-se del clima un xic fred del país, com no seria cap planta des¬ 
enrotllada al volt d’un pati pel que aquest no es presenta absolutament mai en aquests 
edificis particulars. 

Al volt de les tres crugíes o cossos, se’n presenten d’altres menys importants 
i que varien segons les condicions topogràfiques i canvis climatològics dels distints 
punts de les valls. En termes generals, podem dir que hi ha marcada distinció entre 
les cases fetes en els vessants de les muntanyes i les situades en el pla. Entre les 
primeres cal també distingir les situades al solei (o sigui en els vessants que miren a 
migjorn) o bé les situades en el bac (vessants que miren al nord). 

D’aquí la classificació establerta de tres tipus de cases, en la següent forma: 

J ( en la muntanya. .[ en el , * 2?P US * 

Cases situades . ./ ( en el bac . . Tipus II 

| en el pla.Tipus III 

Passem a l’estudi dels tres tipus: 

Tipus I. Cases en el solei. — Són les més abundants en aquestes valls. Les 
crugíes estàn orientades a migjorn, i la configuració general de tots els cossos té la 
forma en planta d’un rectangle en què els costats estrets corresponen al nordimig¬ 
jorn.* Això està completament amb harmonia, amb la situació, ja que, així, estàn 
banyades pel sol d’una manera encertada, resultant cases que sense ésser fredes a 
l’hivern, són fresques a l’estiu. 

• L’orientació és més o menys precisa. 

Un dels cossos posteriorment construït, és sempre el de les galeries: en aquestes 
cases estàn situades en la fatxada triangular (apinyada) que dóna a migjorn. 

Com les del tipus II, per raons topogràfiques els baixos solen ésser més reduïts 
que el pis, ja que hi ha dependencies que no es buidaren de terra o de roques; també 
és comú a les cases dels dos tipus les entrades en el pis i als baixos a peu pla, mitjan¬ 
çant desnivells del terreny. En les del 
tipus I té la porta dels baixos relació 
amb l’exterior de la casa, com no la té 
la de les cases del tipus II, que és uti¬ 
litzada pel servei principalment. 

La part més variable d’aquestes 
cases és la que mira a tramuntana, en 
què els baixos són inhàbils i el pis com¬ 
prèn un vestibol, amb la porta d’entra¬ 
da lateral i orientada al llevant que 
és l’indret del camí d’Olot, l’entrada 
a la sala de convit, un lloc per guardar 
les eines de conreu, la cuina i una escala 
per a pujar al pis superior. Es comprèn 
sigui la part més variable per tenir d’a- 
cordar-se amb la topografia del terreny. 

La casa de Cabrafiga, en la vall de 
Santa Llúcia, respòn a aquest tipus 
(vegeu planta del pis principal, fig. 1);* 
també són d’aquest tipus, a més de 
moltes d'altres, la casa de Pla-d’aveia 
(fot. 2), molí d’en Solà (fots. 3, 4 t 5 i 6), 

El Callis (fots. 7 i 8), a cal Vigatà (la Pinya), (fots. 9 i 10), a Farró (fots. 11, 12 i 13) 
l’Alsina (fot. 14), l’estudi monogràfic de les més importants es faria forçosament llarg. 

Tipus II. Cases en el bac —No són tantes les cases d’aquest tipus. Com 
l’anterior, la configuració general de tots els cossos en planta té la forma d’un rectan¬ 
gle. Les crugíes laterals de la Sala de convit, són dobles o bé transversals; ço que fa 
una inversió de termes respecte al tipus anterior, de manera que les fatxades més 
llargues siguin aquí la corresponent a la triangular del tipus I, o sigui aquelles en què 
hi ha les galeries, mentre que la fatxada apinyada de les cases d’aquest tipus II cor- 
respòn a les més llargues del tipus I. L’orientació de les galeries que estàn en les 
fatxades de més desenrotllament és al SE., ço que està molt encertat, doncs aques¬ 
tes valls són obertes a l’E. i barrades a l’O. per la serra de Sant Pau, Capsacosta i 

Santigosa, la qual cosa fa que el sol s’hi estengui al matí un període de temps major 
que a la tarda. 

La combinació, doncs, d’aquesta orientació savia amb l’ésser la fatxada de més 
desenrotllament, en la que hi bat més el sol, fan un aprofitament màxim dels bene¬ 
ficis que aquest reporta. 

La seva situació topogràfica està sempre aprofitant una estribació de la mun¬ 
tanya, que dóna suavitat a la pendent d’aquesta i fa una separació necessària entre 
la casa i el poblat bosc que hi ha en aquelles bagues. Al parlar del tipus I ja hem 
dit que en aquest tipus II els baixos són també més reduïts, i que s’entra a ells i al 
pis a peu pla; essent la porta dels baixos en les d'aquest tipus pels serveis de la casa. 
La del pis, que és la de relació amb l’exterior, està en la fatxada oposada a les gale¬ 
ries, o sigui en la NO. 

L’accés a la sala des de l’exterior és molt directe, doncs al NO. sols hi ha un cos 
estret, ja que la casa té el desenrotllament, mitjançant crugíes transversals o dobles 
en el sentit de SO. a NE. 

La casa de Colldecarrera a Castellar de la Muntanya respòn a aquest tipus (ve¬ 
geu la planta del pis principal, plànol fig. 2 i les fots. 18, 19, 20 i 21); també hi 
correspòn la de Llongarriu, a la Valldelbach (vegeu planta del pis principal, plànol 
fig. 3 i les fots. 15, 16, 1 7, 22 i 23). Les variants en aquest tipus són d’importancia, 
per això és que donem dues plantes com exemples. 

Pertany a aquest tipus, també, entre altres, la Vil·la (fot. 26), i per més que amb 
situació distinta, pot considerar-se d’aquest tipus el Llach de la Vall de Bianya 
(fots. 24 i 25). 

Tipus III. Cases en el pla. — L’orientació d'elles no és tan precisa com en 
els altres tipus, car no ho requereixen. Aquestes cases són, o bé com les del solei, però 
amb porta sols als baixos (vegeu les Cols, Pla de baix d’Olot, fot. 27), o bé, i més 
generalment, en planta, els cossos tenen la forma d’un quadrat, com en el Casés (vegeu 
les plantes figs. 4 i 5 i la fot. 28), que donen idea d’una disposició molt senzilla, ço que 
dóna l’explicació del per què hem preferit exposar aquesta, que no és de cap de les 
valls estudiades, però que per altra part tenen la mateixa forma, disposició i aspecte. 

Altres tipus. — Hi ha altres tipus que responen a distintes necessitats, els 
més característics són els de les cases que fan d’hostal i els molins. No tenen caràc¬ 
ters permanents, essent per tant molt variades les solucions. 

Els molins, en general, per raó del joc d’aigua, són bonics per lo pintoresc, però 
precisament és això el que a nosaltres no ens interessa. 

Les teulades. — Corresponents als tres tipus de cases hi ha unes teulades a 
propòsit. Les del tipus I són com les indicades en la figura 6, lletres A, B, C i D, 
on les fletxes indiquen els desguassos de les teulades i els naturals del terreny. Les re- 

presentades per les lletres B i C procedeixen de 
no haver completat el cos de les galeries que, com 
veurem, és posterior. En les cases del tipus 11 sols 
hi trobem teulades a dos vessants (lletra G), i en 
les del pla, o sigui del tipus III, n’hi trobem de dos 
i quatre vessants, i a vegades de tres; són les més 
generals les representades per les lletres E,F i H. 

Dues coses són dignes de menció com a resul¬ 
tat d’aquesta, revisió a les teulades : En les cases 
situades en el terreny muntanyós les pendents 
són transversals o segueixen la mateixa direcció 
qua les pendents de les muntanyes; mai la direc¬ 
ció oposada, a fi d’evitar l’enclotament. També 
és d’observar el fet de què es fuig per complet de 
l’ús de teulades que vessin sobre les altres — a 
diferencia de les masies del Vallès i Llobregat, 
per exemple — ço que ve motivat perquè cas de 
posar-s’hi neu i glaçar-s’hi, si esquitlla no trenqui 
les teules sobre on cauria. 


ASPECTE UTILITARI DE LA COMPOSICIÓ DELS EDIFICIS 

Aspecte exterior. — Aquestes masies, tan lligades al paisatge, no són cap limi¬ 
tació de les manifestacions de la vida de llurs habitants en sos interiors; d’aquí la 
freqüència en què viuen al vol de la casa, més que en la casa pròpiament dita. 

Abans d’entrar a la casa, quan ja de lluny es dibuixa aquesta acompanyada 
de l’elegant xiprer, 1 veiem l’ombrívol lloc on canta la font nit i dia. A mesura que 
ens apropem ens fem càrrec d’una complicitat de petites construccions, quadres i 
corrals, corts de porcs, cabanyes, pallisses, galliners, que, posats al volt de l’era, a la 
que dóna una de les fatxades de la masia, vénen a fer com un recinte amurallat mol¬ 
tes vegades i al que es penetra per un portal protegit per un aixopluc. En algunes, 
prop de la casa hi ha un jardí, com a les Feixes, al Sitjar i a Llongarriu, 2 que és clos, 
i tenen aprop l’hort com a extensió del jardí, on a voltes està combinat amb els fe¬ 
mers; no hi ha quasi mai pou, degut a l'abundancia natural de l’aigua. 

En les grans masies també trobem la capella pública anexa a la casa, com a Coll- 
decarrera, a Llongarriu, i en la interessant masia de Surroca, en la vall d’aquest nom. 

1. És senyal de donar acolliment als pobres. V 

2. N'hi ha alguns altres d'interès d'aquests jardins de les cases de pagès de les vSlls d'Olot, tal com 
el de Subiràs, el del Mas, el de la Torra d'en Llunes, el de la casa Vayreda, el del Cavaller de Vidrà. 

Fot. 1. — Teixinat en La Torra de la Vall de Bianya 



Fot. 2. — Pladaveia 


Clixés de l’autor 


Digitized by 


Google 


Original from 

UNIVERSITY OF CALIFÒRNIA 



























Notes referents a masies 


Estudis Universitaris Catalans 




Fot. 4. — Molí d'en Solà : Galería 

Clixés Rafel Llimona 

Fot. 5. — Molí d’en Solà 


Clixé de l’autor 



Fot. 6. — Pòrtic del molí d’en Solà 

Clixé Rafel Llimona 

Fot. 8. — El Callís : Baixos del cos de galeríes 
Clixés de Tauler 

Fot. 9. — Cal Vigatà (La Pinya) 

Fot. 10. —Cal Vicatà (La Pinya) 

Clixés de l'autor 

Fot. 13.— Interior de la galeria de Fa*ró 
Clixé de lautor 

Fot. 14. — L'Alsina Fot. 15. — Menjador de Llongarriu 

Fot. 16. —Interior de la galería de Llongarriu Fot. 17. — Cuina de Llongarriu 

Clixés de l’autor 

Fot. 19.— Interior de la galería de Colldecarrerà 
C lixés de l’autor 

Fot. 21. — Colldecarrera 


Clixcs de l’autor 

Fot. 22: — i-longarriu 



Clixés dc l’autor 


Fot. 23.— Llongarriu 

Fot. 24. — El Llach 



Fot. 25. — Interior de la galería del Llach 
Clixés de Tautor 

Fot. 26.—'La Vil·la 

Clixé Rafel Llimona 



Fot. 27. — Les Cols (Pla de baix d’Olot) 

Clixé Lluís Pujular 

Fot. 28. — El Casés (Pla de dalt d’Olot) 



Fot. 29. — Les Cases (Beguda) 

Clixés de l’autor 

Fot. 34. — Molí del Collell 


Clixc de 1 autor 

Clixé Ratel Llimona 


Fot. 33. — Oix 

Prop de la porta hi ba un pedrís, o banc de pedra, per pendre el sol o la fresca, 
segons les estacions; com també hi ha a voltes tres o quatre graons (fot. 6) per a pujar 
còmodament a un pedrís, des d’on amb facilitat les dones munten o baixen de les 
cavalleries ensellades.* 

Per les xemeneies es dedueix clarament la situació de la cuina-menjador i del 
forn de coure el pa, que algunes vegades es manifesta exteriorment. 

Aspecte interior. — Entrant per la planta baixa es troba un vestíbol voltat 
dels estables o corts dels bous, la quadra del cavall i altres dependencies, com ma¬ 
gatzems, dipòsits i cellers, en alguna masia encara hi ha cups per a vi, però molt escas¬ 
sament; una senzilla escala — mancada sempre d’una caixa d’escala pròpiament 
dita — per pujar al pis, desemboca prop de la sala. En les masies del bac, en gene¬ 
ral, no tenen recinte, i l’entrada principal és en la planta de pis, comunicant molt 
directament amb la sala de convit. En totes les masies és aquesta sala lloc de rela¬ 
ció de les principals dependencies entre sí i amb l'exterior, a la vegada que serveix 
per als grans aconteixements en les festes de familia. En aquesta sala, i en un dels 
panys de paret, hi ha un ninxo o capelleta amb el sant o santa de més devoció de 
la familia. El sostre del pis superior és de fusta, i serveix, en general, per penjar-hl 
les panotxes de blat-de-moro mentre s'assequen. Les sales de convit, invariablement, 
donen per dues portes-balcons a les galeries, de les que parlarem tot seguit. Als 
costats de la sala, en els tipus I i III hi ha les cambres o sales de dormir, tenint la 
cuina en la part oposada a les galeries; en les del tipus II, la cuina és. lateral a la sala 
de convit. Les cuines presten la doble utilitat de servir per a coure i per a menjar; 
en elles es desenrotlla principalment la vida de les families durant els dies rúfols, I 
tot l’any durant les nits en què queda il·luminada per la fogaina de la llar i alguna 
llumanera transportable. El forn per coure el pa és, en general, a la cuina, o molt 
aprop d’ella. Algunes vegades les portes del forn s’obren sobre la gran xemeneia, 
evitant, així, el fum. La fot. 17 és de la cuina de Llongarriu, en la Valldelbach. 

En les grans masies, àdhuc es troben dues sales especialitzades, una és per a 
menjador, com a les Feixes, Subiràs i a Llongarriu (fot. 15), que és més o menys rús¬ 
tec, però, en general, amb caràcter, i l’altra, és la destinada a oratori particular, com 
a La Coma, a Llongarriu, a Subiràs, El Casés. 

En el pis superior, al que es puja per una modesta escala posada a voltes dins 
la sala de convit (fot. 20), o sempre molt aprop d’ella, hi ha també una gran sala en 
relació amb les galeries i cambres per als mossos i demés servei, graners i dipòsits 
per a fruits. Serveix aquest pis per a fer la doble coberta al pis principal, indispen¬ 
sable en el nostre pais 

• Los cabanyes, quadres, corrals, etc., agafen a voltes una Importància extraordinària, com on ol 
molí d'en Solà, a Farró, Llongarriu, etc. La cabanya que serveix de pallissa és senzilla 1 aïllada de les 
altres construccions, per a evitar la propagació del foc en cas d’incendiar-se. 

Les fots. 29 30 són do Les Cases, de Begudà, en què hi ha un enllaç de la cabanya amb la maaía. 

Est. V. Cat. 2 

Totes aquestes cases acostumen a tenir els seus amagatalls o trapes, que bons 
favors prestaren a molts, durant l’última guerra civil. En general, són aprofitant 
una volta, que, en part, no està massisada. Als amagatalls s’hi baixa per sota els 
llits, mercès a lloses o fustes que s’alcen fàcilment; i cas sabem, en què per un rellotge 
de paret, que s’obra com una porta, s’entra a l’amagatall. 

En totes aquestes masies no hi ha terrats, eixides, solanes amb emparrats, etc., 
ço que és degut a ésser el clima fred. Tampoc són conegudes les sitges pel blat, lo 
propi que les nories, essent, com hem dit, escassíssims els pous. 

A mesura que estudiem la masia ens fem càrrec de com respòn a la utilitat, 
satisfent amb senzillesa les necessitats usuals, i d’aquí la seva noblesa. 

Això explica la facilitat amb què, sentats aquests tipus de masies, es veu clara¬ 
ment ja des de fora l’estructura i disposició interior, i fins hi tot, com diu en J. Folch 
i Torres, en l’ordre de l’esperit de llurs habitants. 

No són aquestes cases, ni com les pirenenques semblants a verges romàntiques, 
ni com les de marina a semblança de les noies boniques i clares, segons comparació 
del dit Sr. Folch, són un intermig graciós, molt harmonitzat amb el paisatge, que 
en sa part principal (la vall de Bianya) no és aspre, sinó ciutadà així com també har¬ 
monitzen amb el clima fred sense ésser extremat. 

Les galeríes. — Són, en general, la crugía o cos més modern de totes les masies; 
i per tant les obres que més freqüentment trobem a mig fer, o sigui en curs de rea¬ 
lització d’un pla. La seva orientació és al S. en les cases del solei, estàn per tant en 
la fatxada apinyada o triangular; en les del bac és al SE., o sigui la fatxada de més 
extensió i d’acabament horitzontal; en les del pla, indistintament i en freqüència a 
dos costats, ja que, com hem dit, en aquestes l’orientació no és tan precisa. 

Abans de la seva construcció, les portes-balcons que amb elles hi' comuniquen 
donaven accés a unes galeríes cobertes, fetes amb ménsules, muntants i branes de 
fusta. D’aquesta manera de galeríes se’n troben exemplars en les masies que han 
sofert una decadència abans d’arribar als nostres temps, i especialment en les cases 
de poblat, que per raó de no tenir terreny necessari pel desenrotllament d’aquesta 
crugia s’han perpetuat aquestes galeríes volades, fetes de fusta i cobertes ja per la 
gran barbacana del teulat, o per una construcció ad hoch. Exemples d’això tenim en 
el veïnat de Clocalou (fot. 31), a Santa Pau, a Oix (fot. 33), i en els Hostalets de Bas 
(fot. 32) pot veure-s’hi tot un carrer. 

El fet d’ésser posteriors es dedueix tant de l’estudi dels edificis, com per les noti¬ 
cies que tenim de la construcció •d’elles, que són de data relativament recent. Així 
sabem de cert que la de Colldecarrera data dels dies en què ocorregué la desfeta d’en 
Nouviles al Totx. 

La planta baixa d’aquestes crugíes en les masies del tipus I és molt oberta, venint 
a constituir com un pòrtic; així tenim el molí d’en Solà, ca l’Alsina, cal Vigatà (mo¬ 
dernament tapiat),... com es pot veure en les fots. 2, 3, 5, 6, 7, 8, 9, 10 i 14, tenen 

de relació dels baixos amb l’exterior en la fatxada apinyada de les galeries i la del 
pjs a un costat. En les cases del bac, tenen la porta del pis en la fatxada oposada 
a la de les galeries, i en la part baixa la porta és sols pels serveis de la casa; la planta 
baixa de les galeries és molt massissa i destinada a serveis secundaris, com quadres 
I dipòsits; així es pot veure a Colldecarrera (fot. 18 i 21). 

En la planta del pis formen les galeries una sala única, molt oberta a l'exterior, 
tenint en un dels extrems la comuna, que ha estat una dependencia que, en general, 
no tingué resolució abans de fer-se les galeries. 

Sobre el pedrís que forma el basament general s’apoien els pilars de mampos- 
tería o de pedra picada que aguanten els arcs; i aquestos, els cabirons, junt amb l’an¬ 
tiga paret de fatxada, formen aixi una crugía simple. 

Es pot assenyalar fàcilment l’existencia d’una unitat en la manera de fer les galeries 
amb pilars de pedra picada. En efecte : les galeries del molí d’en Solà (fots. 3, 4 i 5), 
Farró (12 i 13), del Callis (fig. 7), el Puig, La Vil·la (fig. 26) i del Llac (fots. 24 i 25), 
tenen un parentiu gran, no sols en proporció, sinó que fins amb els detalls de les 
motllures. En general es presenten en la forma que mostra la fig. 7. Sols s’escapa 

I 

d'aquesta uniformitat, què fa que semblin fetes per la mateixa mà, la de Llongar- 
riu, que està allunyada geogràficament de la zona en què estàn circumscrites les 
anteriors. 

En la planta del pis superior es repeteix la disposició de les galeries, modificant-se 
els arcs, a voltes per a donar lloc a la teulada en la fatxada apinyada, tal com més 
endavant descriurem en les cases del solei. 

A Llongarriu, la galeria del pis principal comprèn dins la seva altura el pis supe¬ 
rior, tenint aquest sortida a ella per un balcó llarg de fusta que recorda els antics 
balcons-galeríes de què hem parlat (vegeu fot. 16). 

Aquests cossos de galeries protegeixen, d’una manera molt ben entesa, a les cases 
de les inclemencies atmosfèriques, ço que explica la seva generalització : aïllen els 
agents exteriors, tendint a equilibrar les temperatures. A l’istiu, el sol, passant prop 
del zenit, els raigs solars de migdia no tenen quasi entrada dins la galeria, per la seva 
verticalitat, la qual, essent tan oberta a la circulació dels aires, és, naturalment, molt 
fresca. A l’hivern, al revés : com que el sol passa baix, fins en les hores de migdia, 
penetren els seus raigs dins la gran sala, i la temperatura és també agradable. Això 
explica el que durant les hores de claror natural tinguin tanta importància per a la 
vida familiar, com la cuina durant les vesprades. En les galeries hi estàn els homes 
per a dinar i conversar, i en elles les dones cusen les robes, així com arreglen les 
viandes que necessiten preparació abans de coure’s. 

Responent a això és, sens dubte, que el basament dels pilars de la galeria té una 
altura intermitja entre la d’una taula i una cadira, servint per a les dos coses, doncs 
asseguts a una cadira baixa i tenint per taula el padrís, allí mengen, les dones cusen, 
etcètera, així com també mengen i treballen asseguts damunt del pedrís. 

Els mobles. — Per la seva condició de poder-se fàcilment transportar, i degut a 
la cobdícia dels propietaris i dels antiquaris, els mobles bons han estat objecte de 
moltes vendes. A pesar d’això, pel que es conserva en moltes cases, i que és en ge¬ 
neral lo humil, es pot refer per complet el mobiliari d’una d’aquestes cases de pagès. 

En la gran sala de convit, hi ha una taula molt llarga, amb sos dos corresponents 
bancs; moltes vegades un d’ells aparedat i constituït senzillament per uns caps de 
cabiró que sostenen el seient, i l’altre banc amb respatller massisat. 

És quasi inexcusada la presencia del rellotge dit de paret i una capelleta dins 
un armari, especie de ninxo fet a la paret, on es venera la Verge del Roser, o un sant 
o santa a qui la familia té especial devoció. 

Completen el mobiliari de la sala, alguns armaris guarda-robes, unes poques 
cadires de diferents altures i formes, alguna cadira de braços, amb seient i respatller 
de cuir, pocs quadres — gravats francesos o d’assumptes religiosos —, i, finalment, 
unes estaques aparedades per penjar-hi bastons, paraigües, mantes, sarrons, esco¬ 
petes, cananes, etc. En alguna d’aquestes sales hi ha lleixes dins la paret, a propòsit 
per guardar-hi vaixella i vidriería. 

Els mobles de la galeria són menys i més senzills, ya'que senten més les incle¬ 
mències atmosfèriques. Es redueixen a una taula amb els dos bancs corresponents, 
alguna cadira i les estaques per posar-hi, "apoiant-se damunt d’altres, les canyes de 
pescar. A voltes, en la part exterior de les galeries hi ha unes mènsules de pedra, 
posades al construir la crugia, que sostenen posts de fusta, per posar-hi testos, resul¬ 
tat d’aprofitar olles trencades, pots de conserves i marmites rònegues, etc., en els 
que hi ha plantades aufàbregues i clavellines. 

La cuina-menjador és la dependencia on els mobles estàn més apilats, ja que a 
la vegada és on es fa una vida més intensa en tota la casa. Al volt de la llar hi ha 
els escons ; bancs fondos, molt tancats posteriorment, a l’objecte d’evitar el refreda¬ 
ment de l’esquena dels que s’escalfen i recollir més el calor. Aquests escons són, 
en general, ingeniosament posats. El de Llongarriu és semicircolar, tenint l’entrada 
al mig; altres vegades tenen una taula al darrera i el banc té una post susceptible de 
girar i posar-se sobre l’altre, fent que un hom pugui escalfar-se l’esquena tot men¬ 
jant. En la llar hi ha potents calamàstrecs per aguantar les calderes en què es 
couen els menjars dels porcs; els ferros per aguantar les estelles, els molls i les pales; 
per allí prop, l’as — per més que avui son ús és molt decaigut —, el torrapà, els tres 
peus. A voltes, dins la paret hi ha un petit relleix per mantenir algún brou amb 
escalfor, o per a desglaçar l’oli. En un recó la llenya, constituïda principalment 
per grans rabassos. 

En el pany de paret oposat, l’aiguera, amb unes grans grassales, i assobre, l’es- 
cudeller, per a aguantar els plats i plates d’ús corrent; una bateria d’ensats, grans 
cobertores, olles, cassoles i marmites, tot per allí aprop. Els fogons són fets sobre 
una pedra, a voltes vénen com ficats dins d'un armari de portes de celosía, per pre¬ 
servar els cuinats de les astúcies dels gossos i gats sense extremar la vigilància. És 

comú la presencia d’un gran armari, com a desembraç general de la bateria de cuina 
i per tenir les provisions més necessariefc; també hi ha una taula i poques cadires. 
Moble de gran interès és el pastador, que, junt amb el forn, situats dins o prop de 
la cuina, permeten l’elaboració de l’aliment principal d’aquestes famílies. Ara — 
a no ésser en els llocs apartats dels poblats — les pageses cada dia descuiden més el 
fer pa de casa, per comprar-ne de fleca. 

Són pocs els llocs on hi ha menjador exprofés. 

A Llongarriu (fot. 15) hi és, conservant-s’hi un aiguamanils d’aram, ficada dins 
un ninxo esfèric revestit de rajola de València. Al costat, hi ha també, fet amb ra¬ 
jola, un Sant Francisco de Paula; essent el conjunt lligat per altres rajoles que conte¬ 
nen flors i fruits. A les Feixes, prop d’Olot, també hi ha, així, una aplicació de les 
rajoles. Formant pendant, hi ha armaris reconers; la taula senzilla, amb cadires és 
al vol. Per decoració, quadres amb gravats, un rellotge i gavies d’ocells.. 

A Llongarriu hi ha, al sostre, un gran ventall, el qual, mitjançant un cordó, amb 
facilitat un dels del cap de taula el fa moure, produint una fresca agradable. 

En les cambres hi ha llits de matrimoni, amb capçaleres més o menys historia- 
des; alguna cadira, una amb brassos; estaques per a penjar la roba; calaixeres, on 
es guarden les robes bones entremig de pitxolí i de pomes, ço que dóna aquell carac¬ 
terístic olor de festa major als vestits; caixes, arques de nuvia, i, en alguns, renta¬ 
mans i algún bressol. Els armaris són per tot de la casa, essent notables els de la 
Vil·la a la vall de Bianya. 

En la sala d’estat l’amoblament sol ésser més cuidat, trobant-s’hi sempre la ca- 
laixera-escriptori, es guarden les joies i tot lo de valor de la casa. 

En el vestíbol hi ha aparells pel conreu, els guarniments de l’euga o de la mula, 
sacs de grans i patates, posats allí interinament. Es notable una sella de les dites 
de silló, a propòsit per muntar les dones, que es conserva a Llongarriu; és de vellut 
carmesí, guarnit d’or. 

La il·luminació és rudimentària : en la sala gran, un quinqué de petroli; en la 
cuina, llums.de gresol transportables; i en les cambres, llumaneres de llautó i canalo- 
bres per aguantar ciris. 

En resum, els diversos mobles de les masies són bonics per lo bé que responen 
a les necessitats i per lo ben estructurats. Això, junt amb estar d’acord amb els usos 
i costums, fa que els hi trobem aquella familiaritat assenyalada pel Sr. J oaquim Folcb 
com el secret del moble. 

Aquests mobles de fusta no són, en general, importats, sinó fets en la mateixa 
casa; sabem d'algunes d’ellès en què un oncle fadristem, que s’havía quedat en la 
casa solter, s’entretenia fent escons, armaris, taules, etc., que donaren per resultat 
un amoblament complet i definitiu; tal succeeix a Llongarriu, per exemple. 

Ço que s’importa és la vaixella, vidres i rellotges, que són moltes vegades d’in- 
dustria francesa. 

Ferros de tota classe pels distints usos, i fins bateria de cuina, feren els ferrers 

de la Valldelbach, en la casa dels quals es conserven grans encluses fabricades alli 
mateix. 

Les cases d’un mobiliari més important en aquestes valls, són : la Vil·la, la Boada, 
Llongarriu, Farró, Molí d’en Solà. 

Els costums. — Sols parlarem dels que justifiquen i donen raó d’ésser a moltes 
formes i disposicions de la masia. La vida familiar dins d’aquestes cases és molt 
més desenrotllada que en els pobles i que en les ciutats. Les famílies són molt nom¬ 
broses, i conviuen sovint quatre generacions amb els corresponents oncles fadristems, 
que no han demanat la llegítima i s’han quedat amb l’hereu. Això justifica lo es¬ 
paioses de totes les habitacions i lo gran del conjunt de la casa. 

La vida es fa generalment de dies, si l’estat atmosfèric ho permet, en la galeria, 
i en cas contrari, i a l’ésser fosc, és a la cuina-menjador el lloc on es viu. 

Els sentiments religiosos d’aquestes families són molt grans i sincers; poques 
són les que encara es conserven que no diguin el rosari tots els dies, per això en la casa 
no hi deixa mai d’haver-hi una capelleta dins d’una paret de la sala de convit,en algu¬ 
nes hi ha oratori particular, com a la Riba, la Coma i Llongarriu, i en altres esglesia 
pública, com a Colldecarrera, Llongarriu i Surroca. La raó de l'existencia dels oratoris 
és, tal vegada, el gran contingent de fadristerns que seguien la carrera eclesiàstica; 
quedant després a la casa, convertits amb l’oncle capellà, de qui sovint se sent a 
parlar. 

Aquesta gent no gasten compliments davant la comoditat, ço que explica prou 
com el dinar i sopar resulten manifestacions en apariencia més individuals que col- 
lectives en aquestes families. Dinar a la galeria, sopar vora el foc, és quasi el 
costum de cada dia. Això explica el per què són tan poques les masies que tin¬ 
guin una habitació destinada a menjador. Cal fer notar la unitat de lloc de reunió 
dins la casa, ço que explica l’arrelat esperit de familia. 

La sala gran o de convit té gran raó d’ésser per les moltes solemnitats familiars 
que els pagesos celebren i el major esplendor que hi donen. No es redueixen sola¬ 
ment als naixements, casaments i morts les solemnitats familiars, sinó que a més hi 
ha com a tals, altres que serveixen de motiu per veure’s els parents i amics, de les que 
en els pobles no se’n fa esment com a tals; així. són : les festes majors, la matança 
del porc i altres. No és del cas explicar el que representen aquestes festes majors, 
en què uns quants dies abans ja comença arribar la parentela, en especial el jovent, 
a qui tothom fa bona cara, i els trasbals que per les families representa cuidar a. 
tothom degudament. 

Les sales de convit són especialment per aquestes solemnitats familiars, i, 
en general, són el punt de relació amb la gent estranya a la casa. En la sala, o a 
lo més, en lo que podríem dir-ne la seva continuació, la galeria, són els únics llocs 
que entra tot el qui no té familiaritat amb la gent que alli viu. I així és que es presen¬ 
ten ben deslligats els dos aspectes de vida : el de relació amb els forasters i l’intern 

de la familia; en tal extrem, que és freqüent, si tenen hostes de més classe social a 
dinar, per exemple, encara que siguin parents, mengin aquests apart en la sala de con¬ 
vit, sols, o bé acompanyats de l’amo, o tot lo més dels homes de la casa. També es 
troba per la disposició de les habitacions, per graus d’interioritat diferents dins la 
familia, les dues classes de serveis que habiten en la masia : els permanents i els 
jornalers. 


ANÀLISI ESTRUCTURAL 

\ 

Materials i formes. — Aquestes masies, que, com hem dit, formen part del pai¬ 
satge. no constitueixen cap nota discordant als ulls, tenint els materials extrets dels 
seus indrets. Fins en les variacions del paisatge, dins d’aquestes valls, corresponen 
les variacions dels tipus de cases. 

A la vall de Bianya, d’un paisatge clàssic i altament civil, corresponen aquestes 
grans masies que constructivament donen la idea d'un equilibri i repòs plaent; mes, 
en alguns indrets de la Valldelbach, tenim unes petites i rònegues cases de pagès que 
tenen tot l’aspecte d’habitacions de gent ferotge. En els pobles de la comarca es 
nota també aquesta relació; no podem deixar d’esmentar aqui el de Santa Pau, les 
construccions del qual estàn harmonitzades amb la serra de Finestres. 

Els materials procedeixen de la pròpia terra, i així, en aquestes valls, és escàs 
l’ús de la pedra volcànica. La més comú és la mampostería feta amb pedra del país. 
La terra cuita és d’ús escàs en les parets, i d’ordinari en enrajolats i teulades. La 
ceràmica és escassa; llevat de les rajoles de les cuines i menjadors, hi ha algunes 
linies de teules de ceràmica verda, per més que l’ús, degut tal vegada a lo molt que la 
malmetent les glassades, està molt limitat. 

L’obra de tapia no es coneix, com tampoc es troben cases fetes totes de carreus 
treballats; limitant-se l’ús de les pedres picades als angles de les construccions i als 
marcs de les portes i finestres. 

Els pilars no s’usen més que en les galeries, essent gairebé sempre de mam¬ 
postería; no obstant, com hem dit en la vall de Bianya, hi ha una zona en què els 
pilars són de pedra i semblen fets per la mateixa mà, tant per les semblances de 
proporció com per les motllures; aquesta zona comprèn les masies del Puig, Callis, 
Molí d’en Solà, la Vil·la, el Llach i Farró. En totes elles la secció del pilar és molt 
petita en comparació amb el gruix del mur, les arrancades dels arcs, perquè l’efecte 
. no sigui aplastant, són biselades en les cares interior i exterior del mur. alleugerint 
així la forma, tal com es pot veure en la fig. 7 i en les fotografies de les dites 
masies. 

, Una excepció cal fer de galeries amb pilans de pedra picada que no pertany a 
aquesta zona, i és la de Llongarriu, la qual presenta motllures distintes i els arranca- 
ments dels arcs, naturals. Justificant l’origen romà de les formes constructives 
catalanes, tots els arcs i voltes empleats en aquestes cases són de secció circular. No 

passa en altres seccions de la comarca d’Olot com ens mostra la fotografia de casa 
del Vigatà (fot. 9). 

Els arcs s’usen en les parts baixes del cos de galeries en les cases del tipus I : 
presentant-se ja un sol, de gran llum, com a can Callis; ja dos com a ca l’Alsina: ja 
tres, com en el Molí d’en Solà; o quatre, com a cal Vigatà. També s'usen grans arcs 
en cabanyes; aixi en tenim un de molt gran a la Coromina de la Valldelbach,* i per 

fi, s’usen en substitució d’un cavall en les teu¬ 
lades, posats en el lloc corresponent sobre la 
jàcera de la crugía composta que forma la gran 
sala de convit, tal com passa a Cabrafiga. 

Les portes de les cases són més comun- 
ment amb llinda que amb arc, el mateix que 
les finestres. Arcs semicirculars més petits, 
són generalment els dels pisos de galeries. 

Les voltes són totes de formes derivades 
del cilindre, i fetes, segons mostren, amb 
clndri de fusta. 

La planta baixa d’aquestes cases és quasi 
sempre coberta amb volta; la part correspo¬ 
nent a la galeria la volta és per aresta, variant 
de forma segons la disposició dels apoiaments; 
aixi la del Callis és molt llarga i estreta, mentre 
que en altres solucions de major nombre d’arcs 
té la volta en planta una forma que tendeix 
més a la quadrada. Les voltes de les demés 
crugíes solen ésser de canó seguit, usant-se 
també la volta per aresta, i més comunment 
el canó seguit interceptat per llunetes per do- 
p I0 7 nar lloc a portes i finestres. 

S’usa el canó seguit oblic i voltes assi- 
mètriques per escales; per més que, com hem dit, aquestes acostumen a no tenir 
importància i ésser de fusta, careixent en absolut de lo conegut per caixa d’escala. 

El sostre que forma el pis superior està compost per elements de fusta : jàceres 
o vigues i cabirons. La part corresponent a la sala de convit acostuma tenir el sostre 
completament de fusta; de cabiró a cabiró hi va un enlletat de roure, a voltes polit 
per sota per uns llistons que tapen les juntes o escletxes. Els demés sostres tenen 
revoltons de guix, els quals s’apoien sobre els cabirons. 

La part que sosté les cobertes és de fusta, però fugint d’elements complicats; 
ja hem vist, al parlar dels arcs, com aquests alguna vegada substitueixen els cavalls 

• És notable el que hl ha a «la Mata», de les Presses, per es seves dimensions. 

dels teulats. Formen els teulats amples barbacanes que protegeixen molt bé les pa¬ 
rets. i artísticament produeixen molt bon efecte. Les vigues acostumen a tenir uns 
35 pams, i els cabirons lo regular-és que siguin de 20 a 22. 

Hi ha altres elements més secundaris, fets també amb fusta, com són : galeries i 
balcons, escales interiors, etc. Els distingeixen, com tot lo fet amb fusta, per lo 
molt estructurat que està, ço que hi dóna, a l’ensems que un gran valor constructiu, 
molta bellesa. 

Les voltes foren fetes amb cindris i molasses amb què s’usa l’encanyissat o tau¬ 
lons, tal com clarament ho diuen encara per les senyals en elles impreses. 

Composició de patxades. — Les fatxades de més interès són sempre les que 
miren a migjorn, tota vegada que a ella donen les habitacions millors de la casa, res¬ 
ponent a les condicions climatològiques. 

Abans, quan no hi havien les galeries, la fatxada principal presentava aquesta 
disposició tan característica i bella que trobem en la casa Plallombart, de la vall de 
Bianya, on les obertures hi juguen, dins una senzilla simetria; descobrint-s’hi com 
binades d’una manera expressiva, l'estructura i disposició de l’edifici. Tenen un 
ample frontis, amb finestres rectangulars, dividides en quadres, segons la tradició me¬ 
diterrània, com ens descriu el Sr. Puig i Cadafalch, variant sols les finestres segons els 
gustos de l’època en què són fetes. Sovint entra en la composició el rellotge de sol. 

El angles i marcs de les finestres estàn acusats per pedres picades, dominant 
en general un gran pany de paret; constitueix la delicia millor de la composició lo 
ben colocades que estàn les obertures de bona forma, resultant el conjunt exquisit 
de massa. Remata la fatxada una volada barbacana, que accentúa la termina¬ 
ció de la casa per la gran faixa d’ombra que produeix sobre la paret; a voltes hi ha 
elements de ceràmica verda, però són escassos. 

Al fer-se el cos de galeries, donà lloc a noves solucions de les fatxades. Poc de 
particular presenten les del tipus II, per ésser acabades horitzontalment; es repetei¬ 
xen les galeries en els distints pisos amb un nombre igual d’arcuacions, si bé a vol¬ 
tes distintes en proporció a cada pis. L’exemple més complet d’aquesta disposició la 
trobem a Colldecarrera (fots. 18 i 21), on hi ha nou arcuacions en el pis principal que 
corresponen a altres nou en el pis superior les quals són més altes — per carèixer 
de pedrís, tenint en son lloc baranes de fusta — i altres tants petits forats en la planta 
baixa corresponen a la pallissa. Més incompletes, però d’aquest tipus, tenim la 
fatxada SE. de Llongarriu (fot. 16), la de la Vil·la (fot. 26) la S. del Llach (fot. 24) 
1 Les Cases (fot. 28). 

Les cases del tipus I presenten la fatxada S. amb una composició d’obertures 
molt interessant. Per ésser la paret triangular, o apinyada superiorment, no pot fer-se 
la repetició dels elements en la part alta, i d’aquí naixen uns enginys de composició. 

La solució més comú és redu r el nombre d’arcades del pis superior, a compte 
d’introduir unes petites finestres en els extrems. 


Digitized by Google 


Original from 

UNIVERSITY OF CALIFÒRNIA 



26 


JOSEP DANÉS I TORRAS 


A Farró (fot. 11) hi ha dos pisos amb galeries de nou arcades centrades, i en el 
superior una galeria de cinc arcuacions centrades i dues finestres per banda, essent més 
petita la més pròxima a l’angle. 

Aquest ús de les petites finestres al costat de les arcuacions de les galeries, per no 
permetre la teulada que aquesta sigui en nombre major, el trobem també a Llongar- 
riu en la fatxada SO. (fot. :3). 

Una altra solució és la de fer la galeria superior d’arcs distints; no és tan comú, 
i es comprèn, doncs suposa generalment un augment de cimbratges que encareixen 
la construcció. Diversos casos podem citar : en uns, sols hi ha canvi d’altura d’arran- 
cament; i en altres, canvi complet d’arcs. En el molí d’en Solà (fots. 3 i 5) hi ha set 
arcades en el pis principal, i en el superior cinc centrades i una de més baixa en els 
dos costats; superiorment hi ha una petita obertura que completa tan bella composi¬ 
ció. A ca l’Aulina hi ha dos grans arcs en la planta baixa, quatre arcs en la gale¬ 
ria del pis principal, i en la del superior dos arcs com els del principal, centrats, i 
que en tenen un altre de més baix a cada costat (fot. 14). 

En el molí del Collell (fot. 34) la part superior de la fatxada és formada per tres 
arcs, essent el central de molta major llum. 

A voltes es combinen les dues solucions, així en el Callis, en el pis principal hi 
ha sis arcades, i en el superior tres més petites i una finestra a cada banda (fig. 7). 

A les Cols (fot. 27) hi ha, en el pis principal, dos arcs grans i dues grans finestres; 
en el pis superior, una galeria de sis petits arcs i una petita finestra per banda. 

Altres voltes la part superior de la casa és completament oberta, així en aquestes 
valls hi ha cases per l’istil de cal Vigatà, a la Pinya (fots. 9 i 10). La composició 
d’aquesta fatxada revel la marcadament les tres crujíes o cossos que la formen, 
essent un exemple clar de l’expressiva combinació d’obertures. El teulat està fet 
sobre solera decorada per la part de sota, o visible a dos tons. 

Ja hem dit que les portes foranes eren fetes amb llindes, així és que no abunden 
aquests portals rodons de cloves allargades, i ben oberts. En els dintells és comú 
trobar-hl gravat l’any en què fou feta la casa, i a voltes els noms del propietari que la 
construí. No hi ha motius decoratius exteriors de cap classe. Les finestres són 
també senzillíssimes, generalment rectangulars, i tenint un marc de pedra picada. 
L’ús de la columna és excluït per complet en aquestes construccions. Tampoc hi ha 
motius ornamentals escultòrics i policromia. Sols es troben els rellotges de sol fets 
amb pintura vermella o esgrafiats, que ressalten sobre les blanques parets. 


L’ARQUITECTURA POPULAR 

Concepte general. — L’estudi de l’arquitectura popular en distintes nacions 
d’Europa ha donat com a resultat l’apreciació d'un fons comú, no sols en la manera 
d’ésser d’aquestes construccions en si, sinó que en les seves evolucions. 

Totes presenten aspectes semblants, i mostren diferencies que les caracteritzen. 
Dintre un mateix poble es presenten com resultats derivats de la mateixa inspiració. 

Però fins en les distintes localitats de la mateixa nació, presenten caràcters propis 
fomentats per les dificultats de comunicació. 

A Holanda, per exemple, es manifesta clarament en les seves cases la influencia 
de l’aigua, així com en altres pobles la de les muntanyes, íorestes, etc. 

A Anglaterra s’aprecia pels materials usats, variants entre el sud, comtats de 
Berk i de Buekingham. en els Cotswolds de l’Est, i el Nord, que donen’ distints aspec¬ 
tes a llurs respectius coitage. 

En les noves generacions els istils s’acomoden a les condicions i mètodes nous, 
mes no radicalment. Per això els períodes de transició són llargs. Sembla que 
un esperit de conservació resisteixi a abandonar ço que ha sofert la prova del temps 
i fou concebut pels ancestres. D’aquí que sols s’innova per detalls. 

En general, el tipus de masia gòtica és el que subsisteix; però algunes vegades 
amb interpretacions locals dels istils nous, i altres vegades són aquestes cases con¬ 
cebudes a la manera clàssica, mes conservant sempre el sentiment de lo gòtic. 

Aquesta permanència del gòtic es manifesta a pesar dels canvis d’idees soferts. 

Amb tot i aquestes semblances, veiem com hi ha pobles que la seva arquitec¬ 
tura nacional es forma, manté i desenrotlla en el camp. d’on passa a la ciutat, i altres 
que tenen l’arquitectura nacional nascuda a la ciutat i d'allí transportada 1 desen¬ 
rotllada en el camp. 

L’Arquitectura popular catalana.—A Catalunya veiem com es forma el tipus 
romà autòcton, que, un cop harmonitzat amb l’esperit gòtic, ja no sofreix modifica¬ 
ció estructural. 

Les noves influencies que arriben — aquí d’Italia, així com a Holanda, de Fran¬ 
ça, — sols poden, després d’algún temps, fer que les cases que es construeixin variïn 
sols per les formes decoratives de les portes i finestres, però en la realitat les influen¬ 
cies no són suficients per a variar res de lo essencial. 

Un excursionista que hagi recorregut el nostre país, sens dubte haurà observat 
els distints matiços que prenen les nostres cases de pagès — essent sempre les ma¬ 
teixes — segons les condicions climatològiques de les comarques. En els pics dels 
Pireneus les barraques dels pastors són el mínim de l’habitació, resistint les fortes 
nevades de l’hivern.* Mes avall, trobem cases per a ésser habitades tot l’any, si bé 
en comarques encara fredes (Setcases, Tragurà, Esterri d’Aneu), per ço que són co¬ 
bertes de pissarra, tenen els sostres de fusta, els corrals dins de les cases, escala exte¬ 
rior que facilita sortida en cas de neu, i rarament finestres al nord. La comarca 
d’Olot, on el fret ja no es mostra tan rigurós a l’hivern, trobem les masies aquí es¬ 
tudiades. En altres comarques, que si bé menys fredes són freqüents les pluges i ge- 

• Vegeu l'article lArte rural», de D. Denít Balxeras, Mustum, 1915, n. 10. 


Digitized by Google 


Original from 

UNIVERSITY OF CALIFÒRNIA 



28 


JOSEP DANÈS I TORRAS 


lades (Guilleríes, Collsecabra, Vich), hi trobem ja una altra manera d’ésser fetes. 
A mesura que baixem respecte el nivell de la mar, la temperatura és més benigna, 
pel que la vida es fa més a l’aire lliure; i així trobem la comarca del Vallès, on les 
peces principals de les cases es troben en planta baixa. I en la costa catalana, de 
clima molt benigne a l’hivem, i a l’istiu d'uns calors suavitzats per la marinada, les 
cases tenen llurs galeries obertes i terrats amb emparrats, la qual cosa constitueix 
la seva major delicia. 

L’Arquitectura popular dins la comarca d’Olot. — Dins mateix de la co¬ 
marca d’Olot, a pesar de la seva semblança, presenten solucions distintes segons 
la secció de les comarques. 

Analitzant una casa de pagès, avui formant part de la població, — casa Vay- 
reda (fig. 8) — la trobem feta amb més cura que una casa qualsevol de les de la sec¬ 
ció septentrional deJa comarca estudiada; la qual cosa no sols s’aprecia per ésser feta 
per tècnics més assabentats, sinó per la qualitat del material i per l’ús d’ornamentació 
sobre pedra picada. No obstant, no deixa d’ésser la casa de tres cossos paral·lels: 
el central més ample, en el que hi ha la gran sala, comunicant per quatre portes amb 
les cambres — dues per banda — dels cossos laterals. 

Si passem ara a la masia de Subiràs, en el pla de dalt d’Olot (fíg. 9), no hem de 
deixar de trobar-hi tot el que acabem d’exposar : els tres cossos, les cambres en els 
laterals, la gran sala en el central. A més, per haver-ho permès les condicions d’em¬ 
plaçament, hi ha el cos de galeries d’època més recent mirant a migjorn, és a dir, es 
presenta com el tipus descrit per les cases al pla Una diferencia, no obstant, és sufi¬ 
cient per a donar-nos idea de què no és de la secció septentrional de la comarca; aquesta 
masia posseeix un gran terrat o eixida a nivell del pis, ço que el clima ho permet aquí, 
com no ho permet en altres punts de la comarca. 

El Casés, les plantes del qual hem posat com a mostra de les del pla, correspòn 
a aquesta mateixa encontrada, les quals, juntament amb altres (en especial la torre 
d’en Llunes), són fetes amb una distinció i encert que les fan a propòsit, a la vegada 
que per la seva proximitat a Olot, com a casa d’esbargiment. 

Altre detall es pot apreciar en aquestes cases; a can Vayreda, a Subiràs, al Casés 
i a la torre d’en Llunes totes tenen l’escala desenrotllant-se, com ordinàriament, dins 
una caixa d’escala, ço que no veiem en les masies estudiades, doncs no es fa precís 
la independencia de l’escala que això dóna per lo que es satisfà la necessitat, sense 
una pèrdua tan gran de lloc. 

Per acabar aquest paral·lel, examinem ara una masia amb unes condicions sem¬ 
blants a les estudiades per raó del clima i de la distancia de la ciutat. Tal és la del Soler 
del Corb (fig. 10), la que se’ns presenta molt semblant a les descrites de la secció septen¬ 
trional, si bé avui una mica desfigurada per l’aditament d’un quart cos als tres primiiiui. 

Paral·lel de les nostres masíes amb l’Arquitectura privada italiana. — 
Ja hem dit com la casa de camp catalana rebia les influencies italianes. Si altra 

cosa no, el fet de trobar-ne allí un gran nombre anteriors a les nostres amb un pla 
igual ens ho testimoniarien. Però, és clar, dins la Italia cal distingir quines són les 
cases la influencia de les quals reberen les nostres. Res tenen que veure per exemple 
aquestes respecte a la casa de Roma, amb pati i galeria al seu voltant, record del 
impluvium; mes sí estàn estretament lligades amb un gran nombre de cases de Vene¬ 
cià de principis del segle xv, doncs presenten una gran analogia,* constant dels tres 
cossos paral·lels, formant així un conjunt de construcció aglomerat que es defensa 
de les inclemencies atmosfèriques, essent les cases fresques durant l’istiu i calentes a 
l’hivern. 

A Gènova han anat desapareixent antigues cases d’un tipus que té també paren- 
tiu amb les nostres. Estaven fetes seguint les tradicions constructives de les cases 
de la muntanya, amb construccions de fusta a l’exterior, fent galeries a cada pis l 
formant abric de les tampestes, del sol, etc., per aquell clima de temperatures extre¬ 
mes. Tenien, doncs, aquestes construccions de fusta, un ofici igual al de les nostres 
galeries, les quals si be actualment són d’obra, és en virtut d’una evolució de les de 
fusta antigues que tenien les nostres cases de pagès, i que algunes encara conserven. 


CONCLUSIÓ 

Època de les masíes estudiades. — Les construccions que hem estudiat són 
relativament modernes, i són precisament del període en què comença la decadència 
de Catalunya com a nacionalitat. A pesar d’això, aquestes construccions són cata¬ 
lanes a tot ésser-ho. 

Això de què aquesta manifestació d’esperit català no sigui sincrònica amb les 
altres, pot tenir explicació en dos fets : el de què la nostra pagesia havia sofert molt 
abans del decret del Rei Catòlic, sobre la lliberació dels remenses, i en el fet de què 
així com de les ciutats els nobles emigraren per anar a la cort, a l’unir-nos amb 
Castella, en les pagesies es creaven aquests típics senyorius que encara avui es con¬ 
serven en part. A aquesta dificultat d’influencies que no existeix en les ciutats és a 
la que devem la conservació de la llengua i costums, durant els períodes crítics de 
la nostra vida nacional. 

El present d’aquestes masíes. — En realitat, és molt trist el present d’aques¬ 
tes masíes, i llur esdevenidor és veu més negre encara. 

Aquestes cases estàn moltes deshabitades, o habitades d’una manera indigna. 
Les famílies temptades pel viure de ciutat, sense cap classe de preparació han aban¬ 
donat la casa pairal, preferint portar una vida insignificant en un poble, que poder 
ésser senyor en la seva terra; altres, segueixen un camí oposat, tancats a pagès amb 

un esperit també tancat, sense idealitat elevada de cap classe, passen la vida que¬ 
dant-se solters, dedicant-se sols a pescar i cassar i no cuidant-se del desenrotllament 
de la propietat, car amb lo que dóna ja en tenen prou; sovint, després d’admirar la 
bellesa d’una masia, ens hem de doldre de trobar-hi aquests neurastènics que, posseint- 
la, no en disfruten. 

Hi .ha però, també, qui marxa obeint a un noble procés ascensional de la familia, 
ço que és molt d’alabar, en especial quan mostren recordar-se de la pairal no tenint-la 
abandonada; i per últim, és molt plaent trobar-se amb famílies com els senyors de 
La Riba, que han procurat mantenir la permanència en la vall on visqueren els seus 
avantpassats, dotant per mà destra a la casa pairal de totes les comoditats del con¬ 
fort modern. 

I ara cal exposar la nostra indignació, no ja pels que abandonen les masies, sinó 
pels que les espatllen; pels que, vivint-hi sols alguns dies de l’any, reformen lo ben 
fet, segons una pretenciosa arquitectura sabia (?) que prescindint de la naturalesa, del 
clima i de la topografia ho sacrifiquen tot a uns ridícols capritxos. 

Ensenyament de l’Arquitectura popular. — Aquest treball ha estat fet per 
contribuir ala demostració de què el fet social artístic correspòn a la teoria orgànica 
de la nostra vida nacional, i així és que s’ha escollit una secció geogràfica d’una co¬ 
marca natural, lligada per unitat de clima i costums per mostrar les formes que en 
són la seva expressió. 

Cap dubte tinc de què aquestes cases reflecteixen bé la manera d’ésser d’aquests 
pobles, i per tant, són d’art nacional, en el que hi ha concentrats elements purs de la 
naturalesa, ja que han sortit de la pròpia terra. 

Sense saber encara tot el que pot donar de si l’art popular, el seu estudi ós inte¬ 
ressant per nosaltres, i això no vol dir que aspirem a omplir les ciutats de Catalunya 
de cases de pagès. Per nosaltres l’art popular s’ha presentat com un problema per a 
resoldre, pel que, cas de què de la revisió se’n desprengués que l’arquitectura cata¬ 
lana no hi té res per apendre, s’havia desembrancat el camí al saber-ho, desfent-nos 
així d’uns prejudicis sense realitats corresponents; però que les realitats corresponen 
als nostres prejudicis, ho veiem cada dia més clar, afermant-nos més i més en el con¬ 
venciment de què aquestes construccions privades responen a la manera d’ésser i a 
la civilització que les ha fetes, al revés de les modernes que difícilment, estàn en rela¬ 
ció amb els nostres costums i les nostres fortunes. 

El problema de la masia ha tingut formes que l'han resolt millor que les de les 
cases a ciutat, degut en gran part a que havent l’art arquitectònic d’estar 'lligat 
material i espiritualment a la terra, han sigut fetes aquestes cases per homes que 
tenen amb la natura un contacte directe. 

Es clar, emperò, que el problema de la masia és més elemental que el de les nos¬ 
tres modernes cases a ciutat. 

A la dificultat de les influencies d’aquests llocs és degut a què sols hi arribessin 

les que harmonitzaven amb la nostra manera d’ésser i que havien passat una severa 
revisió, venint així a nodrir la tradició i no a burlar-la com fan les detestables modes 
arquitectòniques. Tal vegada per aquesta dificultat d’influencies vindrà dia en què 
les solucions artístiques dels progressos tècnics que no en tenen — per la rapidesa i 
el gran nombre que ens són imposats pels avenços moderns de la ciència — es trobin 
en aquestes cases de camp, on s’hauràn introduït després de llargues meditacions I 
sense neguit. 

A més, de les relacions de concordançia que tenen aquestes masies amb llur pai¬ 
satge, mitjans, estat social, etc., que venim exposant, se’n dedueix en ensenyaments 
profitosos d’ordre estructural, que són les modernament considerades del més veri¬ 
table valor arquitectònic, doncs lo pintoresc sortosament ja no es confón amb la 
bella arquitectura. Essencialment en deduim un gran ensenyament : Les nostres 
masies són d’aspecte simètriques, però sense deixar de satisfer les habituts diàries 
dels que hi viuen, i per això en elles hi ha resolt el difícil problema d’acoplar la 
comoditat amb la regularitat. Aquest sol ensenyament és d’un interès grandíssim, 
doncs no hi ha cap dubte que la simetria, dins la llibertat d’acomodar-se a les neces¬ 
sitats, dóna solucions que, al contemplar-les, proporcionen repòs a l’esperit i són 
d’una superioritat estètica al costat dels jocs de teulades i accidentació de fatxades 
del cottage. I tingui’s present que tota aquesta regularitat no exclou unes bones 
disposicions dels serveis essencials a les necessitats de la vida de llurs habitants: 
el vent, el sol, l’ombra, la vista, etc., res és despreciat. 

Epíleg. — Moltes nacions havien abandonat la manera peculiar de llurs construc¬ 
cions privades per a fer una arquitectura uniforme. L’Anglaterra ha donat l’alt exemple 
de no despreciar aquesta arquitectura, per ço que els seus cottage han estat estudiats 
amb interès, arribant a tenir una gran importància dins la seva arquitectura na¬ 
cional. No obstant, els moderns cottage, — descomptant les millores higièniques, 
de comoditat i confort amb què han enriquit la tradició — no han recollit prou bé 
l’esperit dels antics, segons sembla; la seva influencia avui és gran dins l’arquitectura 
privada de moltes nacions. 

Per la restauració de la nostra arquitectura nacional no podem despreciar l’es¬ 
tudi de les nostres masies. Jo crec que, referent a l’art de construir, en les nostres 
masies s’ha conservat viva la tradició fins molt modernament; per tant, l’estudi de 
les nostres masies és un dels punts de partida de l’arquitecte que vulgui estar dins 
l’honrosa tradició catalana de l’art de construir, per caminar cap a la futura glòria 
del nostre art nacional. 

Barcelona, desembre MCMXVI. 

Llibre de Sant Bernat, abat de Clares-Valls, sobre 

l’amor de Déu, posat en català per Guillem Fortesa. . 


PREFACI 

Al molt il·lustre Sr. Aimeric, cardenal i canceller de l'Esglèsia Romana, Bernat, abat de 
Clares-valls; viure pel Senyor i en el Senyor morir. 

M és que qüestions a resoldre, demaneu-me, Senyor, que us compongui oracions 
i pregàries. No és que em senti menys inhàbil per les unes que per les altres; 
és que les oracions convenen millor a la meva professió, ja que són la manera com jo 
compleixo els meus deures; en quant a les qüestions a resoldre, per tractar-les, dues 
coses són necessàries, que, a dir ver, me fan gran falta : vos pari de l’esperit i de la 
precisió. Me plau així mateix, grandement, veure com Vós, despreciant les coses de 
la carn us interesseu per les de l’esperit; però us havíeu d’haver adressat a qui oferís 
una més gran abundància de medis que jo. Aquesta excusa, verament, és comuna 
a la gent capaç i a la incapaç, i no és fàcil reconèixer si ella prové de modèstia o 
d’ineptitut, mentrestant un no s’esforci en el sentit que se li demana. Vos prec, ara, 
que accepteu l’ofrena de ma pobresa, car no consent que restant callat se’m consideri 
com a filosop. No pens, però, contestar-vos a tot. Segons lo que Déu m’inspiri res¬ 
pondré solament a lo que em dirigiu sobre l’amor de Déu; és lo més dolç d’estudiar, lo 
menys perillós de tractar i lo més útil d'entendre. Lo demés, ho reserveu per a altres 
més que jo hàbils. 


CAPÍTOL I 

Perquè i com s'ha d'estimar Déu 

1. Voleu, doncs, apendre de mi per quin motiu i amb quina mesura hi ha que 
estimar Déu? Jo vos dic que el motiu de nostre amor a Déu és Déu mateix, i que 
.la mesura d’aquesta amor és la d’amar sense mesura. És aquesta expressió bastant 

explícita? Sí, tal volta, per a un home intel·ligent; però dec parlar per als savis i per 
als ignorants, i si he dit lo suficient per als primers, dec, també, tenir en compte els 
segons; és fer ells que vaig a desplegar mon pensament i a profunditzar-lo. Dic que 
tenim dos motius per a aimar a Déu per ell mateix : perquè res és més just, perquè res 
és més ventatjós. En efecte : la qüestió, per què devem aimar Déu?, es presenta 
sota dos aspectes : o bé es demana a virtut de què Déu es mereix el nostre amor?, o bé, 
quin aventatge trobem nosaltres, aimant-lo? A aquesta doble qüestió, una sola res¬ 
posta hi veig : El motiu perquè devem aimar Déu, és Déu mateix. Si ens col·loquem 
al punt de vista del mèrit, no hi ha en Déu res de més gran que l’haver-se donat a 
nosaltres malgrat la nostra indignitat; perquè, què pot Déu, essent qui és, donar-nos 
cosa millor que Ell mateix? Si, doncs, se’ns demana quin motiu tenim per aimar 
Déu, i cerquem quin és el dret pel qual s'ha guanyat el nostre amor, trobem, tot d’una, 
que Ell és qui ens ha aimat el primer. Mereix, doncs, que nosaltres li corresponguem, 
sobretot si considerem qui és Aquell qui aima, qui són aquells a qui aima i com els 
aima. Qui és, Aquell que ens aima? No és Aquell a qui tot esperit rendeix aquest 
testimoni : Vós sou mon Déu i no teniu necessitat de ço que em pertany (Psalm XV, 2)? 
I aquest amor de Déu, no és la veritable caritat desinteressada? Mes, a qui s’adressa 
aquest amor desinteressat? L’Apòstol respòn : Fou quan nosaltres érem encara ene¬ 
mics de Déu que ens havem reconciliat amb Ell (Rom.^V, 10). Déu ens ha estimat amb 
amor desinteressat i ens estimà mentre fórem sos enemics. Mes, amb quin amor ens 
ha estimat? Sant Joàn respòn ; Déu ha estimat al mon fins al punt de donar-li son 
Fill únic (Joàn, III, 16). Sant Pau continua ; Ell, no solament s'ha privat de son 
propi Fill, sinó que l’ha abandonat per a nosaltres (Rom., VIII, 32); i el mateix Fill de 
Déu, parlant de si propi, digué : Ningú té més gran amor que aquell qui dóna sa vida per 
sos amics (Joàn, XV, 13). Vet-aquí els drets que el Déu sant, sobiranament gran i 
omnipotent, ha unit a l’amor dels homes pecadors, infinitament petits i febles. Però 
es dirà, si és així per l’amor dels homes no és així per l’amor dels àngels : hi convenc; 
mes, és perquè això no era necessari, ja que el mateix que ha socorregut els homes en 
llur misèria és el qui ha lliurat els àngels de misèria semblant, i si per son amor als 
homes, els ha donat els medis perquè no restessin tals com eren, també, per un mateix 
amor ha.impedit que els àngels devinguessin tals com nosaltres havem estat. 


CAPÍTOL II 

Déu mereix l’amor de l’home a causa dels béns que ha otorgat a son cos i a la seva ànima: 
com es deuen reconèixer; no hi ha que tornar-los contra de qui els ha donat. 

2. Qualsevol que hagi comprès ço que precedeix, veu també, me pens, per quina 
causa devem aimar Déu. Si això no ho capeixen els infidels, Déu ha de confondre 
llur ingratitut amb els béns sens nombre amb què ha ornat el cos i l’ànima. ^No és 

per ventura d’Ell, que l'home obté el pa que el nodreix, la claror que l’il·lumina i l’aire 
que respira? Seria follia voler enumerar tots els béns, i per això basta que citi els més 
importants com són el pa, l’aire i la llum : que encara que els col·loqui en primer lloc, 
no crec siguin els més excel·lents, però sí són els més necessaris. Els béns de primer 
orde havem de cercar-los en la porció predominant del nostre ésser : l’ànima; aquests 
béns són la dignitat, la intel·ligència i la virtut. Quan pari de l’excel·lència o dig¬ 
nitat en l’home, faig al·lusió a son lliure arbitri, i és per ell que l’home s’eleva per da¬ 
munt de tots els demés éssers vivents i els sotmet a son empiri; la intel·ligència li mos¬ 
tra quina sigui la seva excel·lència i al mateix temps li fa compendre que no és d’ell 
d’on dimana; en fi, la virtut li fa recercar amb ardor, i fa que l’abraci amb energia, 
després de trobat, a Aquell del qual és obra. 

3. Aquests tres béns es mostren cadascun d’ells sota dos aspectes : la dignitat 
apareix en la prerrogativa pròpia a la naturalesa humana i en el temor que l’home 
sempre ha inspirat a tots els éssers que viuen sobre la terra; la intel·ligència no solament 
percebeix la dignitat de l’home, sinó que també comprèn que encara que estigui en 
nosaltres, no per això prové de nosaltres; en fi, la virtut, en sa doble tendència, ens fa 
d’un costat recercar amb ardor i de l’altre abraçar amb força, una vegada que l’hem 
trobat, a Aquell del qual hem rebut el ser. La dignitat sense la intel·ligència de res 
serviria, i aquesta sense la virtut no faria sinó perjudicar-nos, com ho prova el raona¬ 
ment següent. Ningú es pot gloriar del que té, si no sab el que té; mes, si sabent-ho — 
ignorant, però, que el que té no prové de si mateix — es glòria, i no ho fa en el Senyor, 
és a ell que l’Apòstol ha dit; Què teniu, que no ho hajau rebut?, i si ho haveu rebut, per 
què us glorifiqueu com si no ho haguesseu rebut? (1 Corinth., IV, 7). Ell no digué sim¬ 
plement : per què us glorifiqueu?, sinó que afegia ; com si no ho haguesseu rebut, per 
ensenyar que lo reprobable no és el gloriar-se del que es té, sinó el gloriar-se’n com 
si no s’hagués rebut. És amb raó que aquesta glòria s’ha apel·lat vana perquè no 
reposa sobre el fonament sòlid de la veritat. L’Apòstol la distingeix de la veritable 
glòrià, dient : Que aquell qui es glorii ho faci en el Senyor (I Corinth., I, 31), és a dir, 
en la veritat, car Déu és la veritat. 

4. Hi ha, doncs, dues coses a saber; en primer lloc, ço que nosaltres som; en segón 
lloc, que ço que som no ho som per nosaltres mateixos; i per tant, no podem gloriar-nos 
de tot, o la glòria que ens atribuiríem seria vana; a més : Si no us coneixeu a vosaltres 
mateixos, s’ha dit, sereu confosos amb la multitut de vostres semblants (Cant 1, 6, 7). 
Això succeçix en efecte, ja que quan un home no coneix sa pròpia elevació en dignitat 
se’l compara, per tal ignorància, als animals, que són com els companys de sa corrup¬ 
ció i de sa curta vida terrenal. De manera que no coneixent-se a si mateix l’home, 
al qual la raó distingeix de les bèsties, comença a confondre’s amb elles, perquè ignora 
sa pròpia glòria que és tota interior, cedeix als atractius de sa curiositat i no es pre¬ 
ocupa més que de la bellesa exterior i sensible; i devé semblant a tota altra criatura, 
perquè no coneix que hagi rebut dons superiors. També ens havem de guardar cu¬ 
rosament de la ignorància, que fa que, tal volta, ens estimem menys de lo convenient. 

Però evitem, amb més cura encara, l'altra ignorància que ens porta a atribuir-nos 
més de lo que tenim, que succeeix quan sufrim l’equivocació d'imputar-nos el 
bé, qualsevol sigui, que veiem en nosaltres. Però ço que cal detestar amb més força, 
de lo que cal fugir, més encara que de les anteriors ignoràncies, és de la presumpció, 
per la qual, conscientment i amb propòsit del·liberat, ens gloriem del bé que és en 
nosaltres, no tement de sostreure a un altre la glòria que bé sabem que no ens corres- 
pòn En el primer cas, un no es gloría de res; en el segón, es gloría, però no es gloría 
en Déu; i en el tercer, ja no peca per ignorància, sinó que usurpa conscientment, 
reivindicant-ho com a seu, lo que pertany a Déu I aquesta audàcia, comparada amb 
la segona ignorància, sembla més greu i més perillosa, perquè si l’una desconeix Déu 
l’altra el desprecía; i comparada amb la primera, apareix encara més dolenta i detesta¬ 
ble, perquè si aquesta ignorància ens assimila als irracionals, aquesta audàcia ens lliga 
al diable. Car lo que hi ha és orgull — delicte màxim — que es serveix dels béns que 
ha rebut com si no els hagués rebut, i malmena a son profit la glòria que un bena- 
factor deu trobar en sos beneficis. 

5. A la dignitat i a la intel·ligència es deu unir també la virtut, que és son fruit; 
és per ella que nosaltres cerquem i posseim l’autor liberal de totes les coses, al qual de¬ 
vem rendir-li, en tot, la glòria que li pertoca : d’altra manera serem rudement castigats 
per haver sabut lo que calia fer i no haver-ho fet. Perquè aquell que així hagi obrat 
no ha fet ús de la intel·ligència per al bé, sinó al contrari, ha meditat l'iniquitat fins 
sobre el seu coixí (Psalm XXXV, 5), i ha intentat, com servidor infidel, d’apoderar-se 
i sostreure a son profit la glòria que son excel·lent mestre devia recollir dels béns, que 
per virtut de la intel·ligència, bé sabia que no n’era ell la font. Així, la dignitat sense 
la intel·ligència és inútil i la intel·ligència sense la virtut ens mena a la nostra perdició. 
Però, per a l’home que està en possessió de la virtut, la intel·ligència no podrà ésser 
funesta ni la dignitat inútil, i s’exclamarà alabant Déu en aquests termes : No, Senyor, 
no és a nosaltres a qui es deu la glòria, donem-la únicament al vostre nom (Psalm CX111,9). 
Que és com dir: Setiyor, nosaltres no ens atribuirem ni la intel·ligència ni l’excel·lència; 
ho atribuirem tot al vostre nom, perquè d’ell tot ens pervé. 

6 . Mes, ens hem allunyat una mica de la nostra intenció volent provar que fins 
aquells que no coneixen a Jesucrist són prou advertits per la llei natural que s’ha 
d’aimar Déu a causa d’Ell mateix. Per resumir en poques paraules ço que havem 
dit més amunt, qui és l’infidel que no sab que hagi rebut d’Aquell que fa aixecar el 
sol sobre els bons i sobre els dolents i fa caure la pluja sobre els sants i sobre els impíus, 
i tots els béns necessaris a la vida com els aliments, la llum i l’aire? Quin home, per 
impíu que sigui, atribuirà l’excel·lència particular de l’espècie humana, que veu brillar 
dins la seva ànima, a un altre que no sigui Aquell qui ha dit en el Gènesi ; Fassem 
l’home a nostra imatge i semblança? (Gènesi, I, 26). Qui és el qui veurà l’autor de la 
intel·ligència en un altre que no sigui Aquell que en tot ha ensenyat a l’home? I de 
quina mà pensarà haver rebut el do de la virtut sinó del Déu de les virtuts? El Senyor 
mereix, doncs, ésser estimat a causa d’Ell mateix, fins per l’infidel que menys el co- 

negués, encara i tot que no conegués a Jesucrist; ja que aquell que no aima de tot son 
cor, de tota la seva ànima i amb totes ses forces romàn sense excusa, car la justícia 
innata dins son cor, lo mateix que sa raó, li crida al fons de l’ànima que deu aimar de 
tot cor a Aquell del qual ha rebut tot lo que ell és. Però és difícil—diguem-ho millor— 
és impossible que l'home per ses pròpies forces o per les forces de son lliure arbitri, 
ofereixi completament a Déu tot lo que d’Ell ha rebut. Ço que sol succeir és que s’ho 
ofereixi a si mateix i ho retengui com a propi, segons lo que s’ha escrit: Tots recerquen 
sos propis interessos (Philipp., II, 21), i llavors : l'esperit i els pensaments de l'home són 
encaminats al mal (Gènesi, VIII, 21). 


CAPÍTOL III 

Motius que els cristians tenen de més que els infidels per a aimar Déu 

7. Els fidels, al contrari, saben com tenen necessitat de Jesús crucificat. I ad¬ 
mirant i rebent l'amor que Ell té per a nosaltres—el qual sobrepassa tota coneixen¬ 
ça — no noten la més lleu confusió al donar-se a si mateixos, més bé ho troben poc 
com a retorn d’una caritat i d’una condescendència tan grans; car tant més fàcil és 
aimar quan un se senti més aimat, de la mateixa manera que sent menys amor aquell 
al qual poc s’estima. Els jueus, lo mateix que els pagans, no se sentien excitats pels 
mateixos estímuls d’amor que pressentia l’Església quan s’exclamava : He estat ferida 
per l'amor (Eccli., XXVII, 22), o també: Sosteniu-me amb flors, fortifiqueu-me amb 
fruites, car llanguidesc d'amor (Cant II, 5). Ella veu a Salomó portant sobre sa 
testa la diadema amb què sa mare l’ha coronat; veu el Fill únic del Pare portant la 
creu, al Déu de tota majestat destrossat a cops i cobert d’injúries, a l’autor de la 
vida i de la glòria per claus travessat, obert per la llança, assaciat d’oprobis, donant 
per a sos amics la seva ànima ben amada. Veient tot això ella sent com el glavi 
de l’amor penetra encara més a dins son cor i crida : Sosteniu-me amb flors, reanimeu 
mes forces amb fruites, car m'esllanguesc d’amor. Les magranes que l’Esposa intro¬ 
dueix en el jardí de son ben amat i que es plau en collir-les de l’arbre de la vida, tenen 
el gust del pa celestial i la color de la sang de Jesucrist. Després veu la mort ferida 
de mort, i a l'autor de la mort que entra a formar part del seguici del vencedor; veu 
encara com aquest vencedor s’eleva triomfant dels inferns sobre la terra i de la terra 
al cel seguit d’una multitut de catius, de manera que al sol nom de Jesús tot genoll es 
flexa en el cel, en la terra i en els inferns (Philipp., II, 10). La terra, que sota l’antiga 
maledicció no produía més que espines i maleses, rejovenida per una nova benedicció 
es cobreix de flors. Llavors l’Esposa, recordant aquest versicle : Ma carn ha recobrada 
la vigor; l’alabaré amb tota l'extensió de ma voluntat (Psalm XXVII, 7), reanima ses 
forces amb els fruits de la passió que ha collits sobre l’arbre de la creu, i amb les flors 
de la resurrecció convida a son ben amat a redoblar ses visites. 

8 . Al fi, ella s’exclama : Quan pulcre sou, mon ben amat, quan gràcil sou!; nostre 
petit tabernacle està cobert de flors (Cant I, 15). Parlant d’aquest tabernacle ella fa 
compendre quin és el seu desig, i afegint-hi que està cobert de flors, indica sobre què 
funda ses esperances; i no és sobre els mèrits de sa persona, sinó per l’atracció que les 
flors, collides en un camp beneït per Déu, tenen per son ben amat, car és gran l’atrac¬ 
ció que les flors senten per Jesucrist que volgué ésser concebut i nodrit a Nazareth. 
Aquest Espòs celestial es plau en entrar dins la cambra del cor quan la troba replena 
de fruits i embaumada de flors. També arriba amb impaciència i es plau amb quedar 
dins l’ànima que veu en la meditació, aplicada curosament a recollir els fruits de la 
passió i a cultivar les flors de la resurrecció. Aquests fruits de la darrera collita, que 
són els fruits de tots els segles que s'han escolat sota l’empiri de la mort i del pecat 
i que han madurat en la plenitut del temps, són les recordances de la passió. Però 
és dins l’esclat de la resurrecció que hi ha que veure les flors novelles, que la gràcia fa 
reflorir per un segón istiu; a la fi del temps, a la resurrecció general, donaràn fruits 
innumerables ; Car l'hivern ja és passat, diu l’Esposa, les pluges se són aturades, els 
núvols s’han aclarit i les flors es troben fa en les nostres contrades (Cant II, 11, 12). Ella 
vol dir, expressant-se així, que l’istiu ha aparegut amb Aquell que féu fondre el glaç 
de la mort, amb Aquell que féu renéixer la vida dient: Vet-aqul que vaig fer noves totes 
les coses (Apoc., XXI, 5). Son cos, sembrat dins la mort, ha reflorit per la resurrecció; 
i per l'olor que ha espargit es nota en nostres valls i planes que lo que era àrid, mort 
i glaçat s’ha cobert de verdura, ha tornat à la vida i ha reprès la calor. 

9. La frescor d’aquestes flors, la novetat d’aquests fruits i la bellesa d’aquests 
camps, d’on s’exhalen els més dolços perfums, encanten també al Pare, ja que és son 
Fill qui ha fet aquestes noves meravelles, i li inspiren aquesta exclamació : L’olor que 
s'exhala de mon fill, és semblant a la d’un camp de flors que el Senyor hagi omplit de bene¬ 
diccions (Gènesi, XXVII, 27). Sí, un camp ple de flors, car és de sa plenitut que 
nosaltres havem rebut tot el que tenim. I l’Esposa quan li plau ve i recolleix fami¬ 
liarment flors i fruits per a ornar-ne l’habitació íntima de sa conciència, a fi que a 
l’arribada de l’Espòs, el petit tabernacle de son cor espandeixi la més suau fragància. 
Així també si volem que Jesucrist permaneixi sovint en nosaltres, és precís que els 
nostres cors siguin omplerts de la fidel recordança de la misericòrdia i de la potència 
de què ens ha donat proves en sa mort i en sa resurrecció. És el pensament de David, 
quan digué : Aquestes dues coses he sentit: que la sobirana potència pertany essencialment 
a Déu i que Vós. Senyor éreu omplert de misericòrdia (Psalm LXI, 12, 13). Jesucrist 
l’ha superabundantment provat, car després de mort per expiar nostres pecats ha 
ressuscitat per a justificar-nos, pujà al cel per a protegir-nos i ens envià l’Esperit Sant 
per a consolar-nos; i més tard, el retornarà per a consumar nostra salut. Car jo veig 
en la seva mort, la prova de sa misericòrdia; en la seva resurrecció, la prova de sa po¬ 
tència; i en el reste, les hi trob totes dues reunides. 

10. Si l’Esposa demana que se la sostingui amb flors aromàtiques i que se la 
fortifiqui amb fruites odoríferes, pens que això és perquè coneix que l’amor pot perdre 

de sa calor i de sa força i es val de tals excitants fins que ella és introduïda a la cambra 
de son ben amat, on se sent coberta de sos besars llargament desitjats i on s’exclama: 
Ell ha col·locat sa mà esquerra sobre el meu cap i amb la mà dreta va a abraçar-me (Cant 
11,6). I llavors l’Esposa sentirà i veurà per ella mateixa com aquestes proves d’amor 
que l’Espòs li ha donades per la mà esquerra — diguem-ho així, perquè es prodigaren 
als dies de son adveniment — cedeixen en dolçor a les abraçades de la mà dreta i en 
tot li són inferiors: és que ja compendrà aquestes paraules : La carn no serveix de res; 
és l'esperit qui vivifica (Joàn, VI, 64), i penetrarà també el sentit d’aquestes altres pa' 
òaules : Mon esperit és més dolç que la mel, i mon heretatge més dolç que la mel i la bresco 
(Eccli., XXIV, 27). Si es diu tot seguit : La memòria de mon nom passarà de segle 
en segle (Ibídem, 28) és per a mostrar que els elegits que encara no són assaciats per 
la presència de l’Espòs, tenen almenys la seva recordança per a consolar-se mentre 
duri el present segle en què les generacions passen i se succeeixen. I si s’ha escrit: 
Ells testimoniaràn amb força vostra inagotable dolcesa (Psalm CXLIV, 7), es deuen cer¬ 
tament entendre aquells dels quals el Psalmista digué precedentment: Totes les genera¬ 
cions publicaràn vostres alabances (Ibídem, 4). Així els que viuen sobre la terra no 
tenen mé/ que la recordança de l’Espòs, i els que regnen en el cel gosen de sa pre¬ 
sència; aquesta és la glòria dels elegits que són ja arribats al port de salut; l’altra és la 
consolació dels que no són arribats encara a son terme. 


CAPÍTOL IV 

Qui són els que troben consolació en la recordança de Déu 

11 . Interessa aquí veure qui són aquells que troben consolació en la recordança de 
Déu. No són, segurament, els homes corromputs que es burlen de Déu incessantment, 
i als quals s’ha dit : Desgraciats de vosaltres, rics que teniu vostra consolació (Luc., VI, 
24), sinó aquells que poden exclamar-se en veritat: La meva ànima ha refusat tota con¬ 
solació (Psalm LXXVI, 3); de bona gana els creurem si afegeixen amb el Psalmista: 
Més jo m’he recordat de Déu i he trobat ma joia en aquesta recordança (Psalm LXXVI, 
4). És just, en efecte, que aquells que no gosen encara de la presència del ben amat, 
llencin els ulls vers l’esdevenidor, i que els que desprecíen les consolacions que podrien 
treure del torrent de les coses que passen, en gosin en el record de les coses que queden 
eternament. Tals són els que cerquen el Senyor i la faç del Déu de Jacob i no es des- 
viuen per sos propis interessos. Per als que suspiren per Déu i reclamen sa presència 
amb tota sa veu, la seva recordança és dolça; i ben lluny d’apagar-se llur fam, els creix 
més i més per l’aliment que els deu assaciar. És el que digué el Senyor parlant de si 
mateix : Aquells que de mi s'alimentin tindràn encara fam (Eccli., XXIV, 29). Igual¬ 
ment diu el que se’n nodreix : Jo m’assaciaré quan vos m’haureu mostrat la vostra glòria 
(Psalm XVI, 15). (Benaventurats sempre, des d’ara, aquells que tenen fam i set de 

justícia, perquè sols ells seràn assaciats. I malaventurada tu, raça dolenta i perversa; 
malaventurat tu, poble neci i desnaturalitzat, que no et complaus en la recordança 
de Déu i tems la seva presència! Bé tens raó de témer, tu que podent no vols escapar 
dels filats dels caçadors, car : aquells que aspiren a devenir rics en aquesta vida, tomben 
dins l’engany del diable (I Tim., VI, 9), tu seràs el qui no es podrà sostreure a aquesta 
paraula tan dura; sí, tan dura i tan crudel: Aneu, maleïts, al foc etern (Math., XXV, 41). 
Com més tendre i com més dolça és la paraula que sentim repetir cada dia a l’Església 
recordant la divinal passió : Aquell qui menja ma carn i ma sang viurà eternamentl 
(Joàn, VI, 55). Ço que ve a dir : Aquell qui honora la meva mort i, a mon exemple, 
mortifica sa carn sobre la terra, tindrà la vida eterna; o bé, si vosaltres compartiu mos 
sufriments vos compartiré el meu reialme. Però avui encara són molts els que es 
retiren d’aquestes paraules i s’allunyen dient, sinó de boca almenys de cor : Aquest 
sermó és dur, qui és qui pugui escoltar-lo? (Ibídem, 61). Així els homes que en lloc de 
conservar son cor dret i pur, i en lloc de restar fidels a Déu prefereixen posar ses espe¬ 
rances en les riqueses incertes, no poden sentir, mentrestant, parlar de la creu; el 
simple record de la passió els sembla d’un pes aplastant; no seràn més abrumadores 
per ells aquestes paraules del jutge : Aneu, maleïts, al foc eternal que fou preparat pel 
diable i sos àngels? (Math., XXV, 41). Bé els aplastaràn com una roca que sobre 
d’ells caigués. I els sants seràn beneïts; com l’Apòstol, no han tingut altra ambició 
que ésser agradables a Déu, tant si estessin lluny d’Ell com si estessin a sa presència (II 
Corinth., V, 9). Per això seràn ells qui sentiràn aquestes paraules : Veniu, els ben 
arnats del meu Pare... És llavors que els que no han mantingut son cor en la dreta via 
es donaràn compte, encara que massa tard, de quant dolços i lleugers són el jou i la 
càrrega de Jesucrist, dels que orgullosament han separat son cor endurit com si es 
tractés d’un jou aplastant i d’una càrrega pesada. Vosaltres no podeu, oh malaventu- 
rats esclaus de les riqueses, gloriar-vos amb la creu de Nostre Senyor Jesucrist i posar 
al mateix temps vostres esperances en els tresors mundans; sospirar per la fortuna i 
gustar com el Senyor és dolç. I certament, trobareu ben temible, quan el veieu, a 
Aquell la recordança del qual nó vos semblà plena de dolçors. 

12. Quan l'ànima fidel sospira amb totes ses forces per la presència de Déu, i es 
reposa dolçament en sa recordança, es gloría de les ignomínies de la creu, en tant que 
no li és donat el contemplar al Senyor cara a cara. Vet-aquí, certament, el repòs i el 
somni que l’Esposa — la coloma de Jesucrist — frueix, esperant-lo en mig dels béns 
que li són donats en heretatge. Ella té des d’ara, pet la recordança de vostra inefable 
dolçor, oh Senyor Jesús!, les ales blanques i argentades per la puresa i la innocència, 
i espera que serà enrevoltada de felicitat quan veurà que la vostra faç li fa rependre 
l’esclat d’or sobre les plomes de son coll, i quan veurà que vostra saviesa l’inunda de 
llum en la glòria i la felicitat dels Sants. Quanta raó té, doncs, de gloriar-se i de dir: 
Son braç esquerre estarà sobre ma testa i amb son braç dret m'abraçarà (Cant II, 5). El 
braç esquerre de l’Espòs és la recordança de sa bella amor, que cap altra l’iguala en 
grandària i que el portà a donar la vida pels amics; son braç dret és la visió beatifica 

que va prometre als seus i la joia amb què seràn nimbats al gosar de sa di vinal presència. 
És així que aquesta visió divina, aquesta inestimable felicitat de la visió de Déu, està 
representada per la mà dreta, car és d’aquesta mà que s’ha dit d’una manera inefable: 
Vostra dreta, Senyor, referma delícies eternals (Psalm XV, 10). 1 per semblant motiu, 
la mà esquerra és com el sosteniment d’aquesta admirable caritat de la qual s’ha parlat 
abans. 1 és sobre aquesta mà que l’Esposa apoia sa testa i hi reposa tot esperant que 
passi la iniquitat del món. 

13. L’Espòs col·loca son braç esquerre sobre la testa de l’Esposa, a fi que aquesta 
Esposa s’hi deixi anar i hi reposi ço que en podem dir sa testa, o sigui, l’atenció de la 
seva ànima perquè no enfebleixi ni s’inclini vers els desitjós carnals del segle; car el 
revestiment terrenal i corruptible del cos pesa greument sobre l’ànima, privant-la 
d’elevar-se a pensaments tan inefables com la consideració de la misericòrdia del Se¬ 
nyor, de son amor tan desinteressat, de sa mansuetut i de sa dolçor tan perseverants 
i admirables. Com, la meditació atenta de tan belles coses, no elevarà fins a elles 
l’esperit que se’n nodreix, i no es despendrà de tota mala afecció? Quina profunda 
impressió no li produirà, i com no li podrà inspirar el despreci per tot ço que sols pot 
gosar renunciant a totes aquestes grandeses? És a la bona olor i als perfums deliciosos 
que extenen, que l’Esposa accelera gaiament el pas sentint-se consumida d’amor; i com 
més se sent aimada, més li sembla que aima massa poc, encara que no noti.en ella res 
més que ardent amor. Veritablement, com un gra de pols podrà pagar un amor 
tan gran i vingut de tan alt, encara que es consumeixi tot sencer en amor i reconeixen¬ 
ça? La majestat divina s’ha donat tota entera a tal amor, car quan es diu : Déu ha 
aimat al món fins en el punt de donar-li son Fill únic (Joàn, III, 16), es fa menció de 
Déu Pare; i quan es diu : Ha lliurat la seva ànima de la mort (Isa., LIII, 12), és del 
Fill que es parla; i es fa referència de l’Esperit Sant, quan es diu : L'Esperit Paràclit 
que mon Pare vos enviarà en nom meu, vos ensenyarà totes les coses i vos farà memòria 
de tot ço que us he dit (Joàn, XIV, 26). Déu ens aima, doncs, i ens aima de tot son 
Ser : car tota la Trinitat ens aima, si així se’m permet parlar del Ser Infinit i incom¬ 
prensible en el qual no hi ha parts. 


CAPÍTOL V 

Obligació d’aimar Déu, particularment els cristians 

14. Quan es pensa en ço que acabem de dir, es comprèn fàcilment perquè devem 
aimar Déu, i quin és el dret que Déu té sobre la nostra amor. Si es tracta de l’infidel, 
com ell no coneix el Déu Fill, estarà en ignorància del Pare i de l’Esperit Sant; 
I com no rendeixi glòria al Fill, no sabrà glorificar al Pare que l'envià, ni tampoc a 
l’Esperit Sant que és un do del Fill. L’infidel coneix a Déu menys que nosaltres, així 
no és sorprenent el que l’aimi menys. Amb tot, ell no ignora que es deu tot sencer a 

Aquell de qui sab ha rebut l’existència. I jo, cristià, no solament no puc ignorar que 
Déu m’ha donat el ser sense que l’hagi merescut; que em proveeix amb llarguesa les 
meves necessitats; que em consola amb bondat i em governa amb solicitut, sinó també 
que és l’autor de ma redempció i de ma salut etemal. Ell és per a mi mon tresor i la 
font de tota glòria. Bé llegim, en efecte : Es troba en Ell una misericòrdia abundant 
(Psalm CXX.IX, 7), i : Ha entrat en el Sancta Santorum després d'haver adquirit per 
l'efusió de sa sang, una redempció etemal (Hebr., IX, 12), — Ell ens guarda, tal com s’ha 
escrit, i no abandonarà els seus sants, sinó que els conservarà eiernalmqnt (Psalm XXXVI, 
18). Ell ens enriqueix; s'ha dit, en efecte : Es derramarà dins del vostre si una mesura 
plena, ben acaramullada que vessarà per sobre de tot límit (Luc., VI, 38). I en altra 
part, encara : L'ull no ha vist, l’orella no ha sentit, el cor de l’home no ha concebut jamai 
lo que Déu ha preparat per aquells que l'aimen (I Corinth., II. 9). Ell ens combla de 
glòria; car, seguint l’Apòstol: Nosaltres esperem que el Salvador, Nostre Senyor Jesucrist, 
transformarà nostre cos, vil i abjecte i el deixarà semblant al seu, que està ple de claredat 
(Philipp., III, 21), i encara : Els sofriments de la vida present no estàn en proporció amb 
la glòria que esclatarà un dia per a nosaltres (Rom., VIII, 18). I aquest moment tan 
curt, tan fugitiu de les afliccions de la vida present, pot produir una eternitat de glòria 
incomparable si, enretirant les mirades de les coses visibles, les dirigim totes sobre les coses 
invisibles (II Corinth., IV, 17). 

15. Com remercío al Senyor, per tots aquests dons? La raó i la justícia natural 
m’obliguen a entregar-me completament a Aquell de qui he rebut tot lo que sòm i de 
consagrar tot mon ser a estimar-lo. La fe em diu, també, que li dec guardar una amor 
més gran que a mi mateix, car si tinc de sa munificència tot ço que jo som. li dec també 
el do d’haver-se donat a si mateix. Abans de la fe cristiana, quan Déu no s'havía 
mostrat enrevestit de la nostra carn, quan no havia mort damunt la creu, ni descen¬ 
dit al sepulcre, quan no havia fet resplandir tota l’extensió de son amor per a nos¬ 
altres, d’aquesta amor que jo m’he complagut en parlar-vos, ja l’home havia rebut 
l’ordre d’aimar al Senyor, son Déu, de tot son cor, de tota la seva ànima i de totes ses 
forces, és a dir, de tot son ser, amb tota l’amor de què sigui capaç, en tant que és criatu¬ 
ra dotada de força i d’intel·ligència. No és, certament, una injustícia per part de Déu 
el que reclami la seva obra i sos dons. Perquè si l’obra ha rebut el poder d’aimar, per 
què no aimarà al qui l’ha feta?; per què no l’aimarà amb totes ses forces? Afegiu a tot 
això l’haver estat creats del no-res, sense cap mèrit anterior, i l’obligació d’aimar 
Déu vos semblarà evidentíssima, i son dret a nostra amor vos semblarà fundadíssim. 
D’altra part, iho ha posat comble a sos beneficis i a ses misericòrdies, al salvar-nos, des¬ 
prés d'haver caigut al nivell dels animals? Psalm XLVIII, 13). Veritablement, pel 
pecat érem caiguts de nostre estament honorable, per devenir semblants al bou que 
pastura en mig dels camps i als animals privats de raó. I si jo me dec tot sencer a 
mon Criador, què no deuré de més a mon Reparador? Menys fàcil li fou al Senyor 
reparar-me que criar-me; ja que per donar-me el ser, no solament a mi, sinó a tot el 
que existeix, diu l’Escriptura : No tingué més que dir una paraula i tot fou fet (Psalm 

CXLVIII, 5). Però per a reparar el ser que d’un motm’havía donat, quantes paraules 
no hagué de pronunciar, quantes meravelles no hagué d’obrar, quants tractaments 
crudels, quants tractaments indignes no hagué de sufrir! Qué donaré a mon Senyor en 
reconeixença de lo que ha fet per mi? (Psalm CXV, 12). Quan me creà em donà a mi ma¬ 
teix; em restituí quan Ell es donà per mi; donat al primer moment, restituït tot-d’una, 
em dec dues vegades al Senyor. Però, com retribuiré al Senyor son mateix Ser?; 
perquè, encara que pogués donar-me mil vegades, què seria això en comparació de 
Déu? 


CAPÍTOL VI 

Breu recapitulació dels capítols precedents 

I 

16. Reconeguem, doncs, per de prompte, amb quina mida Déu mereix ésser es¬ 
timat; o millor encara, comprenguem que deu ésser estimat per sobre de tota mida. 
Resumint, en poques paraules diré : que Ell ens ha aimat el primer. Ell tan gran, 
nosaltres tan petits. Ell ens ha aimat amb excés i abans de tot mèrit per la nostra 
part : vet-aquí perquè he dit al començament que la mesura de nostra amor per Déu 
és la d’excedir a tota mesura; per altra part, essent l’objecte de nostra amor immens, 
infinit, — car Déu és infinit — jo demano : quin deu ésser el terme de nostra amor? 
A més, nostra amor, ben mirat, és el pagament d’un deute que havem contret. I en 
fi, quan Aquell que ens aima és un Ser immens i eternal, quan és el mateix Amor per 
excel·lència, quan és un Déu la grandesa del qual no té límits, la saviesa del qual és 
incommensurable, sa pau ho cobreix tot, guardarem nosaltres alguna mesura en nostra 
amor? Jo vos estimaré, Senyor; Vós que sou ma força i mon apoi, mon refugi i ma 
salut; Vós que sou per a mi tot ço que es pot dir de més desitjable i de més amable; 
Vós que sou mon Déu, jo vos estimaré amb totes mes forces, no certament com Vós 
mereixeu, sinó com jo podré, car m’és impossible amar-vos més que amb totes mes 
forces. Ja que heu fet que pogués amar-vos us aimaré encara que no arribi fins on 
us mereixeu. Vostres ulls veuen tota ma insuficiència, però també sé que inscriviu 
en vostre llibre de la vida tots aquells que fan lo que poden, encara que no puguin tot 
lo que deuen' Crec haver dit lo bastant per a mostrar com Déu deu ésser aimat, i per 
quins beneficis ha merescut nostra amor. Dic pels seus beneficis, car, per la seva ex¬ 
cel·lència, qui la podria compendre, qui la podria expressar, qui la podria sentir? 


CAPÍTOL VII 

A ventat ges i recompenses de l'amor de Déu. Les coses de la terra no poden satisfer el cor 
de l'home. 

17. Vegem ara quin aventatge hi ha per a nosaltres en l’amor de Déu. Sí; però, 
quina relació hi ha entre ço que nosaltres direm i ço que és? De totes maneres, no 


Digitized by Google 


Original from 

UNIVERSITY OF CALIFÒRNIA 



LLIBRE DE SANT BERNAT 


45 


restarem en silenci encara que nostra vista no pugui abrassar tota la veritat. Ens 
hem demanat més amunt per quin motiu i amb quina mesura cal aimar Déu, 
i havem dit que aquesta qüestió es presenta sota dos aspectes : o, quins drets té el 
Senyor a nostra amor?, o, quin aventatge trobem nosaltres aimant-lo? Hem parlat 
lo millor que hem pogut, encara que d'una manera indigna de Déu, dels drets que Ell 
posseeix sobre la nostra amor : ara parlarem dels aventatges que trobem en aquesta 
amor; car si nosaltres devem aimar a Déu sense preocupar-nos de la recompensa, no 
per això deixem d’ésser recompensats per haver-lo estimat. La veritable caritat no 
és mercenària, car no cerca son propi interès (1 Corinth., XIII, 5); l'amor és un mo¬ 
viment de l’ànima i no un contracte; no s’adquireix en virtut d’una convenció, és tot 
espontani en sos moviments, i quan és veritable sols troba sa satisfacció en.si mateix. 
La recompensa és en l’objecte aimat; car, si l’objecte que es cregui que s’aima, s’aima 
en vista d’un altre, és veritablement aquest altre el que s’aima i no aquell de què se 
serveix el cor per a alcançar-lo. És així que Sant Pau no predica l’Evangeli per a pro¬ 
curar-se de menjar, sinó que ell menja a fi de poder predicar l’Evangeli; car ço que ell 
aima no és l’aliment que pren, sinó l’Evangeli que anuncia (I Corinth., IX, 18). La ve¬ 
ritable amor no cerca recompensa, però bé en mereix una. No es diu mai a aquell a 
qui s’aima que serà recompensat per son amor, però mereix que se'l recompensi, i ho 
serà si continua aimant. En fi, en un ordre menys elevat de coses s’èxcita a fer-Ies 
per la promesa de recompenses a aquells que s’hi presten amb pena, no a aquells que 
ho desitgen ells mateixos. A qui se li ha ocorregut mai oferir una recompensa a algú 
perquè fes ço que ardorosament desitja? Segurament, no es dóna mai recompensa 
a un home que es mori de fam i de set per induir-lo a que mengi o begui, ni a una mare 
perquè alleti el fruit de ses entranyes; ni s’emprèn pregàries ni promeses per induir 
a algú a què enrevolti sa vinya d’una valia, a què cavi la terra del peu dels seus arbres, 
o a què canviï les vigues de sa casa ruinosa. Amb més forta raó, aquell qui aima 
Déu no té necessitat de cap recompensa que no sigui Déu mateix; altrement no seria 
a Déu a qui s’aima, seria a la recompensa. 

18. En la naturalesa de tot ser raonable hi ha el desitjar, segons la seva inclina¬ 
ció i manera de veure, ço que li sembla millor que ço que posseeix, i el no estar jamai 
satisfet de les coses que estàn mancades precisament del que ell voldria trobar en elles. 
Citem exemples : Si un home que posseeix una dona bella, en veu una altra de més 
bella, son, cor la desitja, sa mirada la cobdicía; si té un preciós habillament, en desitja 
un més suntuós encara; i qualsevol riquesa tingui sempre, té enveja dels que són més 
rics que ell. No veiem tots els dies homes rics en terres i en propietats, engrandir-les 
en nous camps i estendre continuadament els límits de llurs dominis? Els que viuen 
en cases reials i vasts palaus no cessen d’afegir edificis nous als antics; empesos per una 
curiositat inquieta no fan més que edificar i destruir, canviar la forma de llurs habita¬ 
cions. Si passem als homes colmats d’honors, no els veiem constantment com aspiren, 
amb totes ses forces, i amb una ambició cada vegada més difícil de satisfer, a elevar-se 
més i més? No hi ha fi en el desig, car no se sabria trobar un punt que fos el més elevat 

i el millor. Com hi ha que sorpendre’s, doncs, al veure que els que no es poden aturar 
mentre no posseeixin lo més gran i perfecte, es trobin amb tristesa amb lo menys bo i 
menys elevat'? Ço que trobo insensat, per sobre tota ponderació, és que desitgem 
sempre coses que no sabríem jamai satisfer, sinó simplement condormir les nostres 
cobdícies. Qualsevol cosa es posseeixi, no per això es desitja menys el que no es té 
encara, i és sempre davant del que ens manca que nosaltres suspirem més. 1 de tot 
això arriba que nostre cor es fatiga inútilment en son curs i no s’arriba mai a assaciar; 
sempre està afamegat, i res és el que ha consumit en comparació del que li resta con¬ 
sumir encara, i més aturmentat està pel desig del que li manca que satisfet pel que 
posseeix. I bé sabem, no res menys, que no tot es pot haver, i que lo poc que es té 
s’adquireij només a costa de treball, i que en aquest món sempre es gosa amb temor, 
i que es té la certitut que tot s’ha de perdre un dia, encara que ignorem quin sigui. 
Vet-aquí, doncs, la via que segueix una voluntat pervertida que tendeix vers el bé 
sobirà; i seguint aquesta direcció, apressurant-se a aconseguir ço que la deu satisfer, 
no fa més que donar voltes tortuoses per on la vanitat es plau d’ella mateixa i per on 
la Iniquitat s’enganya. Si cs vol així arribar al fi que es proposa i es vol adquirir la 
possessió que porta al cim de tots els volers, per què cercar donant tantes voltes tor¬ 
tuoses? Això és separar-se del camí dret, i la mort arribarà ben abans que s’hagi 
aconseguit el fi desitjat. 

19. És en totes aquestes tortuoses voltes que els impíus s’esgarrien cercant sa¬ 
tisfer sos dalers, i com que no coneixen els mitjans no arriben mai a consumar els seus 
fins, per no dir consumir-los; ja que ells es consumeixen en esforços vans i no atenyen 
mai la felicitat consumada. Perquè estàn més enamorats de les criatures que del 
Criador, i s’adressen a totes elles i les proven unes després de les altres, abans de som¬ 
niar provar al Senyor que totes les ha fetes. Si ells provessin un dia d’atènyer el terme 
de sos volers, és a dir, d’obtenir l’univers sencer, per la mateixa llei de les cobdícies 
aspirarien després a ço que els mancaria; posseïdors del cel i de la terra, no tardarien 
en trobar això insuficient i recercarien allò que encara manca als qui ho tenen tot; és 
a dir, a Déu mateix. Arribats aquí tastarien, en fi, el repòs, ja que trobat aquest 
terme no es pot sentir la necessitat d’anar més enllà; qualsevol que s’hi trobés, no po¬ 
dria deixar d’exclamar : Ma felicitat és l'estar acostat a Déu (Psalm LXXII, 28); o bé: 
Què hi ha en el cel per mi, i què desitjaré sobre la terra lluny de Vós, oh mon Déu? 
(ídem, 25); i encara : Senyor, Vós sou el Déu de mon cor i mon heretatge per a ïeternitatl 
(Ibídem, 26). Vet-aquí, doncs, per què he dit més amunt que s’arribaria al bé sobirà 
si es poguessin tastar tots els béns que es troben dins la infinita extensió de Déu. 

20. Però és absolutament impossible el procedir d’aital manera; la vida és massa 
curta per això; les forces ens manquen i el nombre d’aquells que comparteixen nostra 
sort és massa considerable. Ademés, qualsevol vulgui provar totes les criatures es 
pren una pena inútil, car per aquesta llarga via no es podria arribar al terme de la cob¬ 
dícia. Per què no fer tots aquests assaigs en esperit, més bé que en la realitat?; això 
seria més fàcil i més aventatjós. L’esperit ha rebut una activitat i una perspicàcia 

més elevades que el cor, a fl que el pogués precedir en tot, i perquè el cor no tingués 
la imprudència d’acostar-se a ço que l’esperit s’ha decantat no trobant-ho útil. És 
per això, segons la meva opinió, que s’ha escrit: Proveu-ho tot, i no retengueu més que 
lo que sigui bo (I Thess., V, 21), a fi que el primer prepari el terreny a l’altre i que el 
cor no es lligui a ço que no sigui conseqüència del judici que l’esperit hagi fet. No es 
pot d’altra manera elevar fins al cim de la muntanya del Senyor (Psalm XXIII, 3) i re¬ 
posar en son santuari, car és en va que es posseeixi una ànima si la raó es calla i no 
oposa resistència, perquè llavors, a exemple de les bèsties, se la deixa abandonada a la 
impulsió venguda dels sentits. Aquells a qui la raó no els aclareix la marxa, no és que 
corrin menys, però estàn fora de la via, i, a despit del Consell de l'Apòstol, no corren a 
manera d’emportar-se’n el premi (I Corinth., IX, 24); perquè, quan el podràn obtenir 
si no el volen fins després d’obtingut tot el reste? Això és pendre una via tortuosíssi- 
ma, és esgarriar-se en un circuit sense fi. 

21. No és així que procedeix el just. Astorat per la maledicció adressada a 
aquells que estàn esgarriats en mig de les volteres que condueixen a la mort, prefereix 
el camí real que no se separa ni a la dreta ni a l’esquerra, segons les paraules del pro¬ 
feta ; El sentir del just és dret, i el camí que segueix no té volteres (Isa., XXVI, 7). EU 
pren, en efecte, la via més curta per evitar sàviament les llargues i inútils volteres, 
assaboreix aquestes paraules tan simples i simplificadores : no desitjar ço que és visible, 
vendre ço que es té i donar-ho als pobres, ja que per ells és el regne dels cels (Math., V, 3). 
El just bé sab que tots aquells que corren a l’estadi no arriben tots al mateix rengle (I Co¬ 
rinth., IX, 24). I el Senyor coneix i aprova la via que segueix el just (Psalm I, 6), i co¬ 
neix també la del pecador que sols pot conduir-lo a la mort; l’un dintre la mediocritat 

\ 

és més feliç que l'altre en mig de ses immenses riqueses (Psalm XXXVI, 16), car el Savi 
ha dit, i el neci ho ha experimentat, que aquells que aimen la riquesa mai estàn assaciats 
(Ecle., V, 9), sols els que tenen fam i set de justícia estàn segurs que seràn algún dia assa¬ 
ciats (Math., V, 6). Un esperit raonable fa de la justícia son aliment vital i natural; 
de la riquesa l’ànima no se’n nodreix, com el cos no es nodreix d’aire. Si es vegés un 
home famolenc absorbre l’aire a plena boca i amb grans alens per assaciar-se, se’l mi¬ 
raria com a foll; així també dels que pensen assaciar 4’ànima; no fan més que envanir- 
la amb les coses corporals que se li donen; i què importen les coses corporals per un 
esperit? Un esperit no pot nodrir-se’n, de la mateixa manera que el cos no es nodreix 
de coses espirituals. Oh ànima meva, beneit sigui el Senyor que et combla de béns i 
t’omplena tos volersl (Psalm ClI, 1). Ell et prodiga els seus béns i al mateix temps 
t'excita i et fixa en el bé. Ell et gúia, Ell et sosté, il·lumina tos desitjós i inflama 
l’objecte de tos desitjós. Que és Ell mateix. 

22. Ja ho he dit : el motiu de l’amor de Déu és Déu mateix; i he tingut raó al 
dir-ho, doncs Ell és la causa eficient i final de nostra amor : Ell fa néixer l’ocasió de 
l’amor, il·lumina els ardors i colma els desitjós. Ell fa que nosaltres l’aimem, i fins 
no pot fer que l’objecte de nostra amor sigui altre sinó Eil. Ell és nostra esperança, 
i si no contéssim tenir el benestar d’aimar-lo un dia, l’aimaríem ara en va. Son amor 

prepara i recompensa el nostre. Amb sa bondat excessiva comença per prevenir-nos, 
després reclama de nosaltres una ben justa volta, i en l’esdevenidor ens reserva les 
més dolces esperances. És ric per a tots els que l’invoquen; no res menys, dins la seva 
riquesa no hi ha res que valgui tant com EH. És el terme de nostres mèrits i nostra 
recompensa. És l'aliment de les ànimes santes i el preu per a rescatar les que són 
captives. Si Vós sou, Senyor, per a l'ànima que vos cerca una font de felicitat (The- 
ren., III, 25), què no sereu per aquella que us hagi trcbat? Però lo que és meravellós, 
és que no us sabria cercar si no vos hagués trobat, i si voleu que se us cerqui per a tro- 
bar-vos, és ben veritat que us doneu a aquell qui us cerca. Però si se us pot cercar i 
trobar, no seus pot conèixer anticipadament; car si nosaltres diem : Des del mati la 
meva oració us ovira (Psalm LXXXVII, 14), no és menys cert que nostra oració seria 
ben tèbia si la vostra inspiració, Senyor, no comencés per enfortir-la. Havem parlat 
de la consumació de l’amor de Déu; parlem ara de quins són els seus començaments. 


CAPÍTOL VIII 

Nosaltres comencem per aimar-nos a nosaltres mateixos : és el primer grau de l'amor 

23. L’amor és una de les quatre* afeccions naturals que no cal nomenar-les per¬ 
què tothom les coneix. Abans de tot, lo més natural i lo més just serà aimar a l’autor 
de la Natura; així el primer i més gran manament és aquest : Aimaràs al Senyor ton 
Déu (Math., XXII, 37). Però essent la Natura tan feble i tan inconsistent, no pot 
començar per aital precepte, i lo que fa és començar per aimar-se a si mateix : és l’amor 
que es diu carnal, i pel qual l’home s’aima abans que tota cosa. Així parlant d’ell 

s’ha escrit : No és per lo espiritual que comença, sinó per lo carnal (I Corinth., XV, 46). 

% 

No és en virtut d’un precepte que les coses passen així, sinó que és un fet de la Natura. 
S’és vist, potser algú que avorrís sa pròpia carn? (Ephes, V, 29). Ara bé : si aquesta 
amor s’escorre massa sobre sa pendent, com ordinàriament s’escau; si surt dels límits 
de la necessitat i s’espargeix en els camps de la voluptuositat com un riu, les aigües 
del qual es dilaten i desborden, immediatament s’eleva la muralla del precepte qüe 
diu : aimaràs al pròxim com a tu mateix (Math., XXII, 27). Perquè res hi ha més 
just que aquell que comparteix nostra Natura comparteixi també els sentiments que 
neixen d’ella. Tal és, oh home, el fre i la justa mesura que t’imposa la llei de ton ser 
i de ta conciència, a fi de no donar lloc a tes cobdícies i de no córrer a ta perdició, posant 
els béns de la Natura al servei dels enemics de la teva ànima, és a dir, de tes passions. 
Val més que els facis participar a ton semblant, que és el pròxim, que a ton enemic. 

Mes, si després del consell del Savi (ibídem), l’home renuncia a ses passions i es 

• Sant Bernat, com els antics i els autors profans, no reconeixia, en molts indrets dels seus escrits, 
més que quatre afeccions principals : Famor, el temor, la joia i la tristesa. 

resigna de bona gana a menyspreuar les coses de la carn que combaten l’esperit (I, 
Petr., II, 11), estic segur que no sufrirà gens de donar a son semblant ço que nega a 
l’enemic de la seva ànima. Son amor es mantindrà dins els límits de la justícia i de 
la moderació, des de l’instant que consagri a les necessitats de sos germans tot el que 
nega a ses pròpies passions I així és que l’amor personal devé un amor fraternal; 
estenent-se per fora. 

24. Però, si mentre es comparteixi amb el pròxim, es veu a si propi mancat de lo 
necessari, què es deu fer? Res més que pregar amb confiança a Aquell que dóna llibe- 
ralment sense jamai recordar els dons (Jac., I, 5), que obri la seva mà generosa i omple 
de sos béns tots els sers vivents (Psalm CXL1V, 16); car no es pot dubtar que Aquell que 
no nega lo superflu a la major part dels homes negui l’ajuda als que n’estàn necessi¬ 
tats. Se'ns ha dit : Comenceu per cercar el regne de Déu i sa justícia, i el demés se us 
donarà com afegidura (Luc., XII, 31). Així Nostre Senyor es veu empès a donar el 
necessari a aquell que redueix lo superflu i aima a son pròxim. Reduir lo superflu és 
cercar el regne de Déu, lluitar contra la tirania del pecat, soportar el jou de la puresa 
i de la sobrietat 

25. A més, perquè nostra amor al pròxim sigui intitllable precisa que Déu s’hi 
trobi present; perquè, és possible aimar al pròxim tal com toca, si no és en Déu? Qui 
no aima Déu no sabrà aimar res en Déu; hi ha, doncs, que començar per aimar a Déu f 
si es vol aimar al pròxim, ja que Déu és l’autor de l’amor. Déu no solament ha creat 
la Natura, sinó que també la sustenta; i és perquè nosaltres no ens atribuim amb orgull 
els béns de què li som deutors, que el Criador, per un designi profund i saludable, ha 
volgut que estéssim subjectes a tribulació : d’aquesta manera si ens afeblim, Déu ve a 
nostra ajuda, i salvats que som per la seva mà, li rendim l’honor que li pertany. És lo 
que diu Ell mateix : Invoqueu ma ajuda en el dia de l'atribulació; jo et salvaré d'ella i 
tu em glorificaràs (Psalm XLIX, 15). Vet-aquí com succeeix que l’home carnal, que 
per de prompte no sab més que aimar-se a si mateix, comença tot-d’una a aimar Déu, 
encara que sigui amb la vista girada a si mateix, perquè per sa pròpia experiència ha 
comprès que sense el poder de Déu no podria res absolutament. 


CAPÍTOL IX 
Segón i tercer grau de l'amor 

26. L’home es ressent ja de l’amor de Déu, però encara l’aima per si i no pel 
mateix Déu. Amb tot, ha cobrat certa saviesa en distingir ço de què és capaç per si 
. mateix i ço que no pot fer sense l’ajuda de Déu. El seguici de tribulacions pesa sobre 
el seu cor i l’obliga sovint a recórrer a Déu, i al rebre l’ajuda que el deslliura, caldrà 
que tingui un cor de marbre o bronze per no començar a aimar la bondat de son lliber¬ 
tador, no per a si, sinó ja per Déu mateix. La freqüència de proves ens obliga a re- 

córrer freqüentment a Déu; i és impossible acudir moltes vegades a Ell sense sabore- 
jar-lo, i és impossible saborejar-lo sense reconèixer com Ell és dolç. I ben aviat arriba 
que nosaltres som portats a aimar-lo més a causa de la dolçor que trobem que a causa 
del nostre propi interès, de manera que seguint l’exemple dels Samaritans que deien 
a la dona que els havia anunciat l'arribada del Senyor : Ara noésa causa de lo que tu ens 
has dit que creiem en el Senyor, sinó perquè l'havem escoltat nosaltres mateixos i hem cone¬ 
gut que era el Salvador del món (Joàn, IV, 42); nosaltres també diem a nostra carn : no 
és a causa teva que aimem al Senyor, sinó perquè l'ha vern saborejat i sabem com és 
dolç. Les necessitats de la carn són una manera de llenguatge que proclama, amb trans¬ 
ports de joia i de felicitat, els beneficis dels quals ha reconegut la grandesa. Quan 
nosaltres hem arribat aquí, no és difícil ja l’aimar al pròxim com a nosaltres mateixos: 
car si aimem a Déu veritablement aimem tot ço que és d’Ell; llavors nostra amor és 
casta, i sense pena ens sometem al precepte on s’ha dit: rendeixi's cast el nostre cor per 
obediència i per amor (I, Petr., I, 22); llavors nostra amor està plena d’encant i commoció 
perquè és completament desinteressat; llavors nostra amor és plena de castedat, ja que 
no es manifesta ni per gestes ni per paraules, sinó per les obres i per la veritat; llavors 
és una amor plena de justícia, car ofereix tot el que reb. Qualsevol aimi amb aquesta 
amor, aima tant com ell és aimat, i sols recerca els interessos de Jesucrist de la mateixa 
manera que Jesucrist sols ha recercat els nostres : Vet-aquí l’amor d’aquell que ha dit; 
Canteu les lloances del Senyor, car Ell és bo (Psalm CXVII, 1). Aquell qui lloa al Se¬ 
nyor, no sols perquè és benvolent per ell, sinó simplement perquè és bo, aima verita¬ 
blement Déu per Déu mateix. No és així d’aquells pels quals s’ha escrit: ell us alabarà 
quan li haureu fet el bé (Psalm XLVIII, 19). El tercer grau de l’amor és, doncs, aimar 
Déu per Ell mateix. 


CAPÍTOL X 

El quart grau de l’amor és el de no aimar-se més que per Diu 

21. Benhaurat aquell qui ha pogut muntar fins el quart grau de l’amor, això és: 
que hagi arribat a no aimar-se més que per Déu. Vostra justícia, Senyor, és tan elevada 
com les més altes muntanyes (Psalm XXXV, 7); per lo mateix, aquesta quarta amor és també 
un mont altíssim, una muntanya robusta i fèrtil (Psalm LXVII, 3); quin home hi podrà 
ascendir? (Psalm XXIII, 3). Qui em donarà les ales de coloma, a fi que pugui volar a 
son cim i reposar-hi? (Psalm LIV, 5). És un indret apacible, és la morada de Sió 
(Psalm LXXX, 3). AhI que mon exili és llarg/ (Psalm CXIX, 5). Quan, doncs, 
la carn i la sang, i el fang i la pols de què som fets s’elevaràn fins allà? 
Quan, doncs, la meva ànima embriagada de l'amor de Déu, oblidant-se a ella mateixa 
i no estimant-se més que com a llim perdut, es llençarà vers Déu i es perdrà dins d'Ell, 
i no farà més que un sol i únic esperit amb Ell? (II, Corinth., VI, 17); quan podrà ella 
exclamar : Ma carn i mon cor són caiguts en defalliment, Senyor, Déu de mon cor? 

Sant i feliç, exclamaré jo, aquell que ha pogut verament, només una sola vegada, 
provar quelcom de semblant durant la seva vida mortal, encara que sols fos per un 
viu moment i abscondidament!; perquè això, més que felicitat humana, és ja de la 
vida etemal. Si arriba qualque mortal a elevar-se fins aquí, encara que sols sigui 
per un moment i abscondidament, aquest maliciós segle sembla que n’estiga gelós, 
i ve a torbar sa felicitat; aquest cos de mort el sol·licita a descendir, tanta cura i 
tantes necessitats de la vida graviten sobre d’ell, la corrupció de la carn li nega el 
sosteniment, i sobretot l’amor a sos semblants li recorda amb gran violència i el força 
retornar a recaure en si mateix i a exclamar-se : Senyor, jo sufreixo mals d'una violència 
extrema; responeu per mi (Isa., XXXVIII, 14); o bé encara : Desgraciat home que jo 
soc, qui em deslliurarà d’aquest cos de mort? (Rom. VII, 24). 

28. L’Escriptura diu que el Senyor tot ho féu per Ell. Cal, doncs, que les cria¬ 
tures es conformin i s’ordenin al pensament de son autor. Nosaltres devem entrar 
també dins aquest sentiment i oferir-nos tot sencers a Ell, a son plaer, no al nostre, ja 
que tot ha volgut que fos per a Ell. Més felicitat trobarem en el compliment de sa 
voluntat, que en el satisfer les nostres necessitats És així que tots els dies li dema¬ 
nem : Que vostra voluntat es faci en la terra com es fa en el cel (Matth., VI, 10). Oh, pura 
1 santa amor! Oh, dolça i santa afecció! Oh sumissió de l’ànima desinteressada! En 
arribant aquí l'ànima s'està deificant. El mateix que una petita gota d’aigua mescla¬ 
da a gran quantitat de vi sembla desaparèixer prenent el gust i la color d’aquest líquid, 
lo mateix que a dins la fomal sembla que el ferro perd sa natura i es converteix en foc, 
lo mateix que l’aire que penetra en els raigs de sol es canvia en llum i sembla més bé 
que il·lumina en lloc d’ésser il·luminat; el mateix succeeix amb els sentiments humans 
dels sants : que sembla que es fonguin i desapareixin dins la voluntat de Déu. Altra¬ 
ment, com podria ésser que Déu fos tot en nosaltres, si restés alguna cosa de l’home 
en l’home? Sens dubte, la naturalesa humana no es disoldrà, però serà altrament, 
bella, altrament gloriosa i potent. I quan serà, això? A qui li serà donat veure-ho, 
provar-ho? Quan aniré a comparèixer davant la faç de Déu? (Psalm XLI, 2). Senyor, 
mon Déu, mon cor us ha parlat, mos ulls us han cercat : m'esforçaré, Senyor, en contem¬ 
plar la vostra faç / (Psalm XXVI, 8). Me serà donat veure vostre Sant Temple? 

29. Jo per mi no crec que es pugui observar perfectament aquest precepte : Ai- 
maràs al Senyor, ton Déu, amb iot el teu cor, amb tota la teva ànima i amb totes tes forces 
(Matth., XXII, 37), mentre que el cor estigui obligat a ocupar-se del cos, mentre que 
l’ànima no estigui dispensada de vetllar per a conservar-lo ple de vida i sensibilitat, 
i que sa energia, deslliurada de totes ses misèries, no s’apoiï sobre la força mateixa de 
Déu. Que la nostra ànima no esperi, doncs, arribar a aquest quart grau de l’amor 
fins que estigui revestida d’un cos espiritual i immortal, pur i assossegat, obedient i 
sumís en tota cosa a l’esperit; ço que no pot ésser més que obra de la potència de Déu 
a favor de qui li hagi plagut, i mai obra de la indústria de l’home. Jo he dit, doncs, 
que la nostra ànima arribarà fàcilment a aquest grau de l'amor quan les misèries o els 
encants de la carn no siguin obstacle a la marxa ràpida i decidida vers la joia que deu 

trobar en el Senyor. És precís veure, amb tot, que els sants martres, abans que la 
seva ànima fos separada de sos cossos victoriosos, saboregessin aquesta ventura? Bé 
és cert que una immensa amor revestia llurs ànimes, que els donava la força per exposar 
llur vida i menyspreuar llurs turments, com ho feien. Mes, no es pot dubtar que els 
excessius suplicis que sofriren, no solament alteraren, sinó que destruiren l’alegria de 
llurs ànimes. 


CAPÍTOL XI 

L'amor perfecte no serà fins després de la resurrecció general 

30. Què cal pensar de les ànimes actualment deslliurades de son cos? Jo les 
crec anegades dins l’oceà sense fons de la llum eternal i de l’eternitat lluminosa. Però 
si elles aspiren encara a reunir-se al cos que elles han aimat, si alimenten tal desig i 
esperança, és evident que no són complertament distintes del que eren abans i que les 
resta quelcom propi que atreu, encara que sigui poc, la seva atenció. Mentre que la 
Mort no sigui esvaïda del tot, mentre que la llum eternal no hagi desfet el domini de la 
nit, mentre la glòria celestial no esclati en nostres cossos, les ànimes no es podràn llen¬ 
çar i passar complertament a Déu, perquè ara els llaços dels cossos les retenen sempre 
encadenades, si no per la vida i el sentiment, per una afecció natural que no deixa que 
ni la voluntat ni el poder arribin a la consumació. Així fins que llurs cossos no els 
hi siguin retornats, les ànimes no experimentaràn aquell deliqui en Déu que és per 
elles la suprema perfecció. En veritat les ànimes no recercarien aquesta unió si per 
elles tot estigués consumat sense haver-la obtinguda; i si no és un progrés per a l’ànima 
el separar-se de son cos, és una perfecció el rependre’l. En fi, la mort dels fustos és pre¬ 
ciosa als ulls de Déu (Psalm CXV, 15); si així es pot parlar de la mort, què no es podrà 
dir de la vida, i sobretot de la vida eterna? L’ànima ha de sentir com si minvés alguna 
glòria a son cos pensant que, encara que mortal i malaltís com era, contribuí grande- 
ment a sos mèrits. Com deia veritat qui així s’exclamava : Aquells qui aimen a Déu 
tot ho fan concórrer al bé! (Rom., VIII, 28). Així l’ànima que aimi Déu, sempre treu 
aventatge de son cos feble i malaltís, ja sigui vivent, ja sigui mort o ressuscitat: durant 
la vida produeix amb ella fruits de penitència; en la mort li serveix per a son repòs, 
i després de la resurrecció concorre a la consumació de la seva felicitat. Ella té raó, 
doncs, de no trobar-se perfecte mentre li manqui el cos que tan ha ajudat a la seva 
glòria. 

31. El cos és, doncs, per a l'ànima un bo i fidel company : si bé és una càrrega, 
li és també una gran ajuda; i quan cessa d’ajudar-li cessa també de pesar-li, i al final li 
torna devenir gran ajuda deixant, però, de ser-li càrrega. El primer estat del cos és 
laboriós, però molt fructuós; el segón, és ociós, però de cap manera enutjós; el tercer 
és gloriós. Escolteu com l’Espòs dels Càntics convida a l’ànima a aquesta triple suc¬ 
cessió : Amics meus, mengeu, beveu, embriagueu-vos, mos caríssims amics (Cant V, 1). 

Les ànimes que convida a menjar són aquelles que laboren dins son cos; després s’han 
separat de son cos per a reposar en la mort, i les convida a beure; i les incita a Tembria- 
guesa quan han reprès son cos; i si les anomena sos caríssims amics, és per a indicar que 
estàn replenes de caritat; i si a les primeres les hl diu simplement amics meus, és per¬ 
què a les que gemeguen encara sota el pes de son cos, les aima a proporció de l'amor 
que experimentin elles mateixes; en quant a les que ja s’han deslliurat de les traves 
de son cos, li són tant més cares quanta més independència han adquirit per a aimar-lo. 
Però per sobre de tot té per caríssimes aquelles que han revestit son segón ropatge 
prenguent son cos en la glòria, sentint-se portades a aimar Déu amb més llibertat i 
joia, ja que a darrera seu no resta res que privi o retardi son impetuós anhel. No és 
així en els dos primers estats. En el primer, el cos fa sentir a l’ànima son pes i sa fa- * 
tiga; en el segón, el cos devé objecte d’una esperança de l’ànima, on s’hi mescla quel¬ 
com de desig personal. 

32. L'ànima fidel comença per menjar son pa, però ail, de la suor de son front (Gè¬ 
nesi, III, 19); perquè mentre habiti en el cos, l’ànima sols camina per la fe, i la fe deu 
obrar per la caritat, car la fe sense obres és morta. ' Doncs, són les obres el que cons¬ 
titueixen l’aliment, segons el que ha dit el Senyor : Mon aliment és el fer la voluntat del 
meu Pare (Joàn, IV, 34). Quan ella s’ha tret sa vestidura mortal, cessa de menjar 
el pa de dolor, i com si estés al final d’un convit, comença a beure a grans glops el vi de 
l’amor; i aquest brevatge va sempre amb dolça afegidura segons l’Espòs dels Càntics, 
que diu : He begut mon vi amb la llet meva (Cant V, 1); perquè al vi de l’amor de Déu, 
l’ànima que desitja reunir-se a son cos devingut gloriós, hi mescla la llet plena de dolçor 
d’una afecció natural. Ella es ressent ja de la influència dels fums del vi de la cari¬ 
tat divina, però no arriba encara a l’embriaguesa; la llet mesclada amb el vi li atem- 
pera la força; més tard ja l’embriaguesa torba l’esperit i 11 fa perdre fins el recordar-se 
de si mateixa; mes l’ànima, que somnia en la futura resurrecció de son cos, té quelcom 
que la destorba encara. Però després d’haver obtingut la sola cosa que li mancava, 
què és el qüe pot impedir-la d’abandonar-se a ella mateixa, per anegar-se tota sencera 
en Déu, i devenir, tot el que pugui, semblant a Déu? Pot llavors acostar sos llavis 
a la copa de la saviesa, i dir : Mon càliç que porta a l'embriaguesa, com és bell/ (Psalm 
XXII, 5), i no s’ha de sobressaltar si s’embriaga de l’abundància que hi ha en la casa 
del Senyor; i lliure que serà de tota cura mordent, beurà a llargs glops i tranquilament, 
en el reialme del Pare, el vi pur i nou del Fill. 

33. És la saviesa qui dóna aquest triple festí, on se serveixen els menjars de la 
caritat; dóna el pa a aquells qui laboren, el vi a aquells qui reposen, i derrama l’embria- 
guesa sobre aquells qui han entrat en el reialme del cel; és el que es fa en els convits 
corporals : no se serveix la beguda fins que hagin pres l’aliment. Mentre nosaltres 
estem en aquesta vida, revestits del cos mortal, no fem més que menjar el pa que ha 
guanyat el nostre braç. i no l'ingerim fins que peniblement l’havem triturat amb les dents; 
apenes havem donat el darrer alè comencem a beure en la vida espiritual el suavíssim 
brevatge que se’ns ha otorgat; i després, quan nostre cos tomarà a la vida, beurem en 

vasos plens l'embriaguesa d’una vida que no deu finir. Vet-aquí el sentit de les pa¬ 
raules de l’Espòs : Amics meus : mengeu i beueu; embriagueu-vos, amics carissims! (Cant 
V, 1). Mengeu durant aquesta vida, beveu després de vostra mort, embriagueu-vos 
després de la resurrecció, i després, quan estigueu embriagats d’amor, se us dirà: amics 
carissims! I com no s’han d’embriagar llavors que seràn admesos a les noces de l’Anyell, 
asseguts a sa taula, bevent i menjant en son regne, llavors que farà aparèixer davant 
seu sa Església plena de glòria, sens la més petita màcula! És llavors que Ell embriaga 
a sos més cars amics, derramant-los un torrent de voluptuositats (Psalm XXXV, 9); car 
durant les vives i castes abraçades de i Espòs i l'Esposa, un torrent de felicitat rega i ale¬ 
gra la ciutat de Déu (Psalm XLV, 5), lo que segons el meu parer designa això que és el 
mateix Fill de Déu qui passa com si servís als convidats (Luc., XII, 37), a fi que els justos 
mengin i es meravellin a la presència de Déu i es llencin als transports d'alegria (Psalm 
LXVII, 4). Vet-aquí d’on ve aquest assaciament, d’on ve aquest ardor insaciable, 
però sense inquietut i apacible de veure; d’on ve aquesta embriaguesa sense excés que 
s’anega i es desvaneix, no en el vi, sinó en Déu i la veritat. . L’ànima és, doncs, embria- 
gada per a sempre en el quart grau de l’amor, quan solament aima a Déu i l’aima so- 
beranament; car en aquest cas, ja no ens estimem a nosaltres, sinó per Déu, de tal ma¬ 
nera, que Ell és la recompensa, i recompensa eterna d’aquells que l’aimen per a sempre. 


CAPÍTOL XII 

Fragment d'una lletra als Cartoixos sobre la caritat 

34. Me’n record d’haver escrit, temps passat, als religiosos de la Cartoixa, una 
lletra on parlava dels graus de l’amor i m’extenía en consideracions sobre el v mateix 
tema; així no trobo ara inútil l’aportar aquí alguns passatges, ja que m’és més 
fàcil el transcriure lo dit que fer-ho de bell nou. Deia que la caritat vera i franca, 
que surt d’un cor pur, d’una conciència bona i d’una fe sincera, és la que ens fa aimar 
el bé del pròxim com el nostre propi. Car aquell que no aima més que lo que li pertany, 
demostra que no té un amor pur, i que si aima el bé, no és per al bé, sinó pel profit 
que en treu : aquest no pot obeir al Profeta, que li ha dit : Glorifica al Senyor, perquè 
Ell és bo (Psalm CXVII, 1). Tal vegada el glorifica perquè és bo per ell, però no per¬ 
què sigui bo en si. Aquest home era el qui tenia a la vista el Profeta quan repetia: 
Senyor, ell us rendirà glòria quan Vós li haureu fet el bé. (Psalm XLVIII, 19). Hi ha 
homes que glorifiquen al Senyor perquè és potent; altres perquè en reben beneficis, 
altres simplement perquè comprenen que Ell és bo. Els primers, són esclaus que es 
commouen de temor; els segons, són mercenaris que cerquen els seus aventatges; i els 
últims, són els veritables fills que somnien solament en llur Pare. Els primers i els 
segons, sols pensen en ells mateixos; només hi ha els veritables fills que siguin desinte¬ 
ressats en son amor (II Corinth., XIII, 5); i és per ells que s’ha escrit: La llei de Déu és 

sense màcula i converteix les ànimes (Psalm XVIII, 8); perquè aquesta llei és la que fa 
oblidar l’amor en el món, i l’amor que els homes es tenen a si mateixos i els condueix 
vers l’amor de Déu. I aquesta llei no fa obrar per temor ni per l’interès. Aquesta 
llei no toca la puresa del cor. Bé és cert que una ànima servil fa alguna vegada l’obra 
de Déu, però com que no obra espontàniament persevera en sa insensibilitat. Ço ma¬ 
teix succeeix amb l’ànima mercenària, que no cedeix sinó a l’interès propi. I quan 
es diu propi, es diu limitat, i en els recons que fan els límits es troben el rovell i la im¬ 
mundícia. La llei de l’ànima servil és el temor que la domina, així com la de la mer¬ 
cenària és l’interès privat. Aquestes falses lleis ofeguen les ànimes quan les temp¬ 
tacions de la concupiscència les atreuen i les porten cap al mal. I és que el temor i 
l’interès privat van sempre acompanyats de màcula, i mai poden convertir les ànimes. 
Convertir les ànimes sols és donat a la caritat, que obra sobre la voluntat. 

35. Aquesta llei de Déu és neta de tota màcula, perquè mai es reserva res de lo 
que li pertany; aquell que no guarda res per a si, dóna a Déu, ben certament, tot lo 
que té, i aquest és el que està posseït de la caritat, perquè no cerca sos aventatges, sinó 
l’aventatge dels altres. I aquesta llei es diu llei de Déu, perquè és la mateixa vida de 
Déu, i perquè ningú la posseeix que no l’haja rebuda de Déu. No hi ha absurditat 
al dir que aquesta llei és la vida de Déu mateixa, o sigui la caritat: perquè, d’on ve 
la perfecta i inefable unitat que és pròpia a la suprema i benaventurada Trinitat? 
No és de la caritat? Aquesta és, doncs, la llei del Senyor, perquè és la que infundeix 
en tot moment la unitat en la Trinitat, enllaçant-la amb l'abraç de pau. Amb tot. 
no s’ha de creure que jo faci aquí de la caritat una qualitat o un accident de Déu; això 

seria dir — Déu me n’alliberi — que en Ell hi ha quelcom que no és Ell. La caritat 

• 

és la substància mateixa de Déu. I dient això, no dic res nou, car Déu és caritat, 
segons el mateix Sant Joàn (I Joàn, IV, 8). Es pot dir amb plena raó, doncs, que la 
caritat és Déu, al mateix temps que és un do de Déu. La caritat dóna la caritat : la 
substància dóna l’accident. Quan jo pari del qui l’otorga, pari de la substància, 
i quan pari d’aquell a qui es dóna, pari de l’accident; la caritat és la llei eternal, 
creatriu i moderatriu de l’Univers; si totes les coses han estat fetes amb pes, nombre 
i mesura es deu a la caritat. Res existeix sense llei : molt menys Aquell qui és la llei 
de totes les coses; bé és veritat que Ell mateix devé la llei que el regeix, mes una llei 
increada com Ell. 


CAPÍTOL XIII 

De la llei de la voluntat pròpia i de la concupiscència que és la dels esclaus i mercenaris 

36. Els esclaus i els mercenaris tenen també una llei, però no l’han rebuda del 
Senyor, sinó que se l’han feta ells mateixos : l’un no aimant Déu, l’altre no aimant- 
lo per damunt de totes les coses. Malgrat ésser aquesta la seva llei, no deixa per això 
d’estar sotmesa a la llei divina, perquè si un pot fer una llei no la pot mai sustreure a 

l’ordre immutable de Déu. El fer-se una llei per a si, el preferir sa voluntat pròpia 
a l’única llei eternal, com que vulla consistir amb una imitació del Criador, contrària 
a tot ordre, com que vulla consistir en no admetre cap més mestre que un mateix. 
Quina pesada càrrega, ai!, és per tots els fills d’Adam aquesta voluntat que inclina i 
corva nostres fronts fins a acostar-nos als inferns! Desgraciat que soc jol, qui em des¬ 
lliurarà d’aquest cos de mort? (Rom., VII, 24). M’oprimeix fins al punt que si el Senyor 
me negués l’aiuda seria, de segur, abismat en els inferns (Psalm XCIII, 17). I sota 
el pes d’aquesta càrrega gemí aquell qui digué : Per què m'haveu posat, Senyor, en 
oposició amb Vós? Per què soc devingut una càrrega per mi mateix? (Job, VII, 20). 
Per aquests mots : Jo soc devingut ma càrrega volia designar que havia devingut 
sa pròpia llei i l’autor d’aquesta llei; mes, quan comença per dir, dirigint-se a Déu : 
Vós m'haveu posat en oposició amb Vós, mostra que no està sustret a l’acció de la llei 
divina; puix que lo propi d’aquesta llei eternal i justa és fer que tot home que refusa a 
sotmetre’s a son dolç empiri devengui son propi tirà, i tothom que retrocedeixi 
davant jou tan suau i càrrega tan lleugera com és la caritat, es vegi forçat a plorar 
sota el pes abrumador de sa pròpia voluntat. Així, la llei divina ha fet, d’una manera 
admirable, que aquell que l’abandoni tomi al mateix temps son adversari 1 son 
esclau; car d’un costat no pot escapar a la llei de justícia i de l’altre s’allunya de 
Déu : de sa llum, de son repòs i de sa glòria; és a dir, que al mateix temps que és ex- 
cluït de la felicitat divina és doblegat per sa potència. Senyor! mon Déu, per què no 
borrau mon pecat i per què no feu desaparèixer la meva iniquitat a fi que alliberant-me 
del pes opriment de ma voluntat pròpia, respiri sota la càrrega lleugera de la caritat; i no 
estant ja sotmès a les cadenes de la por servil ni a les cadenes de la concupiscència merce¬ 
nària. sols estigui sostingut per l'alè del vostre esperit, d’aquest esperit de llibertat, que és 
també l'esperit dels vostres fills (Rom., VIII, 14). Aquest esperit serà qui em donarà 
testimoni que soc fill vostre, Senyor, i que la vostra llei és la meva, i així viuré jo en 
aquest món com Vós hi vivíeu. Perquè si es compleix el precepte de l’Apòstol: Com¬ 
pliu i satisfeu tot lo que deveu, deixant-vos només el deute de l’amor que és precís que es 
tributin els uns als altres (Rom., XIII, 8), un es troba en aquest món com el Senyor 
s’hi trobava, i no se és llavors ni esclau ni mercenari, sinó veritable fill de Déu. 


CAPÍTOL XIV 

De la llei d'amor que correspòn als fills 

37. És evident que els fills no estàn sense llei, encara que s’haja escrit : La llei 
no és feta pels justos (I Tim., I, 9). Cal saber que hi ha una llei promulgada per l’es¬ 
perit de servitut i que s’imprimeix per la por; i n’hi ha una altra dictada per l’esperit 
de la llibertat, que no l’inspira sinó la dolçor. Els fills no estàn condemnats a sofrir 
la primera, sinó que estàn sempre sota l’empiri de la segona. Vet-aquí, doncs, amb 

quin sentit s’ha dit que la llei no és feta pels justos, segons les paraules de l’Apòstol: 
Vosaltres no haveu rebut l'esperit de servitut, perquè visqueu encara en el temor (Rom.,VIII, 
15). Però cal entendre que estàn dins la llei de la caritat en aquest altre passatge : 
Vosaltres haveu rebut l'esperit d'adopció de fills de Déu. Escolteu, en fi, de quina ma¬ 
nera el just confessa que és ell el que romàn dins la llei: Per aquells, diu, que estàn sota 
la llei, he viscut com si també hi estés — encara que en veritat no hi fos — i amb aquells 
que no tenen llei, també sense llei viuria — encara que una en tingués als ulls de Déu, la 
llei de Jesucrist (I Corinth., IX, 21) Doncs, no és exacte dir : No hi ha llei pels justos, 
sinó que hi ha que dir: La llei no està feta pels justos, és a dir, la llei no està feta per a 
subjectar-los, sinó que aquell que imposa aquesta llei la fa aimar i saborejar als justos 
sense reprimir-los. Vet-aquí perquè el Senyor diu tan tendrament : Preneu mon jou 
sobre vosaltres (Math., XI, 29), com si digués : Nò vos ho imposo, preneu-lo si us plau; 
ara, si no el preneu també us he de dir que en lloc del repòs que us prometo us trobareu 
plens de fatigues per vostres ànimes. 

38. És, doncs, la llei de la caritat, bona i dolça. No sols és agradable i lleugera, 
sinó que transforma en dolces i lleugeres les lleis de l’esclau i del mercenari, i en certa 
manera les fa observar en lloc de destruir-les. ja que el Senyor digué : Jo no som vingut 
a abolir la llei, sinó a perfeccionar-la (Math., V, 17). En efecte, la caritat tempera la 
primera, regula la segona i les endolceix totes dues : Jamai la caritat anirà sense temor, 
però un temor bo; jamai es despullarà de tot pensament d’interès, però sos desitjós 
seràn templats. La caritat perfecciona la llei de l’esclau inspirant-li una generosa 
resignació; i la del mercenari donant una bona direcció a sos desitjós interessats. 
Aquesta resignació generosa unida al temor, no aniquila la llei primera, sinó que 'sola¬ 
ment la purifica i fa desaparèixer d’ella lo que té de punible. No hi ha ja aquella 
aprehensió al càstig que caracteritza a la temor servil : la caritat li infiltra una casta 
i filial temor que dura per a sempre; car s’ha escrit : La caritat perfecta allunya tota 
por (I Joàn, IV, 18), es deu compendre que lo que s’ha allunyat és la por punible del 
càstig que acompanya sempre a la temor servil. Aquelles paraules són una figura 
ben usual, que consisteix en pendre la causa per l’efecte. En quant a l’avidesa dels 
mercenaris, queda també perfectament regulada per la caritat que s’uneix a ella, quan 
cessant de desitjar ço que és dolent comença a preferir ço que és millor. Quan per la 
gràcia de Déu s’arriba a aquest extrem, ja sols s’estima al cos i tot lo corporal per mor 
de l’ànima, a l’ànima per mor de Déu i a Déu per Ell mateix. 


CAPÍTOL XV 

Dels quatre graus de íamor i de la benaventurdnça dels sants en el cel 

39. Després de tot, com nosaltres som carnals i nascuts de la concupiscència de 
a carn, l’amor, en nosaltres, nq és estrany que comenci per la carn; però si està dirigit 

per bona via, avança per graus, alimentat per la gràcia, i així arriba fins a la perfecció 
degut a la influència de l’esperit de Déu. Lo espiritual no precedeix a lo animal (I Co- 
rinth., XV, 46), sinó que lo espiritual ve posteriorment: així abans de portar la imatge 
de l’home celestial, portem la imatge de l’home terrenal. L’home comença per aimar- 
se a si mateix, perquè és de carn i no pot haver gust més que en lo pertanyent a ell; 
després, quan veu que no pot subsistir per si mateix, es posa a cercar, per medi de la 
fe, a Déu i comença a aimar-lo com a un Ser que li és necessari; és, doncs, en segón 
lloc que aima a Déu : l’aima solament per si; no per Déu mateix. Però quan empès 
per sa pròpia misèria ha començat a servir a Déu i a acostar-s’hi per la meditació i per 
la lectura, per l'oració i per l’obediència, s’habitúa insensiblement a conèixer Déu, 
i, per consegüent, a trobar-lo dolç i bo : en fi, després d'haver tastat com és amable, 
s’eleva al tercer grau; llavors ja no és per a si que l’estima, sinó per Déu mateix. Una 
vegada en aquesta altura no puja ja més amunt, perquè no crèc que l’home pugui en 
aquesta vida elevar-se verament al quart grau de l’amor, que és el de no aimar-se a 
si mateix sinó per Déu. Els que creuen ser-hi arribats afirmen que no és impossible. 
Però jo no dubto que això sols arriba quan el fidel i bon servidor és admès a participar 
de la felicitat de son mestre i a embriagar-se de les innombrables delícies de la casa de 
Déu; car estant llavors en divinal deliqui s’oblidarà de si mateix, perdrà el sentiment 
de lo que és, i absorbit tot sencer per Déu, no farà més que un esperit amb Ell. No és 
aquest el sentit d’aquestes paraules del Profeta : Jo entraré a vostra glòria, oh mon 
Senyor i mon Déu, i no somniaré llavors més que en vostres perfeccions? (Psalm LXX, 16). 
Bé sabia que des que entraria en possessió de la glòria de Déu, seria despullat de totes 
les debilitats de la carn i no podria somniar més en elles, i que, havent devingut tot 
espiritual, sols s’ocuparia de les perfeccions de Déu. 

40. Llavors tots els membres de J esucrist podràn dir, parlant de si mateixos ço 
que Sant Pau deia del nostre Mestre : Si nosaltres havem conegut al Crist segons la carn, 
mai més no el coneixerem així (II Cor., V, 16). En efecte.com la carn i la sang no possei- 
ràn el regne deJDéu, no el podrem conèixer segons la carn. No vol dir això que la 
nostra carn no hi hagi d’entrar un dia en el cel, sinó que no hi serà admesa fins que 
sigui despullada de totes ses debilitats, fins que l’amor de la carn sigui absorbit pel de 
l’esperit, fins que totes les febleses de les passions humanes siguin transformades en 
fortalesa divina. La caritat llença uns grans filats dins la vasta mar d’aquesta vida, 
per treure incessantment tota faisó de peixos; una vegada duits a la platja se separaràn 
els bons dels dolents. A la platja eternal sols retendrà la caritat els qui la complaguin 
i delectin. Llavors ja no podrà la caritat compartir la bona o la mala fortuna de tots 
aquells que sobre la terra abraçava ja habituant-se a l'alegria amb els que vivien dins 
la joia o derramant tendres llàgrimes amb els que estaven dins l’aflicció. Ara, a la 
platja eternal rebutjarà com a peixos dolents tots els que siguin defectuosos. Sant 
Pau, llavors, no veurà afeblir-se amb els febles, ni consumir-se per aquells qui s’escan¬ 
dalitzen, ja que no hi haurà pus escàndols ni pus debilitats. No derramarà ja pus 
llàgrimes sobre els pecadors que no hauràn fet penitència aquí a la terra. No havent 

més pecadors, no serà necessària la penitència; ni es podrà gemegar ni plorar per aquells 
que cremaràn amb el diable i sos satèlits, car no hi haurà ni plors ni afliccions en aquesta 
ciutat santa, regada per un torrent de delícies i estimada pel Senyor més que les tendes 
de Jacob. En aquestes tendes si es tastava alguna vegada la joia de la victòria no 
s’era jamai fora de combat i sense perill de perdre la palma amb la vida; mes en la 
gran pàtria no hi ha lloc per les contrarietats, ni pels gemecs, ni per les llàgrimes, com 
ho diem nosaltres en aquests cants de l’Església : És el sojorn d’aquells qui es delecten, 
i el lloc d'una alegria inalterable (Psalm LXXXVI, 7; Isa., LXI, 7). Acabada serà ja 
la misericòrdia de Déu en aquest sojorn on sols hi regnarà la justícia; i essent excluïda 
la misericòrdia finida serà també la compassió, puix que no hi haurà sobre que 
exercir-la. 


Finit el llibre 


\ 

Ciutat de Mallorca, 1916. 

L ’esplendorositat de la cort dels Felips moria a Espanya com obeint a una llei bio¬ 
lògica; a França l’esplendorositat de la dels Llulsos va finir en la gran revolució. 
L’uniformisme ho havia anat invadint tot a Espanya i a França, i a l’època dels 
proclamadors dels drets de l'home se seguia per aquest cantó més precisa la norma 
iniciada en els temps esplendorosos dels homes estat. La revolta no era progressiva 
en ço que es referia als drets dels pobles. 

En l’edat mitjana la personalitat de Catalunya és innegable; però ja entrada l’edat 
moderna, els estadistes d’Espanya i França, sofísticament, en el tractat dels Pire- 
neus, al dividir Catalunya feien constar : «que los Montes Pirineos (entengui's Alberes) 
que comunmente han sido siempre tenidos por division de las Espafías y de las Galias, 
sean de aquí en adelante también la division de los mismos Reynos* (Espanya i Fran¬ 
ça); per a treure argument justificatiu de la divisió, prescindint de veritables ante¬ 
cedents històrics. El tractat de Corbeil, amb tots els seus defectes, havia estat més 
racional. 

Però quan dissortadament és assenyalada en l’esdevenidor la caiguda d’un poble, 
’hora li arriba. 

«Catalufia, sola ó unida à Aragón, disfruta, por privilegio que la enaltece, del 
honor merecido de tener historia*, diu en Xavier Ugarte; però aquest privilegi (ho hem 
vist un cop) ha estat desconegut moltes vegades des de fa segles. Mai, els grans 
estats s’han preocupat desinteressadament dels drets d’una nacionalitat; mes al fer-se 
d’una personalitat nacional argument, aquesta existeix, i la de Catalunya, més o 
menys esmortulda, existia als començos de l’edat contemporània. 

Tota la campanya contra la Convenció (1793-1795) n'és una prova; aleshores a 
Catalunya se li refresca la memòria de sa gloriosa nacionalitat amb l'ús de les armes 
i la restauració del sometent. «Es pot dir, que aixis com una guerra acabà amb ses 
llibertats, altra inicià a la terra en la restauració regionalista moderna», escriu un de 
nostres historiadors; mentre un altre, remarcant més, hi afegeix.: «En Junio del aflo 
siguiente (1794) se organizó el sometent, del cual se formaron también algunas com- 

paiiías en esta ciudad (Barcelona). Con esto y con los voluntarios, que recordaban , 
el batallón de la Coronela, decían los viejos que parecía haber retrocedido Catalufia à 
la època de los fueros ( sic >. ^ 

Quan la guerra sigué desfavorable a Espanya, i féu possible l’entrada de l’exèrcit 
francès a la Catalunya espanyola, el general Dugommier demostrà en sa correspondèn¬ 
cia que es feia càrrec de la nostrarespecial manera d’ésser. 

D. Àngel Ossorio ha tret arguments dels fets, per a demostrar l’existencia aleshores 
de nostre esperit regional marcadament espanyolista. En Miquel S. Oliver ha estu¬ 
diat imparcialment «Catalunya en temps de la Revolució Francesa». 

N'A. Rovira i Virgili féu la crítica de l’obra de l’Ossorio; i arriba, en sa crítica, a 
afirmar que nostra Catalunya estava aleshores desnacionalitzada; i al fet de tro¬ 
bar-se en l’equipatge de M. Robert-Pierre, agitador encarregat «d’escampar aquí la 
grana de les idees de 1789», els furs de Biscaia, de Navarra i d’Aragó i les Constitucions 
de Catalunya, així com a la disposició del mateix Robert de traduir al català la Cons¬ 
titució francesa, no li dóna altra valor que la que li podien—a son juí — donar els fran¬ 
cesos, sense interès directe per nostra nacionalitat. 

Verament, amb llur caràcter, poc podien interesar-se directament pels catalans, 
si no els hi hagués convingut, però el sol fet de considerar-nos com un mitjà útil i es¬ 
pecial, ja era reconèixer quelcom particular en nosaltres. 

Deixant de banda l’època de la Revolució,i ja en la de l’imperi, enTayllerand ens 
confessa, en ses memòries i en el capítol d’afers d’Espanya, que aconsellà a Napoleó 
«de faire occuper la Catalogne jusqu’à ce qu’il parvienne à obtenir la paix maritime 
avec l’Angleterre», i afegeix que li recomanava que declarés que guardaria «ce gage 
jusqu’à la paix» per a tenir al govern espanyol «en bride»; i cloía dient a l’emperador : 
«Si la paix tarde il est possible que la Catalogne"qui est la moins espagnole de toutes les 
provinces de l’Espagne, s’attache a la France; il y a dejà des traditions històriques 
pour cela; et peut étre alors, pourrait-elle étre reunie définitivement.» 

Napoleó, en 24 de març de 1808, proposava a Godoy donar Portugal a Espanya, 
rebent França una equivalència en províncies espanyoles contigües a l’imperi. 

És indubtable que ens miraven diferents dels que tenien a l’entorn. 

La conducta del general Duhesme, també designa que en tenia esment, així com 
la del general Anguerau, que en 1810 es dirigia als catalans en català, llengua recone¬ 
guda oficial a l’anexionar Napoleó el Principat a França. 

Catalunya, no aculli a l’exèrcit francès com a deslliurador, diferentment dels 
polonesos que l’aclamaven quan acabava de vèncer a Jena, i per deslliurador el 
prenien. 

L’actuació de la J unta del Principat és ben nostra, com les gestes del Bruch, Gi¬ 
rona i les atrevides conspiracions de Barcelona contra l'invasor. 

Bé escau aquí la pregunta que feia en Coroleu des de la tribuna de l’Ateneu en 
1888. «^Para que Espafia sea Espafia, es necesario que Catalufia deje de ser Ca¬ 
talufia?» 

^Per a què l’Imperi fós l’Imperi, era necessari que Catalunya deixés d’ésser Ca¬ 
talunya, si se l’anexionava? 

En aquells moments tots els mitjans eren bons, i calia afalagar per a atraure. 

Els fets exposats són de tothom coneguts, però no l’intent per part dels francesos 
de codificar el dret català. Això és un fet cabdal de l’època d’invasió napoleònica que 
cal ésser conegut, importantíssim en aquell temps en què un gran home trasbalsava el 
món i que Catalunya, com a tal, poc pes feia en la balança. 

Un afrancesat, en Josep Antón Verdaguer, fill de Vilafranca, nascut a can Ver¬ 
daguer a la Placeta de la Vila, advocat, amb residència a Barcelona, avi de mon amic 
Ernest Llivi i Verdaguer, formà part d’una comissió de jurisconsults catalans als que 
s’encomanà la codificació dita, actuant-hi de secretari. Moria en 1833, jove encara; 
sa mare, Maria Antònia Carbonell, ben bé filla de l’època, cremà 1 destruí bona part de 
la biblioteca del difunt, fent plàstica visió d’un capítol del Quijote. Amb tot, quelcom 
fou salvat dels llibres i papers del volterià; dels llibres, alguns tan interessants com 
la col·lecció de volums que integren la «Histoire de la Révolution Française depuis 
1789jusqu’en 1814 par F. A. Mignet» (París, 1829), i els que formen el «Cholx de Rap- 
ports, oppinions et discours prononcés à la Tribune Nationale despuis 1789 jusqu’à 
ce jour*. tots curosament enquadernats; i entre els papers els referents al projecte de 
codificació. 

Malhauradament, el meu amic féu present d'aquests documents a D. Bonaventura 
Mufioz quan aquest exercia el càrrec de President de la nostra Audiència, el qual els 
destinà a l’Arxiu, pel que s’interessava. 

Un cop finida sa actuació com a President de l’Audiencia de Barcelona, de Madrid 
estant demanà aquesta interessant documentació, però fou impossible trobar-la. 
Al passar l’Audiencia del Palau de la Generalitat al mode/n edifici que ocupa, s’havía 
traspapelado o perdido. L’encarregat de la custodia de l’Arxiu que podia aclarir la 
qüestió, havia mort; sigué, doncs, impossible orientar-se. 

De manera que al donar avui a conèixer l’existencia d’un projecte de codificació 
de dret català, durant l’ocupació napoleònica, l’únic quasi que pot parlar és D. Ernest 
Llivi i Verdaguer, quines paraules quasi em limito a transcriure. 

La J unta nomenada per a la tasca era composta de sis o set individus, catalans 
tots, excepte el president, que era un comte francès, per acord d’ella es començaren 
els treballs per a la publicació de tasques termenades en francès, català i castellà, i 
per a facilitar aquestes es nomenaren ponencies, les quals donaren compte de llurs 
gestions en les reunions de J unta. 

Les actes eren en francès o castellà firmades i rubricades pel secretari i rubricades 
solament pel president, i al marge, com de consuetut, figuraven els noms dels assistents. 

Tasques finides hi havia : una Llei de procediments i un Codi penal; la documen¬ 
tació tota era de l’any 1809. 

Concretant : en quaderns separats hi havia les actes I els dos treballs complets 
que hem citat i diversos rapports de les ponencies. 

El paper era blavós, quelcom més allargat que l’actual de barba, i l’escrit en pulcra 
lletra espanyola semblant d’amanuense. 

En Josep Antón Verdaguer morí a Barcelona, a can Castanyer. (Edifici avui 
ocupat per la Lliga Regionalista ; a la plaça de la Cucurulla cantonada al carrer del 
Pi.) 

D’aquest projecte de codificació no en queda res; de sa existència, un ofici que 
transcric, pot, prenent-se amb bona voluntat, donar-ne fe. Veus-el-aquí: 

«Audiència Territorial de Barcelona. — Presidència.— Tengo el gusto de acusar 
à V. recibo de los antiguos interesantes documentos de una comisión de letrados, que 
durante la ocupación de Barcelona por los franceses de 1809 à 1814, hizo estudiós de 
codificación, entre los cuales letrados se contaba un ascendiente de V. del cual ha here- 
dado dichos documentos que ha tenido à bien destinar al Archivo de esta Audiència. 

Y me complazco al mismo tiempo en expresar à V. por su generosa donación la 
gratitud de este Tribunal y la mía pròpia. 

Dios guarde à V. muchos afios. 

Barcelona, l.° de octUDre de 1906. — Buenaventura Munoz. 

Sr. D. Ernesto Llivi Verdaguer.» 

Paradoxalment les Corts de Càdiç, obertes per un català, promulgaren la consti¬ 
tució de l’any 1812, i amb sa política dugueren com seguici la més brutal centralit¬ 
zació i amb aquesta la major tirania sobre Catalunya. 

Després; quan els aconteixements giraren contra l'Emperador fins a dur-lo a Santa 
Elena, allunyat per sempre més del teatre de ses grandeses, «toutes les royales araig- 
nées découpèrent l’Europe, et de la pourpre de César se firent un habit d’Arlequin», 
i Espanya, continuà fent son camí... sa historia. 

H i ha una lley d’homens que sobrepassen tots aquells que ocupen un lloch respec¬ 
table en les llistes d’or de la cultura d’un poble. Son aquests, homens extra¬ 
ordinaris per llur ciència, artistes productors de meravelloses belleses, governants 
admirables per la concepció que han tingut del regiment de la cosa pública; mes tots 
els homens superiors, filosophs, artistes o governants, pertanyents al mateix poble, 
tenen certs trets comuns, una fisonomia semblant, un ayre de familia per dir-ho així, 
quelcom que'ls distingeix de tots els altres homens de tots els altres pobles y que’ls 
pregona com a representants d’una raça. Y en això estriba tot, precisament ; l’es¬ 
perit de la raça s’es unit an aquells cossos, y així l'ideal de bellesa d’aquella raça es 
justament l’evocat per aquell artista, la visió que aquell poble té de la vida podem 
trobar-la en les concepcions dels ètichs, en els preceptes dels llegisladors, en els actes 
ab que el governant ha continuat l’historia de sa patria en el moment en que ell l’ha 
regida : es la raça que sent, pensa, canta, actúa per la persona d’aquells homens ex¬ 
traordinaris 

Tots els pobles en tenen d’homens superiors símbols de llur idiosincracia. Mes 
dintre aquesta casta d’homens hi cab una nova sel·lecció. Me referesch als qui 
tenen no una valor nacional sino humana. Son aquells qui per les materies que trac¬ 
taren o per la manera de fer-ho interessen a tots els homens, car son els qui expres¬ 
saren més humanament lo més etern y lo més universal de la humanitat. Emperò 
aquests homens son pochs : hi ha poble que no n’ha produhit cap encare, y pochs son 
els que n'han engendrat més d’un. D’aquests genis n’apareix un en un segle, y ales¬ 
hores tota la humanitat l'aclama, y aquell segle y el poble ahont vegé la llum son 
batejats ab son nom Qui es el qui no sab quins foren els temps homèrichs, y quina 
es la patria de Shakespeare? 

Aquests genis son patrimoni de tota la niçaga humana, essent com les fites o 
monjoyes que marquen les etapes de sa peregrinació sobre’l món. Mes no per això 
deixen de pertànyer al poble que'ls infantà. Son com les superbes cúpoles que coronen 

els temples y els palaus d’una sumptuosa ciutat: mirada una d'elles des de dintre 
l’edifici, es veu esser la part principal d’ell, la que’l cobricela y ampara, y es també sa 
més important representació en l’exterior, sembla que està en relació y harmonia ab 
totes les cúpoles dels altres edificis, y aquesta harmonia entre elles es la que forma el 
tot d’aquella sumptuosa ciutat. 

Vet-aqui, donchs, després d’aquest llarch preàmbul, què es En Rabindranath 
Tagore. No es únicament l’exornada cúpola que cobreix un d’aquells meravellosos 
temples que bastí l’exuberant fantasia india, es una cúpola que’s relaciona ab les dels 
altres temples y palaus d’una gran ciutat, patria y casal de tota la familia humana. 

No’ns cal entrar a donar molts detalls de sa vida, que sos escrits y no’ls seus actes 
son els que hauràn de marcar sa empremta en la via de la cultura. Nat a Calcuta 
en 1861 d’una il·lustre familia bengalí, d’ahont ja eren eixits artistes y pensadors, 
educat en un ambient de música y poesia, es trobà poeta sense donar-se’n compte. 
Als dinou anys escrigué sa primera novela, y després diverses peces escèniques 
representades encar avuy ab gran èxit en sa ciutat nadiua. De per allà els 25 anys 
fins els 35 escrigué les més belles composicions amatories que hi han en son llenguat¬ 
ge. Mes aleshores sufrí una crisi : una gran dolor caygué sobre d’ell y, per un 
procés psicològich del qual abunden exemples, aparegué el místich. Son d’aquesta 
època els petits poemes continguts en sos tres llibres Naivédya, Kheyà y Gitanjali, 
una sel·lecció dels quals fou per ell meteix tralladada al anglès, y publicada baix 
el nom del darrer d’aquests llibres que vol dir Ofrenes en càntichs. pé’l qual li fou 
otorgat el Premi Nobel de Literatura l’any 1913. 

Altres obres d’ell son : Chitra, una obreta escènica de caràcter mitològich, ahont 
els deus alternen ab els homens, y una altra del meteix genre, El Rey de la Cambra 
fosca. Lluna Nova, ahont reapareix a nostres ulls la visió que del mon tinguerem 
quan forem infants. Sddhanü . conferencies filosòfiques sobre la realisació de la vida. 
Del Gitanjali y El Jardiner — les versions catalanes dels quals aquí son estampa¬ 
des— cal parlar-ne apart. 

En el primer, En Tagore se’ns revela un místich sorprenent. Car aquella tre¬ 
molosa contemplació de la obra de Deu, aquella amor a totes les criatures y sobretot 
aquell fervent desitj d’unió ab l’Ésser Suprem, tan propi dels místichs, son en ell. 
No oblida may que ve de Deu; canta sempre com submergit dins de sa immensitat 
y dirigint-se plàcidament a Ell, per realiçar son suprem ideal de compenetració. 

Es contat de son pare que un colp que anava en barca per un riu, feu parar de 
remar els barquers, cayent en contemplació del paysatge durant vuyt hores, y 
d’En Rabindranath hom diu que cada matinada a les tres va a son jardí y per espay 
de dues hores sèu en èxtasi, contemplant la natura divina. Donchs, aixi embadalit 
es com jo m’imagino que ell canta : sèu immòvil, fita els ulls en Deu y maravelloses 
paraules brollen suaument de sos llavjs y al seu entorn tot s’asserena. 

Aquesta serenor es nota distintiva de la mística d’En Rabindranath Tagore — 
així ho veuria qui’n fés una comparança ab altres místichs. Si jo’n pogués fer un 

paralel ab En Lull diria — salvant tots els respectes — que en el Gitanjali un hom no 
hi troba aquelles carreres llongues y perilloses, poblades de plors per les quals l’Amich 
encerca l’Amat, no hi es aquell defallir y morir per amor, ni aquells plants y llàgrimes, 
ni l’anar com a foll. Y si en cerquéssim les causes podriem-les trobar en la distinta 
significació dels dos místichs y en el diferent caràcter de la raça a que pertanyen. 
En Lull ab sa fervor de convers que li durà tota la vida, ab l'inquietut pròpia de sa 
raça té un misticisme expansiu, de caràcter social, vol portar tot el mon a Deu y es 
desespera al no lograr-ho. En Tagore, diferentment, n‘at y educat en un plàcit am¬ 
bient artístich, fill d’una raça contempladora, consagrada com a model de misticisme 
estàtich y de panteisme, s’abstreu de totes les coses que l’envolten y canta tot sol bea- 
tíficament a Deu 

Quietes y plenes de claror com una mitjdiada d’estiu, son les proses del Jardiner, 
regnant en elles la meteixa serenor que en les del Gitanjali. A voltes expressen sola¬ 
ment un sentiment delicat; altres son anecdòtiques portant a nostra fantasia l’imat¬ 
ge d’alguna simp'.icissima escena oriental pulcrament esmaltada en laca; en elles hi 
apareixen les dones Índies, cobertes ab llurs mantells, coronades ab garlandes de 
flors, d’ulls negres y brillants, humils y sumises, prò que han sapigut inspirar 
aquests bells poemets; en altres podem esguardar-hi petits paisatges d’aquelles terres 
llunyanes, un riu passant lentament entre grochs camps d’arroç, un vol de grúes 
destacant-se contra la claror d’un cèl de posta ahont pampallugueja un estel, y 
totes aquestes proses, per dir-ho ab paraules del mateix Tagore, son sencilles com 
una melodia. 


* • • 

La serena poesia d’En Tagore fa l’efecte d’un refrigerant ruixat de clares gotes 
després d’uns xafogosos jorns estivals. 

Es que aquests grans homens de qui parlava al començar, no neixen espontànea- 
ment ni a deshora, sino en el just moment en que la Providencia té destinat, quan els 
requereix l’ambient que envolta en aquell instant a la Humanitat. Per aquesta 
causa es qu’un poeta tan espiritualista com En Rabindranath Tagore no podia apa¬ 
rèixer sino a les acaballes d’una època de materialisme, y per això es arribat are pre¬ 
cedit d’herauts del regne de l’Esperit al decrèpit imperi de la Matèria, envoltat d’un 
seguici de cortisans per proclamar el nou adveniment del regnat de l’Esperit. 

Are estem en una revivencia espiritualista — gayrabé gosaria a dir romàntica. 
Y entre’ls factors que hi contribueixen actualment, no podem oblidar la Guerra, aquesta 
Gran Dolor que afligeix mitja humanitat, excitant y agudiçant tots els sentiments 
dels pobles, que com d’un gresol posat en una fornal immensa, atiada per l’Odi y la 
Mort, rajen a dolls ab lluhisors d’or fós, bullents y tots rohents encare, escampant 
llur claror per tot el mon. — Es cert per-xò, que En Rabindranath Tagore es anterior 
y independent de l’estat d’esperit creat per la guerra, prò tots dos son síntomes de la 

nova era espiritualista; la guerra n’es una tràgica propulsora, mes ell n’es propulsor 
y efecte, car els temps y els homens s’influeixen recíprocament. 

Dich que la Guerra es propulsora de nous temps, per més que avuy encare son 
mateix tumulte ens privi d’esguardar els cambis que fa sufrir a les lletres. Car la 
literatura més espontàneament y immediata engendrada per la Guerra, la ignorem 
per estar encar recòndita en les pàgines humils y íntimes de les lletres y diaris dels 
pobres soldats que fa més de dos anys romanen sepultats en vida en les trinxeres o es 
baten en qualsevol altre lloch de destrucció. Quan els el·legits d’entre’ls combatents 
d’avuy que vegin florif la Pau, retornin a les llars que un jorn abandonaren y sentin 
la joya d’abraçar llurs famílies envoltada de la dolor de les esposes y dels infants y dels 
vells de les llars vehines que ploren el que no ha de tornar, quan vingui una nova pri¬ 
mavera de l’Art, després del llarch hivern de la Guerra, sols aleshores podrem saber 
els tresors que a la Gran Dolor deuràn els sentiments dels homens. 

Are com are podem no obstant, senyalar manifestacions de la revivencia espiri- ’ 
tualista de que parlava. Un poeta, D’Annunzio, dirigint sa inflamada paraula al 
poble, arrastra les modernes llegions romanes del Capitoli als Alps; els poetes d’Ir¬ 
landa devenen caps d'una revolta follament romàntica y un d’ells, En Plunkett, avans 
d’esser fusellat esposà una artista, Na Grace Gifford, igual com un romàntich magyar, 
En Maurici Jókai, al esclatar l’alçament d’Hungría contra l'Àustria l’any 1848 es 
prometé ab una altra artista, Na Rosa Laborfalvy; els poetes de tots els pobles, Rud- 
yard Kipling, Verhaeren, Maeterlinck, P. Claudel... devenen tot cantant, els campions 
de llurs pàtries, y un insigne filosoph, En Bergson, qui ha fet sentir sa veu contra'l 
materialisme, l’ha alçada també en elogi y defensa de la eterna França. 

De cara a l’aubada d’aquest nou dia que ja apunta, alegrem-nos de sentir els 
maravellosos cants d’En Rabindranath Tagore, del qual, ab paraules d'un altre místich 
Fra Lluis de Lleó, en sa Oda a Francisco de Salinas, podríem dir: 

El aire se serena 

y viste de hermosura y luz no usada, 

... cuando suena 

la música extremada 

por vuestra sabia mano gobernada. 

A cuyo són divino 

el alma, que en olvido està sumida, 

torna a cobrar el tino 

y memòria perdida 

de su origen primero, esclarecida. 

3 Gener MCMVU 

EL JARDINER 

I 

Servent. — Tingueu pietat de vostre servent, reglna mevaf 

Regina. — L’assamblea es ja finida y els meus servents ja son tots fòra. Perque 
vens a una hora tan tardana? 

Servent. — Quan vos haveu acabat ab els altres, aleshores es la meva hora. Jo 
vinch a demanar-vos què romàn per fer, per tal que ho faci vostre derrer 
servent. 

Regina. — Que pots esperar si ja es tan tart? 

Servent. — Feu-me jardiner de vostre jardí de flors. 

Regina. — Oh quina follia! 

. Servent. — Deixaré estar tot altre treball. Llenço els meus sabres y les meves 
llances sobre la pols. No’m trameteu a corts llunyanes; no'm maneu empendre 
novelles conquestes. Mes feu-me jardiner de vostre jardí de flors. 

Regina. — Quins seràn els teus deures? 

Servent. — Vos serviré en vostres lleures. 

Servaré fresch l’herbós caminet per ahont passegeu al matí, ahont vostres 
peus son saludats ab joya a cada pas, per les flors que volenters van a la mort. 

Jo os breçaré en una hamaca entre les branques del saptaparna, ahont la 
lluna capvespral lluytarà per besar vostra túnica a travers de les fulles. 

Jo ompliré d’oli flayrós la llantia que crema a l’espona de vostre llit, y exor- 
naré vostra seyent ab maravellosos dibuixos de sàndal y pasta de safrà. 

Regina. — Quin serà ton guasardó? # • 

Servent. — Que’m siga permès agafar vostres petites mans que son com tendres capolls 
de lotus, y passar cadenes de flors sobre vostres munyeques, tenyir les plantes 
de vostres peus ab el such vermellós dels pètals d ’ashoka y fer desapareixer a 
besades les senyals de pols que vagin a caure sobre vostre. 

Regina. — Tos prechs seràn satisfets, mon servent, tu seràs el Jardiner de mon jardí 
de flors. 


«Ah, poeta, el capvespre s'acosta; tos cabells devenen grisos. 

«No sents en ta solitaria meditació, el missatge del més enllà?» 

«Es vespre» el poeta digué, «y jo estich escoltant, car algú pot cridar des del poble, 
mal sigui tart. 

«Vigilo si cors joves y errants es troben plegats, y si dos parells d’ulls fogosos 
demanen música per rompre llur silenci, y enrahonar jo per ells. 

«Quí hi hauria per teixir llurs cants, plens de passió, si jo m’assentés a la platja 
de la vida f contemplés la mort y el més enllà? 

. «L’estrella del vespre desapareix. 

«La llugor d’una pira funeral mor lentament al costat del riu silenciós. 

«Els xacals udolen a chor des del pati d’una casa deserta a la claror de la lluna mo- 
ribonda. 

«Si algun vagabond, deixant sa llar, ve açi a contemplar la nit, y ab el cap cot 
escolta el murmuri de les tenebres, quí hi hauria pera dir-li baix a l’orella els secrets 
de là vida, — si jo, tancant mes portes, intentés deslliurar-me d’aquests llaços mortals? 

«No hi fa res que mon cabell devingui gris. 

«J o som sempre tan jove o tan vell com el més jove o el més vell d’aquest poble. 

«N'hi han que tenen somriures dolços y sencills, y altres un murriesch parpallelg 
en llurs ulls. 

«N’hi han que tenen llàgrimes que brollen a la llum del dia, y altres llàgrimes que 
estan amagades en la foscor. 

«Tots ells tenen obs de mi, y jo no tinch temps de meditar sobre’l més enllà de la 
vida. 

«Jo som d’una edat ab cada hú; què hi fa que’ls meus cabells devinguin grisos? 


III 

# 

Al matí jo vaig tirar mes xarxes al mar. 

Vaig extraure del negre abim coses d’extrany aspecte y d'extranya bellesa — 
algunes resplandien com un somriure, altres lluhien com llàgrimes y d'altres eren 
cobrades com la cara d'una núvia. 

Quan ab la càrrega del dia jo vaig retornar a casa, la meva amor estava sentada 
al jardí desfullant una flor distretament 

Jo duptí un moment, mes aleshores llencí a sos peus tot allò que jo havia pescat 
y vaig restar en silenci. 

Ella ho mirà y digué : «Quines coses més extranyes son aquestes! Jo no sé pas 
perque serveixen!» 

Jo vaig acotar el cap avergonyit y vaig pensar : «No es pas per això cue jo he 
liuytat; jo no les he pas comprades al mercat: no son pas presents a propòsit 
pera ella». 

Aleshores durant tota la nit io vaig anar llençant els meus presents de un a un al 
carrer. 

Al matí vingueren viatgers; els reculliren y els transportaren a llunyans paissos. 

XI 

Vina tal com estigues; no perdis temps agençant-te. 

Si els teus trenats cabells son deslligats, si la ratlla del teu cabell no està ben par¬ 
tida, si les cintes del teu cenyidor no estan lligades, no hi fa res. 

Vina tal com estigues; no perdis temps agençant-te. 

Vina, ab lleugers passos sobre l’herbey. 

Si els cercles de campanetes s’afluixen sobre'ls teus peus, si les perles cauen del 
teu collaret, no hi fa res. 

Vina, ab lleugers passos sobre l’herbey. 

Veus els núvols que van cobrint el cel? 

Les grúes en voladuries venen de més enllà de l'altra vora de riu, y les violentes 
ventades bufen sens concert per sobre les brugueres. 

Les ansioses remades corren cap a llurs corrals en el poble. 

Veus els núvols cobrint el cel? 

Debades tu encéns la llantia per agençar-te — pampallugueja y el vent 
l’apaga. 

Qui ho diria que tes parpelles no han sigut tocades pé’l sutze de rehlna? Car els 
teus ulls son més negres que núvols de pluja. 

Debades encéns la llantia per agençar-te — tot-seguit s’apaga. 

Vina tal com estigues; no perdis temps agençant-te. 

Si els teus cabells no estan trenats, quí’n cura?; si el braçalet no es ajustat, 
deixa’l estar. 

El cel està ja enfosquit pé’ls núvols — ja es tart. 

Vina tal com estigues; no perdis temps agençant-te. 


XVI 

Les mans estrenyen les mans y uns ulls es fonen per altres ulls: així comencen els 
anals de nostres cors. 

Es una nit de lluna de Març; la dolça olor de henna es en l’ayre; la meva flauta jeu 
per terra oblidada y la teva garlanda de flors es inacabada. 

Aquesta amor entre tu y jo es sencilla com una melodia. 

Ton vel de color de safrà ubriaga els meus ulls. 

La corona de gessamí que tu teixeixes fa estremir mon cor com les alabances. 

Es un joch de donar y de retenir, deTevelar-se y d’abscondir-se novament; alguns 
colps somriure y altres esser una mica esquerps y algunes vegades lluytar vanament 
y dolça. 

Aquesta amor entre tu y jo es sencilla com una melodia. 

Cap misteri més enllà del present; cap esforç per l’impossible; cap ombra derrera 
l'encís; no anar ja més a les palpentes en les pregoneses de la foscor. 

Aquesta amor entre tu y jo es sencilla com una melodia. 

0 

Nosaltres no vaguem més enllà de les paraules dins l’etern silenci; ni alcem nostres 
mans en el buyt per coses ultra l’esperança. 

En tenim prou ab les coses que donèm y ab les que atenyèm. 

No havem expremut l’alegria fins al extrem, per tal d’extreure d’ella el vl de la 
dolor. 

Aquesta amor entre tu y Jo es sencilla com una melodia. 


XIX 

Tu caminaves pé’l corriol de la vora del riu ab el canti plè posat al costat. 

Perque girares ràpidament la cara y m’esguardares a travers de ton vel vole- 
yador? 

Aquell espumejador esguart vingué de la foscor cap a mi com un oreig que tra¬ 
met una esgarrifança a travers de les onejadores aygues y llisca suaument fins a l’om- 
brívola vora. 

Vingué a mi com l’ocell vespertí que esverat vola per una sala sense llu m des 
d’una finestra oberta a l’altra y desapareix en la nit. 

Tu estàs oculta com un estel derrera la serra, y jo som un vianant que passa pè'l 
camí. 

Mes, per què’t parares un moment y esguardares la meva faç a travers del teu vel, 
mentres caminaves pé’l corriol de la vora del riu ab el canti plè apoyat al costat? 


XX 

Un dia y un altre dia ell vé y se’n toma tot-seguit. 

Ves, y porta-li una flor de les que duch a la cabellera, amiga meva. 

Si ell te demana quí li tramet, jo’t prego que no 11 diguis el meu nom — car ell 
no més vé y se’n torna tot-seguit. 

Ell sèu sobre la pols a l’ombra d’un arbre. 

Guarneix-li un setial de flors y de fulles, amiga meva. 

Els seus ulls son tristos y porten la tristesa a mon cor. 

Ell may no diu que es lo que pensa; ell no més vé y se’n torna tot seguit. 


XXII 

Quan ella passà pé’l meu costat ab passos lleugers, la vora de sa túnica em va tocar. 
De la desconeguda illa de son cor vingué sobtadament una xardorosa alenada de 
primavera. 

El batèch d’un fugitiu contacte passà rasant sobre meu y s’esvahí en un moment, 
com el pètal arrencat d’una flor arrastrat per l’oreig. 

Mes caygué sobre mon cor com un sospir de son cos y un murmuri de son cor. 


XXIV 

No servis el secret del teu cor pera tu sola, amiga meva! 

Digues-me’l a mi, sols a mi, secretament 

Tu qui somrius tan gentilment, y blanament murmureges, el meu cor el sentirà, no 
els meus ohits. 

La nit es fosca, la casa està silenciosa, els nius dels ocells estan embolcallats de sòn. 
Cónta'm a travers de llàgrimes de vacil·lació, a travers de indecisos somriures, a 
travers de una dolça vergonya y inquietut, el secret del teu cor. 


XXVIII 

Tos ulls interrogadors estan tristos. Voldrien coneixer mos designis, així com 
la lluna voldria sotjar la mar. 

Jo he descoberta tota la meva vida d’un cap a l’altre davant dels teus ulls, sense 
res abscondir ni retenir-ne res. Aquesta es la rahó per que tu no’m coneixes. 

Si solament ella fos una gema, jo la podria trencar en cent troços y enfilà’ls per 
fer-ne un collaret per posar al volt de ta gorja. 

Si solament fos una flor, — rodona, petita y flayrosa, — jo l’arrencaria de sa tija, 
per posar-la en ta cabellera 

Prò es el meu cor, benaymada meva. Ahont son ses platjes y son fons? 

Tu no coneixes pas els límits d’aquest regne, per mes que’n siguis la regina. 

Si solament fos un moment de plaer podria florir en un fàcil somriure y tu’l po¬ 
dries veure y el podries llegir en un moment. 

Si no més fos una pena, es podria fondre en cristal·lines llàgrimes, reflexant son 
íntim secret sens una sola paraula. 

Prò es amor, benaymada meva. 

Sos plaers y ses penes son sense límits, y infinites son ses freturances y ses abundors. 

Es tan a prop teu com la teva meteixa vida, prò tu may no la podràs entendre 
complertament. 

XXIX 

Parla’m, amor meval Digues-me en paraules les coses que tu cantaves. 

La nit es fosca. Les estrelles estan perdudes entre’ls núvols. El vent sospira 
a travers de les fulles. 

Jo deixaré ma cabellera extesa. Mon blau mantell s’adaptarà tot al meu entorn 
com la nit. Jo abraçaré el teu cap sobre mon pit; y alli en la dolça solitut murmura 
sobre’l meu cor. J o clouré els ulls y escoltaré. No miraré la teva faç. 

Quan les teves paraules sien finides, seurem tranquils y silenciosos. Solament els 
arbres murmuraràn en la fosca 

La nit s'aclarirà. El dia clarejarà. Nosaltres ens mirarém l'un als ulls de l’altre, 
y marxarem sobre les nostres diferentes vies. 

Parla’m, amor méva! Digues-me en paraules les coses que tu cantaves. 


XXXI 

‘Mon cor, l’ocell de les boscuries, ha trobat son cel en tos ulls. 

Ells son el breçol del matí, son el regne de les estrelles. 

Mos cants es perden en llurs pregoneses. 

Deixa’m no més enlayrar-me en aquest cel, en sa solitaria Immensitat. 
Deixa'm no més fendre sos núvols y extendre les ales en son soley. 


XXXII 

Diga’m si tot això es veritat, aymador meu, dlga'm si es veritat! 

Quan rellúu el Uampèch d'aquests ulls meus, la fosca nuvolada en ton pit hi 
ressona tempestuosament? 

Es veritat que’ls meus llavis son dolsos com la poncella mitj oberta de la primera 
amor conscient? 

Recorts d’esvahits maigs perduren encar en mos membres? 

La terra canta, vibrant com un harpa, al tocar-la jo ab mos peus? 

Es, donchs, vòritat que les gotes de rosada cauen dels ulls de la nit al esguardar- 
me, y que la llum matinal s’alegra de poder embolcallar mon cos? 

Es veritat, es veritat que la teva amor peregrinà solitaria a travers dels temps y 
dels mons cercant-me a mí? 

Que quan al últim tu'm trobares a mí, ton desitj de tota la vida trobà també 
la més dolça pau en mon gentil parlar y en els meus ulls y llavis y onejanta ca¬ 
bellera? 

Y es veritat que’l misteri de l’Infinit està gravat en aquest petit front meu? 

Diga’m, aymador meu, si tot això es veritatl 


XXXIII 

Jo t’aymo, estimada. Perdona la meva amor. 

Com un ocell perdut, Jo som presoner. 

Quan mon cor fou sotraguejat perdé son vel y restà núu. Cobreix-lo piedosa- 
ment, aymia, y perdona la meva amor. 

Si no’m pots estimar, aymia, perdona ma dolor. 

No’m miris enutjada des de lluny. 

J o me’n tomaré a poch a poch al meu reconet y me seuré en la foscor. 

Ab totes dues mans jo cobriré ma núa vergonya. 

Aparta de mí ta mirada, aymia, y perdona ma dolor. 

Si tu m’aymes, estimada, perdona ma alegria. 

Quan el meu cor sigui inundat per aquest diluvi de benhaurança, no't riguis de 
mon perillós jaquiment. 

Quan segui en ma cadira real y et governi ab la tirania de la meva amor, quan 
tu’m concedeixis tes mercès com una deesa, soporta mon goig, aymada, y perdona 
ma alegria. 

XXXVI 

Ell em deya : «Amor meva, mira’m!» 

J o’l vaig refusar bruscament y li vaig dir : «Ves-te’n!*; mes ell no’s mogué. 

Ell restà devant meu y m’agafà abdues mans. Jo digui : «Deixa’m estarl»; mes 
ell no se'n anà. 

Ell acostà sa cara a la meva. Jo'l vaig mirar y vaig dir-11 : «Vergonya me’n 
daria!*; mes ell no’s mogué. 

Els seus llavis tocaren la meva galta! J o tota tremolosa, li vaig dir : «Es massa 
atreviment!*; mes ell no se’n donava vergonya! 

Ell em posà una flor en ma cabellera. Jo vaig dir : «Tot es inútil!»; mes ell 
restà immòvil. 

Em va pendre la garlanda que jo duya al coll y va fugir. Jo are ploro, y 
pregunto a mon cor ; «Per què ell no toma?» 


XL 

Un Incrèdul somriure papelloneja en tos ulls quan jo vinch a tu a pendre comiat. 

J a ho he fet tant sòvint que tu penses que bentost tomaré. 

Per dir-te la veritat, jo també sento el meteix dubte en mon esperit. 

Car els dies primaverals retornen un colp derrera l’altre; la lluna vella s’acomiada 
de nosaltres, prò torna a visità’ns; les plantes, de bell nou floreixen y les flors lluen 
sobre llurs tiges un any derrera l’altre; y pot-ser jo no més em despedeixo are per retor¬ 
nar després. 

Prò mentrestant serva'm l’il·lusió; no me la llencis al lluny ab una ingentil pressa. 

Quan Jo’t digui que’t jaqueixo per sempre, pren-ho com si fos ver, y deixa que una 
boyra de llàgrimes obscureixi per un moment el fosch cercle dels teus ulls, 

Que ja riuràs tan maliciosament com vulguis quan jo tomi novament. 


XLI 

Jo’m consumeixo per dir-te les més pregones paraules que may t’hagi dit; prò jo 
no goso, per por que tu te’n riguis. 

Es per això que jo’m rich de mí meteix y destroço mon secret tot fent broma 

Jo faig frèvola ma dolor, per por de que tu ho fessis així. 

Jo’m consumeixo per dir-te les més sinceres paraules que may t'hagi dit; prò Jo 
no goso, temorós de que no te les creguis. 

" Es per això que les disfresso de falsetat, dihent el contrari d’allò que vull signi¬ 
ficar. 

Jo faig semblar ma dolor absurda, tement que tu ho fessis així. 

Jo’m consumeixo per dir-te les paraules més preuades que jo tinch per tu; prò no 
goso temorós de no esser pagat ab igual vàlor. 

Es per això que t’apello ab durs epítets y em vanto de ma insensible fortitut. 

Jo’t vull noure, per por de que may no coneixis cap dolor. 

Jo’m consumeixo per seure silenciós al teu costat; prò no goso, temorós de que 
tota la meva ànima ’m brolli per la boca. 


« 

Es per això que parlo follament sense mesura, y absconde ao mon cor derrera les 
paraules. 

Rudament tracto ma dolor, tement que tu ho fessis així. 

Jo’m consumeixo per anar-me’n del teu costat; prò no goso tement que tu hagis 
esment de ma cobardía. 

Es per això que mantinch el cap alt y despreocupadament vinch a ta presencia. 
Constants darts dels teus ulls serven sempre fresca la meva dolor. 


XL1V 

Reverent Senyor, perdoneu aquest parell de pecadors. Els vents primaverals 
bufen avuy en folls remolins, alçant polsaguera y arrebaçant les fulles mortes, y en- 
semps ab elles totes vostres lliçons son perdudes 

No digueu, Pare, que la vida es una vanitat. 

Car havem per un colp pactat una treva ab la Mort, y per unes poques flayroses 
hores nosaltres dos havem sigut fets immortals. 

Adhuch si l’host del rey vingués y ferament es llencés contra nosaltres no més mou¬ 
ríem melancòlicament el cap y diriem : «Germans, ens esteu molestant. Si us cal 
seguir aquesta sorollosa ocupació, aneu y feu dringar vostres armes en qualsevol altre 
lloch. Car nosaltres per uns passatjers moments tan solament, havem sigut fets im¬ 
mortals*. 

Si les gents amigablement vinguessin y s’apleguessin al nostre entorn, humilment 
els saludaríem y diriem : «Aquest extraordinari honrament es una molèstia pera nos¬ 
altres. Hi ha poch lloch en l’infinit cel ahont nosaltres vivim. Car en temps de 
primavera venen a multituts les flors, y les ales de les feyneres abelles s’embarrassen 
l’una a l’altra. Nostre petit cel, ahont vivim sols dos immortals, es absurdament 
estret*. 


XL1X 

Jo li agafo les mans, y estrenyo an ella sobre mon pit. 

Essajo d’omplir mos braços ab son amor, d’apoderar-me de son dolç somriure a 
besades, de beure ses mirades ab mos ulls. 

Ah, mes ahont es? qui pot arrancar el blau del cel? 

Jo tracto d’agafar la bellesa; prò m’eludeix, deixant solament el cos en les meves 
mans. 

Fracassat y laç jo me’n vaig. 

Com pot el cos tocar la flor que solament l’esperit pot tocar? 

Amor, mon cor es decandeix nit y dia per trovar-se ab tu — per un encontre que 
es com la mort, tota devoradora. 

Arrastra’m lluny com una tempesta; pren tot mori patrimoni, interromp mon 
dormir y roba mos somnis. Segresta’m del món. 

En aquesta devastació, en la complerta nuesa d’esperit, siguem un en bellesa! 

Ay de mon va desitj! Ahont es aquesta esperança d’unió, excepte en Tu, Deu 
meu? 


LI 11 

% 

Per què’m fas avergonyir ab ta mirada? 

Jo no som pas vingut com un captayre. 

Solament uns moments passatgers jo romangui a l’extrem de ton jardí fora la 
cleda. 

Per què’m fas avergonyir ab ta mirada? 

No culll ni una rosa del teu jardí, ni vaig copsar cap fruyta. 

Humilment em vaig refugiar en l’ombra de la vora del camí, ahont pot estar tot 
vianant foraster. 

J o no cullí cap rosa 

Sí, els meus peus estaven cansats, y la pluja a xàfechs queya sobre meu. 

El vent brunzia entre les agitades branques dels bambús. 

Els núvols corrien d’un cap a l’altre del cel, com escapant-se d’una derrota. 

Els meus peus estaven cansats 

Jo no sé que pensaves tu de mí, ni a qui esperaves a la porta. 

La resplandor dels Uampèchs enlluernava els teus ulls. 

Com me podia imaginar que tu’m vegessis allí ahont m’estava jo en la foscor? 
Jo no sé que pensaves tu de mí. 

El dia es finit, y la pluja ha cesat per un moment. 

Jo deixo l’aixoplúch de l'arbre al extrem de ton jardí y aquest seyent sobre 
l’herbey. 

Ja es fosch; tanca la teva porta; jo segueixo mon camí. 

El dia es finit. 

LVI I 

J o era una d’aquelles dones enfeynada ab les diàries modestes tasques domèstiql 
Per què tu’m distingires d’entre totes y te me’n portares fora del tebi abrigall 
nostra vida comú? I 

L’amor inexpressada es sagrada. Resplandeix com una gema en la foscor i 
cor oculta. A la llum del dia devé llastimosament fosca. | 

Ah, tu irromperes la coberta de mon cor y arrastrares la meva amor tota tremoli 
fins el mitj de la plaça, destruhint ja per sempre més l’ombrívol reconet ahont son I 
era amagat. I 

Les altres dones son les mateixes de sempre. I 

May ningú no ha pogut arribar a veurer fins al més íntim de llur ésser, y elles n« 
teixes no saven llur propi secret. I 

Somrihuen frèvolement y ploren, parlen sens mesura y treballen. Diariamel 
van al temple, encenen llurs llànties, y van a cercar aygua al riu. 1 

Jo esperava que la meva amor seria salvada de l’esgarrifosa vergonya d’éssei 
desamparada, mes are tu'm gires la cara. 

Sí; la teva via està oberta devant teu, prò tu has impedit mon retorn y m'ba: 
deixada tota núa devant de tot el món que’m mira fixament ab sos ulls oberts nit 
y dia 


LV1I 


Oh Món, jo t’arranquí la teva flor! 

J o la vaig estrenyer sobre mon cor y les espines em punxaren. 

Quan el dia morí y es feu fosch, vaig veure que la flor era marcida, pró la dolo 
romania en mí. 

Encare més flors vindràn a tu, oh Món, totes flayroses y vanitoses! 

Mes ja es finit pera mi el temps de cullir flors, y durant tota la negra nit jo n< 
tindré la meva rosa, solament la dolor romandrà en mí. 


LIX 

Oh Dona, tu no ets solament l’obra de les man - de Deu, sino també de les man: 
dels homens, qui estan sempre enriquint-te ab bellesa que extreuen de llurs cors. 

Els poetes teixeixen pera tu teles de daurada imatgeria, els pintors donen sempre 
nova immortalitat a la teva forma. 

El mar t’ofereix ses perles, les mines llur or, els jardins a l’estiu llurs flors per 
agençar-te, per cubrir-te, per fer-te més preciosa encare. 

El desitj dels cors dels homens ha vessat tota sa glòria sobre ta jovenesa. 

Tu ets mitat dona y mitat somni. 


LX 

Del mitj de la lluyta y del brogit de la vida, oh Bellesa, tallada en la pedra tu 
t’alces muda y quieta, sola y recòndita. 

El Gran Temps sèu enamorat als teus peus y murmura: 

«Parla’m, parla’m, amor meva; parla’m, la meva aymía!» 

Mes ton parlar es clos dintre la pedra, oh Immutable Beutat! 


LXI 

Calma’t, mon cor, fes .que sigui dolç el moment de la partença. 

Fes que no sigui una mort sino una plenitut. 

Fes que l’amor s’esvaeixi en la memòria, y la dolor en cançons. 

Fes que’l vol a travers del cel fineixi en un plegar les ales sobre’l niu.. 

Fes que’l derrer contacte de tes mans sigui suau com la flor de la nit. 

Estigues quiet, oh Formós Acabament, tan sols per uns moments, y digues en 
silenci tes derreres paraules. 

Jo’t saludo y also ma llantia per enllumenar-te en ta carrera. . 


LXVI 

Un foll corria pé'l món cercant la pedra filosofal ab la cabellera esbullada, colrat 
pé’l sol y tot polsós, ab el cos hujat fins a semblar una ombra, els llavis durament 
apretats, tal com les tancades portes de son cor, els ulls guspirejants, com la llantia 
d’un cuch de llum cercant sa parella 

Enfront d’ell rugia l’infinit occeà. 

Les murmurejadores ones parlaven incessantment de tresors abscondits, bur¬ 
lant-se de l’ignorancia que no entenia llur parlar. 

Pot-ser an ell no li restava ja cap esperança, jatsia may reposés, car la recerca 
havia devlngut sa vida, — 

. Tal com la mar alça sempre sos braços al cel per tal d’abraçar l’inaccessible — 

Tal com les estrelles que giravolten en cercles, tot cercant un límit ahont may 
podràn arribar — 

A malgrat d'això, en la deserta platja el foll de colrada polsosa cabellera encare 
vagava cercant la pedra filosofal. 

Un dia un noyet camperol anà vers ell y li preguntà : «Diga’m : d’ahont has tret 
aquesta cadena d’or que portes al voltant de ta cintura?» 

El foll es sobressaltà — la cadena que un colp fou de ferre are certament era d’or, 
no era un somni, prò ell no savia pas quan s’havia cambiat. 

Follament es percutía el front — ahont, oh ahont, havia ell sens haver-ne hagut 
esment alcançat allò que cercava? 

J a se li havia fet un hàbit el cullir els còdols que trobava per tocar la cadena y 
llençà’ls després sens mirar si el cambi era esdevingut; així el foll trobà y llençà la 
pedra filosofal. 

El sol s’enfonsava a ponent, el cel era d’or 

El foll retornà sobre ses passes a cercar novament son tresor, perdudes totes ses 
forces, el cos encorvat y son cor per terra, tal com un arbre desarrelat. 


LXVIII 

Ningú viu eternalment, germà, ni res dura per sempre. Serva això en ta memòria 
y alegra’t. 

Nostra vida no es una antiga càrrega, nostra via no es una llarga peregrinació 

Un sol poeta no ha pas de cantar sempre la meteixa revellida cançó. 

La flor es marceix y mor; mes qui lluí la flor no n'ha de portar dol per sempre. 

Germà, serví això en ta memòria y alegra’t. 

Ha de venir una llarga pausa per teixir ab la música una perfecció. 

La vida devalla cap a sa posta per tal d’anegar-se en les daurades ombres. 

L'amor ha d’esser cridada de ses plasenteries per anar a beure l’amargor y neixer 
en un cel de llàgrimes. 

Germà, serva això en ta memòria y alegra’t. 

Nosaltres ens afanyem a cullir les flors per por que siguin arrebaçades per la furia 
dels vents. 

Acelera nostra sang y fa brillar nostres ulls l’arreplegar besades que foren es 
vahides per poch que’ns haguéssim retardat. 

Nostra vida es frisosa, nostres desitjs inquiets, car el temps sona la campana de la 
partença. 

Germà, serva això en ta memòria y alegra’t. 

No tenim temps per agafar una cosa y esmicolar-la y rebótre-la després per 
terra. 

Les hores fugen ràpidament, amagant llurs somnis a sota llurs túniques. 

Nostra vida es curta; sols concedeix uns pochs dies a l’amor. 

Si fos pé’ls treballs y les feynes, seria inacabablement llarga. 

Germà, serva això en ta memòria y alegra’t. 

La bellesa ens es dolça, perque dança al sò de la meteixa fugitiva música ab nos¬ 
tres vides. 

El coneixement ens es car, perque may tindrem temps de completà’l. 

Tot es fet y acabat en el Cel eternal. 

Prò les flors terrenals de l’il·lusió son mantingudes eternalment tendres per la 
Mort. 

Germà, serva això en ta memòria y alegra’t. 


LXXI 

Encare no es ben fosch, la fir;í no està acabada, la fira de la vora del riu. 

Jo temia que mon temps hagués estat malgastat y que hagués perdut fins l'últim 
diner. 

Mes no, germà meu, encare m’ha restat quelcom. Mon fat no m’ha pas desposseit 
de tot 

El comprar y vendre ja es finit. 

Tots els deures d’abdos costats han sigut complerts, y ja es hora que jo me’n 
torni a casa. 

Mes, tu, porter, em demanes mon dret de peatge? 

No temis, encare ’m resta quelcom. Mon fat no m’ha pas desposseit de tot. 

La calma del vent amenaça tempesta y la baixa nuvolada cap a ponent no senyala 
res de bò. 

L’aygua tota quieta espera la ventada 

Jo m’apresso a passar el riu avans que la nit m’encalci. 

Oh barquer! tu també vols ta paga! 

Sí, germà, encare ’m resta quelcom. Mon fat no m’ha pas desposseit de tot. 

A la vora del camí, sota dels arbres, hi seu un captayre. Ay, em mira a la cara 
ab una tímida esperança! 

Ell s’imagina que jo som rich ab els guanys d’avuy. 

Sí, germà, encare ’m resta quelcom. Mon fat no m’ha pas desposseit de tot. 

Est. ü. Cat. 6 


Digitized by Google 


Original from 

UNIVERSITY OF CALIFÒRNIA 



82 


JOSEPH M. a BATISTA Y ROCA 


La nit es va fent fosca y la via solitaria. Les cuques de llum lluen entremitj de 
les fullés. 

Quí'm segueix ab silenciosos passos furtius? 

Ah, ja ho sé! es ton desitj de robar-me de tots mos guanys. No defraudaré pas 
tes Intencions! 

Car me resta quelcom encare, y mon fat no m’ha pas desposseït de tot. 

A mitjanit jo arribo a casa. Porto les mans buydes. 

Tu m’estàs esperant ab ansiosos ulls a la porta, tota silenciosa y sense dormir. 

Com un tímit ocell voles a mon pit ab impacient amor. 

Ay! ay. Deu meu, molt me resta encare! Mon fat no m’ha pas desposseït 
de tot 


LXXX1 

Per què murmureges tan feblement a mes orelles, oh Mort, la meva Mort? 

Quan les flors defalleixen al capvespre y les remades tornen a la jaça, tu furtl- 
vament vens a mon costat y em dius paraules que jo no entench. 

Es així com tu'm festeges y em vols vencer, ab el narcòtich d’un somnolent mur¬ 
muri y fredes besades, oh Mort, la meva Mort? 

No hi haurà cap solemnial ceremonia per nostres noces? 

No t’envoltaràs d’una garlanda ta colrada cabellera que portes tota recullida? 

No hi ha ningú per portar ton penó davant teu, y tota la nit no serà en foch ab 
les rogenques flames de tes atxes de vent, oh Mort, la meva Mort? 

Vina sonant tes campanetes, vina en una nit d’insomni. 

Vesteix-em ab un mantell carmesí, agafa’m la mà y en porta-te’m. 

Que ta carroça estigui a punt a la meva porta ab els teus cavalls renillant frisosos. 

Alça mon vel y mira’m orgullosament a la cara, oh Mort la meva Mort! 


LXXXII 

Anem a jugar el joch de la mort aquesta nit, la meva nuvia y Jo. 

La nit es fosca, els núvols en el cel son de formes fantàstiques, y les ones estàn 
desvariejant en la mar. 

Havem deixat nostre llit d'ensomnis, havem obert la porta d’una revolada y 
havem sortit al defora, la meva nuvia y jo. 

Seyèm sobre un trapeci, y els vents tempestuosos ens donen una feréstega empenta 
a l’esquena. 

La meva nuvia es sobressalta ab temor y plaer, tota tremola y es refugia en 
mon pit. 

Llongament l’he servida jo tendrament. 

J o he fet per ella un llit de flors y he clos les portes per apartar de sos ulls la llum 
massa violenta. 

Jo l’he besada suaument als llavis, y xiuxejat blanament a ses orelles fins que ha 
mitj defallit de llangor. 

Ella era perduda en l'infinita boyra d’una vaga dolçor. 

Ella no contestà a mon tocar-la, mos cants fallaren per fer-la alçar 

Aquesta nit ens es arribat la crida de la tempesta des del boscatge. 

La meva nuvia s'es extremida y s’es alçada, m’ha agafat la mà y havem sortit al 
defora. 

0 

Sa cabellera es extesa en l’ayre, y son vel voleya, sa garlanda cniixeix sobre 
son pit. 

L'empenta de la mort l’ha feta volar fins a dins la vida. 

Are estem cara a cara, y cor a cor, la meva nuvia y jo. 


LXXXV 

Qui ets tu, lector, que llegeixes mos poemes d'aqui a cents anys? 

Jo no’t puch trametre ni una sola flor d’aquesta abundor primaveral, ni un sol 

% 

raig d’or d’aquests llunyans núvols. 

Obra tes portes y mira enllà. 

En ton florit jardí recull les flayroses memòries de les esvahides flors de cent 
anys enrera. 

En la joya de ton cor pugues sentir la viva joya que cantà un matí de prima¬ 
vera, trametent sa alegre veu a travers de cent anys! 


OFRENES EN CÀNTICHS 

(GITANJALI) 

I 


Tu m’has fet sense fi, tal es ton plaer. Aquest fràgil vaixell Tu’l buydes un colp 
y un altre, y l’omples sempre ab vida novella. 

Aquesta petita flauta de canya, Tu l’has portada per serres y valls, y hi has alenat 
a travers d’ella melodies etemalment noves. 

El meu pobre cor ix fora sí d’alegria al contacte immortal de les teves mans, y 
dona a llum inefables sons. 

Els teus infinits dons sols venen a mi sobre aquestes tan petites mans meves. 
Les edats passen, y encare Tu omples y encare hi ha Uoch per omplir. 


11 

Quan Tu’m manes que canti, sembla que’l meu cor vulgui rompre’s d’orgull; y 
Jo esguardo la teva cara, y les llàgrimes venen als meus ulls. 

Tot allò que es aspre y dissonant en ma vida es fon en una suau armonia — y la 
meva adoració obra les ales com alegre ocell en son vol sòbre la mar. 

Jo sé que't plau el meu cantar. Jo sé que sols com un cantayre puch venir a 
ta presencia. 

Ab les puntes de les amples ales de mon cant que al lluny s’extenen toco els teus 
peus que jo no podria may aspirar atanyer. 

Ubriach de la joya de cantar m’oblido de ml mateix, y t’apello amlch; a Tu qui 
ets mon Senyor! 


V 

Jo’t prego un moment d’indulgencia per seure al teu costat. Els treballs que 
tlnch entre mans ja’ls acabaré després. 

Allunyat de la visió de la teva cara mon cor no té pau ni treva, y la meva tasca 
devé un treball inacabable en un infinit mar de fadiga sense platges. 

Avuy l’estiu es vingut a ma finestra ab els seus suspirs y murmuris y les abelles 
s’entreguen a llur música en els boscos florits. 

Are es la hora de seure quietament, cara a cara ab Tu y cantar la consagració de 
la vida en aquest silenciós y exuberant lleure. 


XI 

Deixa aquestes melodies y cants y el narrar contesl A qui colres en aquest so¬ 
litari recó obscur del temple ab les portes totes tancades? Obra els ulls y mira ; Deu 
no està pas en presencia teval 

Ell s’està ahont el pagès conrehua la dura terra y ahont els qui obren camins 
rompen les roques. S’està ab ells en sol y en pluja, y ses vestidures son plenes de pols. 
Treu-te el sagrat mantell, y com Ell baixa al polsós sòll 

Deslliurança? Ahont pot ésser trobada aquesta deslliurança? Nostre Senyor 
meteix ha près joyosament sobre d’ell els llaços de la creació; Ell està lligat ab nosal¬ 
tres per sempre 

Surt de tes meditacions y deixa estar tes flors y encens. Que hi fa si’ls teus 
vestits devenen esparracats y sutzes? Uneix-te ab ell y assisteix-el ab el treball y 
ab la suhor del teu front. 


XV 

Jo som açi per cantar-te cançons. En aquesta sala teva jo hl tinch un reconet 
per seure. 

En el teu món jo no hi tinch cap feyna a fer; la meva inútil vida únicament sab 
rompre’s en melodies sens objecte. 

Quan sigui l’hora de ta silenciosa adoració en l’obscur temple de la mitjanit, 
mana’m, Senyor, <}ue’m presenti davant teu a cantar. 

Quan en l’ayre matinal la daurada harpa està afinada, honora’m, ordenant ma 
presencia. 


XVI 

Jo som estat Invitat al festival d’aquest mon y així la meva vida ha siguda be- 
nehida. Els meus ulls han vist y mes orelles han ohit. 

El meu paper en aquesta festa era el de tocar mon instrument, y jo he fet tot allò 
que he pogut. 

Mes are jo deman: ja es arribat, al últim, el moment en que jo pugui entrar y 
veure’t, Senyor, y oferir-te ma silenciosa salutació? 


XVIII 

Els núvols s’agarbonen sobre’ls núvols, y es fa fosch. Ay, Amor, per què'm 
fas esperar tot sol a fora la porta? 

En els moments d’agitació del treball quotidià jo estich ab la multitut, mes en 
aquest fosch dia, abandonat de tot-hom, solament es en Tu, en qui jo espero. 

Si Tu no’m mostres la teva cara, si Tu m’abandones completament, jo no sé pas 
com passaré aquestes llargues, tempestuoses hores. 

J o m’estich contemplant les llunyanes tenebres del cel, y mon cor vaga gemegant 
ab el Vent sense repòs. 


XIX 

Si Tu no enrahones, jo ompllré mon cor ab ton silenci y el soportaré. Jo’m ser¬ 
varé immòvil y esperant, com una nit d’estrellada vetlla, y ab el cap acotat ab pa 
ciència. 

Certament el matí vindrà, les tenebres s’esvahiràn y la teva veu es vessarà en 
daurats torrents rompent a travers del cel. 

Aleshores les teves paraules pendràn ales en les canturies de cada un dels nius 
dels meus aucells, y les teves melodies brotaràn en les flors de tots els meus ferés- 
techs boscos. 


XXI 

• 

Haig de botar la meva barca. Les hores s'esmunyen descoratjadorament sobre 
la platja... Ay de mí! 

La primavera ja ha florit y s'es acomiadada. Y are ab la càrrega de fútils flors 
marcides jo espero y m’esllangueixo. 

Les ones han devingut ja clamoroses, y sobre l’areny en l’ombrívol corriol les 
groguenques fulles tremolen y cauen. 

Quina desolació contempleu! No sentiu passar una esgarrifança a travers de 
l'ayre, flotant ab les notes d’una cançó llunyana, des de l’altra platja? 


XXVII 

Llum, oh ahont es la llum? Encén-la ab l’abrusadorà flama del desltjl 

Hi ha la Uantia, mes cap flama hi pampallugueja — tal es ton fat, cor meu! 
Ah, de bon troç fóra mellor la mort pera tu! 

Misèria truca a la teva porta, y son missatge es que ton senyor està despert y 
t’apella a una cita d’amor en mitj de les tenebres de la nit. 

El cel està ennuvolat y plou sense parar. J o no sé que és això que s’agita dintre 
meu, jo no sé son significat. 

L'instantània flamarada d’un llampèch corra una més pregona obscuritat sobre 
la meva vista, y mon cor va a les palpentes cercant la via ahont la música de la nit 
me crida. 

Llum, oh ahont es la llum! Encén-la ab l’abrusadora flama del desitjl Trona, 
y el vent passa xisclant a travers de la buydor. La nit es fosca com una pedra negra. 
No deixis escórrer les hores en la foscor. Encén la llantia d’Amor ab la teva Vida. 


XXXI 

— Presoner, diga’m qui es el que t’ha encarcerat? 

— Fou mon Amo,—el presoner digué. —Jo’m pensava poder sobrar tot-hom en 
el mon en opulència y poder, y jo apilotava en ma casa del tresor la moneda deguda 
a mon rey. Quan la son vingué sobre mi, jo m’ageguí en el llit que era pera mon Se 
nyor, y al despertar-me em vaig trobar presoner en ma pròpia casa del tresor. 


Digitized by Google 


Original from 

UNIVERSITY OF CALIFÒRNIA 



RAB1NDRANATH TAGORE 


87 


— Presoner, dlga’m qui fou el qui forjà aquesta irrompible cadena? 

— Jo mateix vaig esser —* digué el presoner — qui forjà aquesta cadena ben 
curosament. Jo creya que mon invencible poder captivaria el món deixant-me a 
mi en una llibertat sense destorbs. Així, nit y jorn, jo treballava la cadena ab grans 
fochs y crudels durs colps. Quan a l’ultim el treball fou fet y les anelles foren com¬ 
pletes y irrompibles, jo’m trobí que m’aferrava ab ses grapes. 


XXXV 

Allí ahont l’ànima es sense temença y el cap pot mantenir-se ben alt; 

Allí ahont la pensa es lliure; 

Allí ahont el món no es estat encare dividit en fragments per les estretes cledes 
de la propietat; 

Allí ahont les paraules brollen de la pregonesa de la veritat; 

Allí ahont l’esforç incansable extén sos braços envers la perfecció; 

Allí ahont la clara corrent de la rahó no ha perduda sa via cap a les tristes de¬ 
sertes arenes de la rutina sense vida; 

Allí ahont la ment es guiada endavant per Tu envers pensaments y accions que 
sempre s’eixamplen, 

Dins aquest paradís de llibertat feu, oh Pare!, que la meva patria es desperti. 

XXXVI 

Aquesta es ma pregaria a Tu, Senyor — feriu, feriu les rahels de la pobreça en 
mon cor. 

Doneu-me la fortitut per soportar lleugerament mes joyes y tristors. 

Doneu-me la fortitut per fer l’amor fructuosa a vostre servey. 

Doneu-me la fortitut per may no menysprear el pobre ni doblegar mos genolls da¬ 
vant l'insolent poder. 

Doneu-me la fortitut per alçar els meus pensaments per sobre les quotidianes 
banalitats. 

Y doneu-me la fortitut per lliurar ma fortitut a Vos ab tota l’amor. 


XLI 

Ahont estàs derrera de tot-hom, oh Aymador, amagant-te en les sombres? Tot¬ 
hom, menyspreant-te, t’empeny y et passa davant en la polsosa via. Jo estich 
esperant-te aquí enutjoses hores, extenent les ofrenes que porto per Tu, mentres 


Digitized by Google 


Original from 

UNIVERSITY OF CALIFÒRNIA 



88 


JOSEPH M.» BATISTA Y ROCA 


els qui passen em prenen mes flors de una a una, y la.meva cistella ja es quasi bé 
buyda. 

Les hores del matí ja son passades, y també la mltjdiada. En les ombres cap- 
vesprals els meus ulls es clouen endormiscats. Els homens qui retornen a les cases 
llurs em miren y somriuen, y m’omplen de vergonya. Jo m’estich com una pobra 
donzella captayra, ab la cara coberta, y quan me demanen què vull, abaixo els ulls y 
no responch. 

Oh! com podria jo contà’ls-hi que t’espero a Tu y que Tu m’has promès venir! 
Com podria jo, tota vergonyosa, explicar que servo aquesta pobresa pera ma viudetat! 
Ah, jo estrenyo aquest orgull dins el secret de mon cor! 

Jo sèch sobre l’herbey y contemplo el cel, tot somniant la sobtosa esplendor de 
ta vinguda — totes les llums llampeguejant, els daurats penons voleyant per sobre ta 
carroça, y tot-hom meravellat a la vora del camí al veure’t devallar de ton setial per 
tal d’alçar-me de la pols y fer asentar al teu costat aquesta espellifada captayra tota 
tremolosa de vergonya y d’orgull, com una fulla de tremolènch a l’oreig estival. 

Mes el temps va passant, y encar ningú sent cap soroll de les rodes de ta carroça. 
Molts seguicis son ja passats sorollosament, ab crits y clamors de glòria. Seràs so¬ 
lament Tú, el qui t’estaràs silenciós en l’ombra y a derrera de tot-hom? Y solament 
jo, la qui esperaré, tot plorant y consumint mon cor en una vana espera?.. 


XLI1 

Al matí, de bona hora corregué la veu que nosaltres ens faríem a la mar en una 
nau, no més Tu y jo, y que jamay ningú del món tindria esment d’aquesta peregri¬ 
nació nostra envers cap lloch ni cap fí. 

En aquest occeà sense platges, al teu silenciós somriure, mentres m’escoltaries, els 
meus cants ondularien en melodies, lliures com les ones, lliures de tot lligam de paraules. 

Encare no es arribada l’hora? Encar hi han feynes per fer? Vet-aquí que’l 
cap-vespre ja es vingut sobre la platja, y a sa claror moribonda els ocells de mar van 
volant a llurs nius. 

Quí sab quan les amarres seràn rompudes, y la nau, com l’últim raig del sol po¬ 
nent, s’esvahirà en fa nit? 

XLV1I 

La nit ja es gayrebé tota passada esperant-lo an Ell debades. Jo temo que a ia 
matinada vingui sobtadament a la meva porta, quan jo tot laç hauré ja caygut ador¬ 
mit. Oh, amichs! deixeu la via lliure per Ell — no’l priveu de venir! 

Si la remor de ses passes no’m desperta no probeu de fer-me alçar, jo us ho prego. 
No vull esser despertat de mon sòn pè’l clamorós chor d’ocells, per l’orgia del vent en 

la festa de la llum matinal. Deixeu-me dormir sens destorbar-me, àdhuch si mon se¬ 
nyor ve de colp a la meva porta. 

Ah, mon sòn, preciós sòn, que sols esperes son contacte per esvahir-te! Ah, els 
meus closos ulls que solament obriràn llurs parpelles a la claror de son somriure, quan 
Ell estigui davant meu com un somni emergint de l’obscuritat del dormir. 

Deixeu-lo comparèixer a la meva vista com la primera de totes les llums y de totes 
les formes. La primera esgarrifança de joya que senti la meva ànima al depertar-se 
que vingui de sa mirada. Y que mon retorn a mi mateix sigui l’immediat retorn a Ell. 


XLVIII 

L'occeà de silenci del matí rompé en onades de cants d’ocell; les flors estaven 
totes alegres a la vora del camí; y una abundor d’or estava escampada per entre mitj 
dels claps dels núvols, mentre nosaltres ens afanyavem a fer la nostra via y no pa- 
ravem esment en res. 

No entonarem alegres cants ni jugarem, ni anarem al poble a mercadejar; no 
deyem ni una paraula ni somreyem; ni’ns entreteníem en nostre camí. Apretavem el 
pas més y més a mesura que’l temps passava. 

El sol s’alçà fins al mitj del cel y els coloms parrupejaven en l’ombra. Les fulles 
mústegues dançaven y s’arremolinaven en l’ayre calent de la mitjdiada. El sagal jeya 
endormiscat y somniava a l’ombra dels arbres, y jo ajeyent-me vora l’aygua extenguí 
mos lassats membres sobre l’herba. 

Mos companys reyen befant-se de mi, tenien llurs caps alts y marxaren depressa; 
y ja no miraren més enderrera ni s’aturaren; fins que s’esvahiren en la distant blava 
calitja. Creuaren moltes prades y montanyes, y atravessaren estranyes terres y llu¬ 
nyanes. Tots els honraments a tu, host heroica de l’interminable via! La burla y 
el menyspreu m’incitaven a llevar-me, mes no trobaren resposta en mí. Jo’m vaig 
donar per perdut en les pregoneses d’una alegra humiliació — a l’ombra d’una mis¬ 
teriosa delectança. 

El repòs d’aquella verda penombra brodada de sol, lentament s’extengué sobre 
mon cor. Oblidí per què jo havia caminat y vaig lliurar ma pensa sense lluyta en 
aquell laberinte d’ombres y de cançons. 

A l’últim, quan jo despertí de mon somni y obrí mos ulls, jo’t vegi a Tu dret al 
costat meu, inundant mon dormir ab ton somriure. Oh quan havia jo temut que la 
carrera fos llarga y fadigosa y la lluyta pera atenyé’t fos dura! 

LI 

Clogué la nit. Nostres tasques quotidianes ja eren finides. Pensàvem que l’úl¬ 
tim hoste ja era arribat per aquella nit, y totes les portes de la vila foren tancades. 

Solament algú digué : «El Rey ha de venir* Mes nosaltres ens en riguerem y vam 
dir : «No; no pot pas esser!* 

Semblava que trucaven a la porta, mes nosaltres diguerem que era el vent. Apa¬ 
garem les llànties y ens ageguerem a dormir. Solament algú digué : «Es l’herautl* 
Mes nosaltres ens en riguerem y vam dir : «No; deu esser el vent!* 

Arribà un sò en la quietut de mort de la nit. Nosaltres endormiscats, pensarem 
que era un trò llunyà. La terra trepidava, les parets tremolaven,. ens torbava 
nostre son. Solament algú digué que era un soroll de rodes. Mes nosaltres, somno¬ 
lents, mormorejavem : «No; deu esser el ronquejar dels trons* 

La nit era fosca encare, quan ressonaren els tambors. S’alçà una veu : «Cuyteuf 
desperteu-vos!* Apretavem les mans sobre’l cor y tots tremolàvem de por. Algú 
digué : «Mireu! vet-aqui la senyera del Rey!* Ens alçarem en peus y cridarem : «No hl 
ha temps per perdre!* 

El Rey es vingut — mes, ahont son les lluminàries, ahont son les garlandes? 
Ahont es el soli reyal per seure? Oh, vergonya, la més gran de les vergonyes! Ahont 
es la sala, ahont tot el parament?. Algú digué : «El cridar es debades! Festegeu-lo 
ab les mans buydes, porteu-lo a les sales totes núes!» 

Obriu les portes, feu que sonin les campanes! En la pregonesa de la nit es arribat 
el Rey a nostra trista habitació fosca. El trò ronca en el cel. L’obscuritat tremola 
llampegant. Treq ton espellifat troç d’estora y esten-lo a l’eixida. Ab la tempesta 
es arribat de sobte el Rey de la terrible nit. 

LVI 

Així es que ta Joya en mí es tan completa. Així es que Tu has devallat fins a mí. 
Oh, Tú, Senyor de tots els cels, ahont fóra la teva amor si jo no fos? 

Tu m’has fet participar de tota aquesta abundor. En mon cor hi ha l’infinit 
solaç de ta delectança. En ma vida ta voluntat hi es sempre prenent forma. 

Y per això, Tú qui ets el Rey de reys, t’has recobert de bellesa per tal de capti¬ 
var mon cor Y per això la teva amor es fon en l’amor de ton aymador, y allí Tu 
hi ets contemplat en la perfecta unió d’abdós. 

LVI II 

Que totes les corrents de joya es barregin en mon últim canti — la joya que fa 
sobreixir la terra en els orgíaques exuberàncies de la vegetació, la joya que aparella 
les dues bessones, Vida y Mort, fent-les dançar sobre l’ample mon, la joya arrastrada 
per la tempesta, saccejant y despertant tota vida a rialles, la joya que seu quieta¬ 
ment ab ses llàgrimes sobre l’obert rogènch lotus de la pena, y la joya que llença tots 
sos tresors sobre la pols y no’n sab una paraula. 

LX 

Ela Infanta ea troben en lea platges de mons sense fí. El cel infinit està immòvil 
sobre llurs caps y la mar sense repòs està revolta. Sobre les platges de mons sense fi 
els infants es troben en mitj de cridòria y de dances. 

Basteixen llurs cases ab sorra y juguen ab petxines buydes. Ab fulles seques tei¬ 
xeixen llurs barquets y somrihents els fan flotar sobre la vasta pregonesa. Els infants 
tenen llurs jochs sobre les platges dels mons. 

Ells no saven nedar, ells no saven com un hom tira les xarxes. Els pescadors de 
perles es submergeixen en la mar, els mercaders es fan a la vela en llurs naus, men- 
tres els infants apiloten pedretes y les escampen després altra vegada. No cerquen 
tresors amagats, ni saven com un hom tira les xarxes. 

La mar s’alça ab rialles y pàl·lida enllumena el somriure de la costa, ses mortíferes 
ones canten balades sense expressió als infants, com una mare mentres gronxa el 
breçol de son fillet. La mar juga ab els infants y pàl·lida enllumena la costa. 

Sobre les platges de mons sense fí es troben els infants. La tempesta ronca pé’l 

% 

cel tot negre, els vaixells naufraguen sense nort sobre l’aygua, la mort surt de sa de¬ 
mora, mes els infants juguen. Sobre les platges de mons sense fí hi ha el gran aplech 
d’infants. 


LX1 

La sòn que voleteja en els ulls dels infants, hi ha algú que sàpiga d’ahont vé? — 
Sí; corre la veu de que té sa demora allí ahont en la ciutat de les fades, en mitj de les 
ombres de la forest misteriosament enllumenada per cuques de llum, hi han dos tí- 
mits capolls d’encisament. D'allí vé la sòn a besar els ulls dels infants. 

El somriure que papelloneja en els llavis dels infants quan dormen, hi ha algú que 
sàpiga ahont neix? Sí; corre la veu que un pàl·lit raig de lluna nova tocà la vora d’un 
núvol tardoral tot esvahint-se, y per primera volta el somriure nasqué en el somni 
d’una matinada molla de rosada — el somriure que papelloneja en els llavis dels infants 
quan dormen. 

La dolça, blana vivor que floreix en els membres dels infants, hi ha algú que sà¬ 
piga ahont es estada tant llongament amagada? Sí; quan la mare tot just era una 
noyeta atravessà son cor un tendre y silenciós misteri d’amor — aquesta dolça, blana 
vivor que ha florit en els membres dels infants. 


LXII 

Quan jo’t porto joguines de colors, fill meu, jo comprench per què hi ha tals Jochs 
de colors en els núvols, en l’aygua, y per què les flors son pintades de varis tints — 
quan jo’t don joguines de colors, fill meu. 

Quan canto per fer-te dançar, fill meu, jo sé del cert per què hi ha música en les 
fulles, y per què les ones trameten l’armonia de llurs veus al cor de la terra que escolta — 
quan jo canto per fer-te dançar. 

Quan jo presento coses dolces a tes mans llamineres, jo comprench per què hi ha 
mèl en el càlcer de les flors y per què els fruits secretament son oníplenats d’un dolç 
such — quan jo presento coses dolces a tes mans llamineres. 

Quan jo beso ta cara per fer-te somriure, estimat meu, jo certament entench quin 
es el plaer que devalla del cel ab la llum matinal, y quina es la delectança que la brisa 
d’estiu porta al meu cos — quan jo’t beso per fer-te somriure. 


LXIV 

En la vora de la desolada ribera, en mitj de les altes herbes, jo li preguntí: «Don- 
cella, ahont vas amparant la teva llantia ab ton mantell? La meva casa es tota 
fosca y solitaria — deixa'm el teu llum!» Ella alçà sos negres ulls per un moment y 
em mirà a la cara a travers de l’obscuretat. «Jo som vinguda al riu* digué ella «per 
depositar la meva llantia sobre la corrent quan la llum diürna s’esvaeixi a ponent». 
J o vaig restar sol en mitj de les altes herbes contemplant la tímida flama de sa llantia 
inútilment arrastrada per la corrent. 

En el silenci de l’apilotar-se les tenebres de la nit, jo li vaig demanar : «Doncella, 
els teus llums son tots encesos, y donchs, ahont vas ab la teva llantia? La meva casa 
es tota fosca y solitaria — deixa’m el teu llum!» Ella alçà sos negres ulls fins a la 
meva cara y estigué duptosa per un moment. «Jo som vinguda* digué a l’últim «a con¬ 
sagrar la meva llantia al cel*. Jo vaig restar quiet contemplant el seu llum inútil¬ 
ment cremant en la buydor. 

En les tenebres de la mitjanit sense lluna, jo li vaig demanar : «Doncella, què fas 
aguantant la llantia prop de ton cor? La meva casa es tota fosca y solitaria — deixa’m 
el teu llum!» Ella s’aturà durant un minut y em mirà en la fosca : «Jo he portat el 
meu llum» digué «per unl’l a aquesta gran orgia de llums*. Jo vaig restar quiet con¬ 
templant la seva llantieta inútilment perduda entre’ls llums. 


LXVI 

Ella, qui sempre restà en la pregonesa de mon ésser, en el crepuscle de llugors y 
llampèchs; ella, qui may va descorrer sos vels a la llum del matí, serà la meva derrera 
presentalla a Tu, Deu meu, submergida en mon cant final. 

Paraules l’han galantejada, mes han fallat en guanyar-la; debades la persuasió 
ha allargat envers ella sos freturosos braços. 

Jo he vagat de poble en poble servant-la en la més íntima pregonesa de mon 
cor, y al seu entorn s’es alçada y abatuda la poixansa y decadència de ma vida. 

Sobro ma pensa y accions els meus scmnis y desitjós, ella hi regnava, jatsia vis¬ 
qués sola y apartada. 

Molts homens han trucat a ma porta y han demanat per ella y se'n son tornats 
desesperats. 

No hl ha ningú en el món que l’hagi vista cara a cara, y ella resta en sa solitut es¬ 
perant son reconeixement 


LXIX 

La mateixa corrent de vida que corre per mes venes nit y dia, corre a travers del 
món y dança en rítmiques cadencies. 

Es la mateixa vida que s’expandeix joyosament a travers de la pols de la terra en 
innombrables brins d’herbes y romp en avalotades ones de fulles y flors. 

Es la mateixa vida gronxada en el breçol de l’occeà de naixences y morts, en la 
mar montant y decreixent. 

Jo sento que’ls meus membres devenen gloriosos al contacte d’aquest món de vida 
Y mon urch prové del vital batèch de les edats dançant en ma sanch en aquest 
moment. 


LXXV 

Els teus dons a nosaltres mortals compleixen totes nostres necessitats y encare re 
tomen a Tu sense disminuhir. 

El riu té una tasca quotidiana per fer, y corra afanyant-se a travers dels camps y 
dels pobles; mes sa corrent inestroncable corra per rentar els teus peus. 

La flor endolceix l’ayre ab sos perfums; mes son derrer servey es oferir-se a Tu 
meteix. 

La teva adoració no empobreix pas el món. 

De les paraules dels poetes, els homens en prenen els sentits que més els-hi plahuent 
mes llur derrer sentit es dirigeix envers Tu. 


LXXXII 

El temps es infinit en les teves mans, Senyor. No hi ha ningú que conti els teus 
minuts. 

Els dies y les nits passen, y les edats floreixen y es marceixen així com flors. Mes 
Tu sabs esperar. 

Les teves centúries venen l’una derrera l’altra perfeccionant una floreta bosquetana. 
Nosaltres no tenim temps per perdre, y no tenint-ne ens cal afanyar per no deixar 
escapar les ocasions. Som massa pobres per arribar tart. 

Y així es que'l temps decorra, mentre jo’n don a tot querellant que’n reclami, y 
fins al últim ton altar romàn núu de tota ofrena. 

Quan ja es vespre vinch a corre-cuyta per por de que ton portal ja sia tancat; però 
trobo que encare hi ha temps... 


LXXXVI 

La Mort, la teva serventa, es a la meva porta. Ha atravessat aquell mar desco¬ 
negut y es vinguda a dur ton missatge a casa meva. ^ 

La nit es fosca y el meu cor està pahorós — mes jo agafaré'l llum, obriré la porta 
forana y li faré reverencia donant-li la benvinguda. Es el teu missatger el qui s’està 
a la meva porta. 

Jo l’adoraré ab les mans plegades y ab llàgrimes als ulls. Jo l’adoraré posant el 
tresor de mon cor als seus peus. 

Ella se’n tornarà ab son missatge complert, deixant una negra ombra en mon 
matí; y a la meva desolada llar sols hi romadré jo abandonat com la meva derrera 
ofrena a Tu, Senyor. 

LXXXVI I 

J o camino ab folla esperança, cercant-la an ella per tots els recons de ma demora, 
y no la trobo enlloch. 

La meva casa es petita y allò que un colp se n’es anat d’ella may més pot esser 
recobrat. 

Però infinit es el teu estatge, Senyor y cercant-la an ella jo som vingut a la teva 
porta. 

J o estich sota el daurat docer del teu cel capvespral y llevo els meus ulls delirosos 
a la teva faç. 

Jo som vingut a les platjes de l’eternitat ahont ja res es pot desvaneixer — cap es¬ 
perança, cap benhaurança, cap visió d’una cara vista a travers de les llàgrimes. 

Oh! submergiu la meva buyda vida dintre aquell occeà, sebolliu-la dintre la més 
pregona abundor. Feu-me sentir per una vegada aquell perdut dolç contacte ab la 
totalitat de l’univers 


XC 

— El dia que la Mort truqui a la teva porta, que li oferiràs? 

— Oh! jo presentaré davant de mon hoste el vaixell tot plè de la meva vida — 
per res el deixaria entomar-se ab les mans buydes. 

Tota la dolça verema de mos dies tardorals y nits estivals, tots els jornals, tot l'es- 
pigolar de ma enfeynada vida, tot ho presentaré davant d’Ella al capvespre dels meus 
dies quan la Mort trucarà a la meva porta. 

XCI 

Oh tu, el derrer compliment de la Vida, Mort, la meva mort, vina y parla’m ab 
sospirs! 

Dia derrera l'altre he estat sempre de guarda esperant ta vinguda; per tu he sofert 
les alegries y les angoixes de la vida. 

Tot això que jo som, que jo tinch, que jo espero y tota la meva amor sempre han 
decorregut envers tu en la pregonesa del secret. Sols una derrera mirada dels teus 
ulls y la meva vida serà teva per sempre més. 

Les flors ja son entrallaçades y la garlanda ja està a punt pè’l nuvi. Després de 
les_ noces la nuvia jaquirà sa llar y anirà a l’encontre de son amo en la solitut de la nit. 


XCII 

Jo sé que vindrà el dia en que perderé l’esguart d’aquesta terra, y la vida pendrà 
comiat en silenci, corrent la derrera cortina sobre els meus ulls. 

Mes aleshores encare les estrelles vigilaràn tota la nit, y el matí s’alçarà oom avans, 
y les hores bategaràn com les ones del mar arrastrant plaers y penes 

Quan penso en la fí de mos moments, la barrera dels moments es trenca y jo veig 
a la llum de la mort el teu món ab sos tresors menyspreats Estrany es son més humil 
seti, estranya es sa més inferior de les vides. 

Les coses que jo he esperades en và y les que jo he obtingudes — deixem-les estar! 
Deixeu-me sols possehir certament les coses que jo sempre he refusades y menyspreades. 


XCI II 

Ja tinch llicencia. Desitjeu-me un bon camí, germans meusl J o us saludo a tots 
y me’n vaig. 

Aquí us deixo les claus de la meva porta — y us lliuro tots els meus drets sobre ma 
casa payral. Sols deman que sien bondadoses vostres derreres paraules. 

Som estats vehins per un llarch temps, y jo he rebut més d’allò que podia retornar. 
Are el sol ja es post y la llantia que enllumenava mon obscur abrigall s’es apagada. 
S’es feta una crida y jo estich a punt per mon viatge. 

XCIV 

Al moment de ma partença, desitgeu-me bona sort, amichs meus! EI cel està 
enrogit per la posta, y ma via corra formosa davant meu. 

No’m preguntèu què me’n porto ab mi. Jo emprench mon viatge ab les mans 
buydes y el cor plè d’esperança. 

Jo’m posaré ma garlanda de noces. No fa pera mi la fosca capa rogenca del viat¬ 
ger, y jatsia hi han perills pé’l camí jo no’n sento la temença en mon cor. 

L’estrella del dia sortirà quan mon viatge ja sigui finit y les planyívoles melodies 
crepusculars sonin adalt a les portes del Rey. 


XCVI 

Quan m’en vagi d’aquí deixeu que aquesta sia ma paraula de comiat: que tot 
això que he vist es insurpassable. 

Jo he tastat de l’abscondida mèl d’aquest lotus que s’extén sobre l’occeà de llum, 
y així jo he sigut benehit — deixéu que aquesta sia ma paraula de comiat. 

En aquest escenari d’infinites formes jo hi he fet mon paper, y aquí’l vaig veure 
an Ell qui es sense forma 

Tot el meu còs y els meus membres s’han extremit a son contacte que es impal¬ 
pable; y si aquí ja vé la fí, deixeu que vingui — feu que aquesta sia ma paraula de 
comiat. 


CIII 

En una salutació a tú, Deu meu, deixa tots <1105 sentits estendre’s y tocar aquest 
món als teus peus. 

Com un núvol plujós de Juliol, sospès no gayre alt ab sa carga de no vessades 
pluges, deixa encorvar la meva ànima davant la teva porta, en reverencia a Tu. 

Deixa aplegar a tots els meus cants junts llurs diverses corrents dintre una sola y 
córrer a una mar de silenci, en una salutació a Tu. 

Com un vol d'anyorívoles grues volant nit y dia cap llurs nius en la montanya 
fés que tota ma vida emprengui el viatge cap a sa casa eternal, en una salutació a Tu. 

N o intentem pas, amb aquest senzill estudi, fer un recull de censures, defectes 
i omissions del Codi civil espanyol aprovat i declarat vigent per R. D. de 24 de 
juliol de 1889 amb el fi de criticar ço que no és nostre; al contrari, per lo molt que a 
nosaltres ens afecta, és pel que creiem suficientment justificat el present escrit. Si ens 
proposéssim lo primer, seria qüestió d'escriure molt (puix tindríem de parlar del Codi 
en sa totalitat), i amb seguretat encara ens quedaríem curts; puix bona prova donen 
d’aquesta afirmació el sens fi d'obres, fullets i articles que de ben acreditats juriscon- 
sults parlant d’aquesta matèria, estàn rublertes les biblioteques. 1 En justificació de 
lo segón, només cal llegir l'article 12 del citat Codi,* en el que es declara que lo precep- 


1. Per no citar-ne 'd'altres i no allargar indefinidament aquesta llista, sols citarem : Eduard Caml- 
nero : Tratado teórico-prdctico sobre Partición de Herencia, Tutela, Protutela y Consejo de Família. Comen - 
tarios al Código civil; Jaén, 1889. August Comas : La revisión del Código civil espaflol; Madrid, 1895. 
Ramón Castillo : La reforma del Código Espadol; Àvila, 1896. Cristòfol Lozano : Interpretación del ar¬ 
ticulo 8xi del Código civil y reserva del ascendiente y del cónyuge viudo: Córdoba, 1898. Del mateix autor: 
Interpretación del articulo 834 del Código civil 0 legítima del cónyuge viudo cuando concurre con descendientes 
legftimos a la sucesión de su consorte; Madrid, 1998. F. Mira : Apuntes para la reforma del Código civil; 
València; 1902. Rafel Cay : Reformas en el Código civil espartol en orden al proletariado; Barcelona, 1910. 
Ratel Calatrava : El articulo 602 del Código civil 1 Tesis doctrinal); Granada, 1911, etc. I no intentem 
pas enumerar tot ço que s'és dit del Codi civil proposant reformes, marcant defectes i demés, des de les 
revistes, puix seria un no acabar mai. De la Revista General de Jurisprudència y Legislación citarem : 
«Las disposiciones transitorias del Código civil», J. Alvarado; v. 76, ps. 129 i ss. «Observaciones al Có- 
digo civil», Racio; v. 77, ps. 228 i ss. «Código civil», F Sil vela: v. 74, ps. 105 i ss.; i de la Revista Jurídica 
de Catalufía, el que va publicar D. Lluís Duràn i Ventosa sota el títol «Aïgunas reformas en el derecho 
civil», any 1896, ps. 497 i ss., etc., etc. I quasi tots els autors d’obreé de Dret civil tenen censures i defec¬ 
tes que exposar respecte del seu articulat, i poc sentit orgànic. 

2. Art. 12 : «Las disposiciones de este titulo, en cuanto determinan los efectos de las leyes y de los 
estatutos y las reglas generales para su aplicadón, son obligatorias on todas las provincias del Rei no. 
También lo seràn las disposiciones del titulo 4.°, libro l.°. 

En lo demés, las provincias y territorios en que, et '.» 

Est. ü. Cat. 7 

tuat en el títol preliminar i títol 4.‘ del llibre primer és dret vigent a Catalunya. D’a¬ 
questa disposició, i pel que afecta al títol preliminar n'han tractat ja, i amb molt ben 
acabats estudis, competents homes de lleis de la nostra terra. 1 Pel que afecta al 
títol 4.‘ del llibre primer, és pel que hem intentat fer aquest recull de defectes, omissions 
1 censures, puix és un deure de tots interessar-nos perquè les disposicions d’aquest 
títol no siguin, ni en l’esperit ni en la lletra,-regulades deficientment, i amb suficien- 
. cia per a promoure conflictes jurídics d’una trascendencia incalculable. Cal notar 
que les crítiques i censures que exposarem tot seguit, són, en sa majoria, d’autors cas¬ 
tellans (i encara extretes exclusivament de dues revistes de Dret de Madrid, per a 
demostrar que, àdhuc reduint-nos a elles, no escassegen els materials per a aquest 
assaig), i això serveix també de justificació del que hem afirmat més amunt, ço és: 
que no censurem el Codi perquè no és nostre. No estaria per demés, que abans d’en¬ 
trar de ple en matèria, exposéssim la definició del matrimoni i féssim quelcom d’his¬ 
toria, però apart que allargaríem molt aquest estudi, ens apartaríem de l’objecte prin¬ 
cipal del mateix.* 

Parla el títol 4.*, del llibre primer del Codi espanyol, del matrimoni, i comprèn els 
articles del 42 al 107 inclusius. El matrimoni, que és la base de les famílies, primer 
element d’ordre en l’Estat, institució que uneix als homes amb els vincles més forts i 
perdurables, ha estat en tots els països civilitzats objecte de regles i solemnitats re¬ 
veladores de sa importància. Quasi tots els pobles han invocat la religió perquè santi¬ 
fiqués amb sa saludable intervenció un acte de tanta trascencfencia en l’ordre polític, 
en el civil i en la felicitat dels que el celebren. 8 

Que el matrimoni té una veritable i trascendental importància social ho acrediten 
ben clarament les opinions (per no citar d’altres) de tractadistes ben oposats, com són 
Francesc Cosentini, que diu, en sa obra La Ré/orme de la Législation civile, que el 
matrimoni és un contracte sui generis abans que tot social, i que el contracte de matri- 


1. Consignarem, sense intent de fer esment de tot ço que s’ha publicat sobre aquesta matèria, els 
següents fullets : D. Joàn de Deu Trias : El derecho inter-regional según el articulo r 5 del Código civil; Bar¬ 
celona, 1889. D. Joàn Garriga Massó : Estudio sobre el articulo 12 del Código civil; Barcelona, 1896. 
D. Joàn Martí Miralles : Estudio sobre el articulo 12 del Código civil; Barcelona, 1901, etc. Vegi's també: 
Borrell i Soler, El còdic civil a Catalunya. 

2. Vegi’s el que diu D. Felip Sànchez Romàn en sos Estudiós de Derecho civil según lòs principios , 
etcètera; Madrid, 1898, tom 1, v. l. r ; «Derecho de família», p. 397 i ss., pel que fa referencia al concepte 
del matrimoni, i p. 425 i ss. pel que atany als sistemes matrimonials admesos a Espanya de des dels pri¬ 
mers Codis fins a l'aotual. D. Benet Gutiérrez Fernàndez, en sa obra Códigos ó Estudiós fundamentales 
sobre el Derecho civil espadol; Madrid, 1868, v. 1, cap. II, «Del matrimonio», ps. 217 1 218 (definició del 
matrimoni). Comentarios al Código civil espadol; Madrid, 1890, per D. Josep M. s Manresa i Navarro, 
v. 1, llibre l. r , títol IV, «Del matrimonio», paràgrafs I i II, ps. 200 a 213, on es pot veure definit el ma¬ 
trimoni i una molt curiosa i resumida ressenya històrica d'aquesta institució, etc. És notabilíssima 
l’obra d’Esmein, Le mariage en droit canonique. 

3. Curso histórico exegético del Derecho Romano comparado con el Espadol , por D. Pedro Gómez de li 
Serna. Teroera edición. Tomo piimero. Madrid, 1863. Llibre I, tít X. «De nuptils», p. 70. 

moni és una síntesi d’elements personals i d’elements socials; 1 i Lleó Bonel, que diu 
que el matrimoni, elevadíssima institució que fins té quelcom de divina, és la base 
essencial de la societat. 2 

Desgraciadament, hem tingut ocasió de convence’ns que una institució tan de¬ 
licada i de tanta trascendencia jurídica i social, a la que devia tractar amb gran 
respecte i cura, el legislador, queda regulada avui dia a Espanya amb una deficiència 
i descuit dignes de les més dures crítiques; regulació a la que es pot aplicar amb tota 
justicia aquelles paraules de «Summum jus summa injuria est*. 

* • * 

I ara, passem a justificar lo dit, valent-nos de les opinions d’homes versats en lleis. 

Cal consignar en primer lloc, que, com diu D. J osep Pella i Forgas, 8 el Codi civil 
espanyol, a l’exposar tot ço que es refereix al matrimoni, no ha definit ni explicat, com 
era natural que ho fes, la institució fonamental del dret civil, ço és, la família; aquesta 
mateixa observació fa el Sr. Comas en sa obra La reuisión del Código civil espanol* 

L’article 42,® primer del títol 4.* del llibre primer, objecte d’aquest estudi, ha 
sigut durament criticat. El Sr. Bosch, en el discurs que féu al Senat quan es va plan¬ 
tejar el Codi civil, 8 deia : <^No és graciós, per exemple, que l’article 42, per un descuit 
de redacció sens dubte, sembli escrit per una solterona, ja que obliga a casar-se im¬ 
mediatament a tots els laics solters i viudos i fins als capellans i frares?*. Deia el Mar¬ 
quès de Trives, en son discurs al Senat 7 al discutir-se el Codi, respecte de l’article 42, 
que no té sentit gramatical, i que va contra la Constitució de la Monarquia, Ja que 
mentre aquesta reconeix com a Religió de l'Estat solament la catòlica, apostòlica i 
romana, tolerant les demés tan sols, en aquest article s’estableix que la llei reconeix 
dues formes de matrimoni, i els concedeix una igualtat que no dóna la pròpia Cons- 

1. La Ré/orme de la Législation clvile; París, 1913. Del Cap. IV, «Lo drolt de famllle», paràgraf 5; 
«Mariage et divorce», ps. 446 1 ss. d’aquesta obra en transcrivim els següents substancials fragments: «Ce 
centrat est copendant un contrat sui generis, un contrat avant tout social, parce que l'espèce humalne 
y trouve la synthèse harmonique de ses intéréts, de méme que la conditlon nécessaire et la cause orga- 
nlque de sa reprodviction.» «Le contrat de mariage est, par consóquent, une synthèse d'élóments person- 
nels et d'éléments sociaux.» 

2. Código civil espaflol, concordado y comentado, etc., por León Bonel Sàncher, Barcelona, 1890; 
v. I, tít. IV, ps, 112 1 ss.. 

3. Código civil de Catalufia , Barcelona, 1916; v. 1, tít IV, p. 203. 

4. La revisión del Código civil espaflol; Madrid, 1895. Part general, p. 111. 

5. Aquest article diu aixi : «La ley reconoce dos formas de matrimonio : el canónlco, que doben 
oontraer todos los que profesan la Religión catòlica, y el civil, que se celebrarà del modo que determina 
este código.» 

6 . Revista General de Jurisprudència y Legislación; Madrid. Volum 74, ps. 196 i sa., «Secclón 
Parlamentaria». 

7. Revista General de Jurisprudència y Legislación; volum 77, ps. 151 1 ss., «Secclón Parlamentaria». 

tltució. El senyor Bisbe de Salamanca deia, en son discurs al Senat quan la discussió 
del Codi, 1 al referir-se a l’article que estem comentant : «tenim redactat incorrecta¬ 
ment l’article 42 del Codi, i en ell s'estableix el matrimoni canònic per als catòlics : 
però encara no sabem per a qui veritablement i directament s’estableix el matrimoni 
civil; deu ésser, J se suposa, que per als que no són catòlics. Però veiam : quan un 
Jutge municipal tingui al seu davant un que es vulgui casar civilment, què li pre¬ 
guntarà? Li preguntarà si no és catòlic? Passarà a creure’l confiant amb sa sola pa¬ 
raula?* Aquests eren els dubtes del senyor Bisbe de Salamanca. 1 finalment, per 
no allargar més el comentari al tan citat article, el Dr. Joaquim Dualde i Gómez, ca¬ 
tedràtic de Dret civil d’aquesta Universitat, feia també notar* al referir-se incidental¬ 
ment a aquest article, que d’ell es dedueix l’obligació que té tot catòlic, segons les 
lleis de l’Estat (sense fer distinció de cap mena), de pendre l’estat del matrimoni, i 
per tant es proscriu i tàcitament prohibeix e! celibat. Aquesta graciosa confusió és 
bona mostra de la gran lleugeresa amb què fou fèta la redacció del Codi civil espanyol. 

Anem ara als articles 43 i 44 que també han estat objecte de censures.* 

D. Lluís Mouton i Ocampo diu d’aquests articles 4 : «Nuestro Código civil, al redu- 
cir en sus artículos 43 y 44 los efectos de la promesa especial de esponsales a un orden 
puramente económico, reconoce implícitamente el absurdo contrato, siguiendo un 
sentido ecléctico que choca con todas las opiniones sin satisfacer a ninguna.» Res¬ 
pecte als articles 45 i 47,® podem dir amb D. Diego Blesa,® que si es té en compte la 


1. Rivlsta General de Jurisprudència y Legislación; volum 77, p. 304, «Sección Parlamentaria». 

2. Notes extractades deies explicacions de dit catedràtic durant d curs ^acadèmic de 1914 a 1915. 
De la matoixa opinió ós el Dr. Josep M.* Planas i Casals catedràtic de la matdxa assignatura i Universi¬ 
tat, si bó creu que no cal donar molta importància a aquest defecte de redacció de l'art. 42. 

3. Art. 43 : «Los esponsales de futuro no producen obligación de contraer matrimonio. Ningún tri¬ 
bunal admitirà demanda en que se pretenda su cumpllmiento.» 

Art. 44 : «SI la promesa se hubiere hecho en documento póblico o prlvado por un mayor de edad, o 
por un menor asistido de la persona cuyo consentlmiento sea necesario para la celebración del matrimonio, 
o si se hubieren publicado las proclamas, el que rehusare casarse. sin justa causa, estarà obligado a resarcir 
a la otra parte los gastos que hubiese hecho por razón del matrimonio prometido. 

La acción para pedir el resarcimlento de gastos, a que se refiere el pàrrafo anterior, sólo podrà ejerci- 
tarse dentro de un aflo, contado desde el día de la negativa a la celebración del matrimonio.» 

4. Revista General de Jurisprudència y Legislación; volum 113, p. 433 i ss., «Necesidad de la revisión 
del Código civil». 

5. Art. 45 : «Està prohibido el matrimonio : l.° Al menor de edad que no haya obtenido la licencia, 
y al mayor que no haya sollcitado el consejo de las personas a quienes oorresponde otorgar una y otro en 
los casos determinados por la ley, etc.» 

Art. 47 : «Los hijos mayores de edad estàn obligados a pedir consejo al padre, y en su defecto a la madre. 
Si no lo obtuvieren, o fuere desfavorable, no podrà cclebrarse el matrimonio hasta tres meses después de 
hecha la petición.» 

6. Revista de los Tribunales y de Legislación universal; Madrid. Volum 33, n. 41, corresponent al 
14 d'octubre del 1899. «Obligación de los viudos o viudas mayores de edad de pedir consejo a sus padres 
para contraer seguodas nupaias.i 

lletra dels mateixos, és evident que tots els fills majors d'edat, siguin de qualsevulla 
estat o condició, estàn obligats a demanar consell als seus pares per a contraure matri¬ 
moni; i per tant, també en el cas de casar-se per segona o tercera vegada. L’autor 
de l’estudi que per nota he citat, diu que això és així, perquè els fills tenen sempre de 
tributar respecte i reverencia als pares; però de totes maneres, opina que seria de de¬ 
sitjar que s’introduissin determinades excepcions a aquesta obligació; sens dubte en 
consideració als qui encapçalen el títol de l’esmentat estudi. 

Què direm de l’art. 54? 1 

El Sr. Comas, en sa obra ja esmentada La revisión del Código civil espanol ,* qua¬ 
lifica de disolvent i monstruosa la doctrina que aquest article estableix. El mateix 
Sr. Comas, en el discurs que digué al Senat quan la discussió del Codi civil, 8 comentà 
la redacció de l’art. 54 (redacció que fou modificada; i no obstant, se li pot molt bé 
aplicar encara el comentari), amb molt d’encert, dient que és la declaració legal del 
concubinat, i més encara, l’elevació del concubinat a matrimoni; feia notar que en cap 
dels Codis del món (excepte el de Chile en sos arts. 310 i 312) s’estableix, que per la 
possessió d’estat es pugui provar el matrimoni. «^Basta que un hombre, que una mujer 
libres, solteros los dos, se reunan seriamente, se junten para constituir una família, 
perpetuamente, con toda esa voluntad, con toda esa seriedad, para que se haga así 
matrimonio? ... ^De qué sirve que hayàis establecido sólo dos formas de matrimonio, 
el canónico y el civil, si. luego admitís la forma del uso, aquella confarrealio, coemptio 
y usus que aprendimos de muchachos, y eso que el usus romano, no era el usus del 
articulo 54, esto es, las formas de matrimonio que se establece? ... iQué importa que 
se diga que sólo se admite la forma canònica y la forma civil, si autorizàis que el ma¬ 
trimonio se pruebe en otra, que serà una tercera? Ademàs, si por la posesión de estado 
se muestra el matrimonio, en Espafta que hay dos, ^qué matrimonio probarà, el civil 
ó el canónico?» Sostenia el Sr. Comas que en aquest article es confón el matrimoni 
i la legitimitat dels fills. I finalment, del compliment de ço que preceptúa el citat 
art. 54, resulta : que a l’inscriure els pares en el Registre al seu fill com a llegí- 
tim (essent en realitat il·legítim), no sols no se’ls castiga (com a falsetat que és tal 
declaració), sinó que se’ls premia fent-ne prova de matrimoni de ço que sols és con¬ 
cubinat dels pares. 

1. Art. 54 : «En los casos a que se refiere el pàrrafo segundo del articulo anterior, la posesión cons- 
tante de estado de los padres, unida a las actas de nacimiento de sus hijos en concepto de legftimos, seré 
uno de los medlos de prueba del matrimonio de aquéllos, a no constar que alguno de los dos estaba ligado 
por otro matrimonio anterior.» 

El paràgraf de l’article anterior o sigui del 53, a qué fa referencla aquest aqui transcrit, diu: 
«... Los contraidos después se probar&n sólo por certificación del acta del Registro civil, a no ser que 
los libros de éste no hayan existido, o hubiesen desaparocido, o se susclte contienda ante los Tribunales, 
en cuyos casos serà admisible toda espede de prueba.» 

2. Vegi’s en la Revista General de Jurisprudència y Legislación ; volum. 93, ps. 98 i ss., i 193 l ss., 
«Una obra notable sobre el Código civil», per Gumersindo de Axcàrate. 

3. Revista General de Jurisprudència y Legislación; volum 74, ps. 359 1 ss., «Seccióri Parlamentaria». 

Respecte de l’art. 56 1 deia el Sr. Bosch al Senat.* És curiosa la manera de con¬ 
siderar el matrimoni que té la Comissió de Codis. «Los cónyuges— diu — deben 
vivir juntos, guardarse fidelidad y socorrerse mutuamente»; declaració abstracta, «y, 
si me permitís la palabra, — deia el Sr. Bosch — constituyente», que, per ser-ho, o 
deuria borrar-se del Codi, o deuria contenir el fi primordial 1 humà del matrimoni, 
que no és altre que la propagació i la perpetuitat de l’especie. Afegeix el Sr. Bosch 
(i això pot servir com a comentari a l’art. 57 s que el posar a càrrec de l’home la pro¬ 
tecció i de la dona l’obediencia, és una reminiscència dels temps romans i gods, que 
actualment constitueix anacronisme. El Sr. Comas, en sa obra La revisión del Código 
civil espanol * fa notar, respecte als arts. del 57 al 61,® que en general són censurables, 
per lo insuficient i desordenat de lo referent a l'autoritat marital, i condició de la dona 
casada. D. Mariàn de Fontseca ha comentat extensament l’art. 58® del Codi 
civil 7 en un ben pensat estudi que passo a extractar. Diu el Sr. Fontseca que 
el citat art 58 engendra dues qüestions. La primera, de competència; la segona, de 
procediment. En efecte : l’article sols parla de Tribunals, i diu el comentarista que 
■ aquest nom no es pot pendre a la lletra, sinó sota un concepte ampli. Seria molt trist 
i de fatalíssimes conseqüencies, que la dona obligués al marit, o aquest a la dona, a 
deiftanar auxili a una Audiència cada volta que fos precís fer-se complir els seus res¬ 
pectius deures. La qüestió de competència la resol l’autor encomanant el conflicte 
als Jutges municipals, apoiant-se amb els següents arguments : l. r , tractant-se de qües¬ 
tions matrimonials i quasi sempre transitòries, l’autoritat competent deu ésser la que 
intervé en la celebració del matrimoni, la més conciliadora, la més pròxima i la que 
millor coneix o pot conèixer les circumstancies que acompanyen als esposos disidents, 
i aquesta autoritat la constitueix el Jutge municipal; 2.“, perquè en qüestions per l’istil, 
que revesteixen el caràcter de faltes, la competència és dels expressats jutges (arts. 603 

1. Art 56 : «Lo, cónyuges estàn obllgados & vivir juntos, guardarse íidelidad y socorrerse mutu», 
mento».» 

2. Revista General de Jurisprudència y Legislación; v. 74, ps. 196 i ss., «Sección Parlamentaria». 

3. Art. 57 : «El marido debe proteger a la mu]er, y ésta obedecer al marido.» 

4. Revista General de Jurisprudència y Legislación; v. 93, ps. 98 i ss., i 193 1 ss., «Una obra notable 
sobre el Código civil», per Gumersindo de Azcàrate. 

5. L’art 57 queda transcrit en la nota 3; el 58, en la 6; el 59, en la !.• de la pàg. 103; el 61, en la 
M de la pàg. 105. 

Art. 60 : «El marido es el representante de su mujer. Esta no puede, sin su licencia, oompareoer en 
Juicio por s( o por medio de Procurador. 

No necesita, sin embargo, de esta licencia para defenderse en juicio criminal, ni para demandar o de- 
fenderse en los pleitos con su marido, o cuando hublere obtenido habilitación conforme a lo que disponga 
la ley de Enjuiciamiento civil.» 

6 . Art. 58 : «La mujer està obligada a seguir a su marido donde quiera que fije su residència. Los 
Tribunales, sin embargo, podràn con justa causa eximiria de esta obligadón cuando el marido traslade 
su residència a Ultramar o a país extranjero.» 

7. Revista General de Jurisprudència y Legislación; v. 74, ps. 15 I as., «Comentario al art 58 del 
Código dvil». 

del Codi penal, i 271 de la Llei orgànica); i 3. r , perquè si no està manat, es pot fer con¬ 
forme al precepte de l’art. 270 de la Llei orgànica en son apartat setè. Amb aquests 
precedents, i fent-ne base, resol l’autor la qüestió del procediment. Reconeix que 
si bé, segons l’art. 483, n. 2.° de la Llei d’enjuiciament, el judici a què tindrien d'acudir 
els esposos fóra l’ordinari de major quantia, puix que es tracta de matèria inestimable; 
la prudència, l'equitat i la justícia s’hi oposen, ja que és indubtable que el judici es¬ 
taria acabat en quan el marit hagués tornat d’Ultramar o de l’estranger. S’haurien 
trencat les relacions dels esposos, i les costes i despeses del plet àdhuc serien, potser, 
majors que els beneficis que el viatge pogués reportar. 1 no essent aplicable el judici 
ordinari de major quantia, ho té d’ésser el verbal, donada la competència atribuïda als 
Jutges municipals. D’aquest art. 58 se’n deriven ademés una serie de qüestions de 
gran importància. El Sr. Fontseca apunta les següents: 1.* Si pot ésser dipositada la 
muller durant l’absencia del marit, a petició d’aquest. 2.* En poder de quin dels espo¬ 
sos deuen quedar els fills, donat el cas de presentar-se el plet. 3. a Com s'han de de¬ 
manar els aliments, i en quin judici es deu tramitar la reclamació. 4. a Què deu fer la 
muller quan durant l’absencia del marit tingui de pledejar o acceptar una herencia. 
5. a Si per als efectes de l’article comentat, es tindrà com a país estranger qualsevol 
punt de la Península pertanyent a una altre nació. 6. a Si es deuen concedir iguals 
efectes a la separació temporal dels esposos, com a la perpetua, derivada aquesta últi¬ 
ma del cas en què el marit traslladi per sempre son domicili a Ultramar o a l'estranger. 
Afirma l'autor que, com a Jutge que és de Madrid, ha vist dos casos de querella 
d’adulteri, efecte sens dubte de ço que és disposat en l’art. 58 del Codi. Comenta el 
contrast que amb aquest article produeix un concepte que hi ha en l’exposició de mo¬ 
tius de la Llei del matrimoni civil, en el que es diu lo següent : «Cuando el marido 
vaya a residir en el extranjero, tan poderosos motivos podràn asistir a la mujer para 
no acompafíarle, que en el proyecto se autoriza a los Tribunales para que, con el pleno 
conocimiento de causa bastante, que siempre habrà de ser muy graue y excepcional, la exi- 
man de la obligación que en el articulo se le impone». Opina, finalment, l’autor, que 
es tindrien de posar a la muller i fills de l’expatriat en situació semblant a la que crea 
la sentencia de divorci favorable a la dona. 

No s’ha escapat de censures l’art. 59. 1 Sota el seudònim de «Racio* se n’ha 
ocupat un autor* amb les següents paraules : «siempre tendremos que de la lectura 
del (article) 59 toda persona perita en derecho que lo estudie y lo medite ha de sentir 

1. Art. 59 : «El marido os ol administrador do los biones do la sociodad conyugal, salvo ostipulación 
on contrario y lo dispuosto on el art. 1384. 

Si fuero monor do diez y ocho aflos, no podrà administrar sin ol consentlmlento do su padre; on dofecto 
do éste, sin el de su madro; y a falta de ambos, sin ol do su tutor. Tampoco podrà comparecor en Julclo sin 
la asistencia de dichas personas. 

En ningún caso, mientras no Uegue a la mayor edad, podrà el marido, sin ol consentimiento de las per¬ 
sonal mencionadas on ol pàrrafo anterior, tomar dinoro a préstamo, gravar ni onajenar los biones raícos.» 

2. Revista General de Jurisprudència y Legislación; v. 77. ps. 228 i ss., «Obsorvacionos a Código Iciviï*. 

momentàneamente la impresión de una deficiència producida meramente por la equi- 
paración de la asistencia judicial y licencia necesaria para los actos de la administra- 
ción del casado menor de diez y ocho afios*, i proposa una nova redacció del damunt 
dit article. El Sr. Comas, en el discurs al Senat al discutir-se el Codi, 1 critica aquest 
article en sa segona part, fent notar que en cap Codi es troba un precepte en virtut del 
qual pugui passar l'administració dels béns de la societat conjugal a mans de la muller 
o d’un estrany. Això no vol pas dir que el marit no pugui donar poder a la muller 
per a administrar en determinats casos (absència, enfermetat, etc.). Feia també 
notar el Sr. Comas, que d’aquest precepte no n'hi havia precedent en la legislació es¬ 
panyola. ,>És possible — deia — que un legislador deixi en aquests moments solem¬ 
nes, en què tan preocupada està la raó (perquè la passió és el sentiment de l’amor i tot 
ho domina); és possible que en aquests moments el legislador deixi que un home en- 
tregui precipitadament per tota sa vida l’administració i els béns de la societat con¬ 
jugal? 1 no és tan sols això, no feu esment dels menors? vos en oblideu? Fa visible 
la temença que un menor (que segons el Dret canònic pot contraure matrimoni als 
catorze i dotze anys respectivament, segons sigui noi o noia), a qui el Codi concedeix 
la facultat d’estipular capitulacions matrimonials; en cas de trobar-se sense pare ni 
mare i demés circumstancies que fan necessària la intervenció del Consell de familla, 
pot ésser víctima d’engany, ja que en aquest Consell a lo millor intervenen persones 
que, més que atendre als interessos del menor, atenen als seus propis; I així, per codicia 
d’aquestes, es pot donar el cas de privar de l’administració dels béns (d’una fortuna 
considerable a lo millor) a qui per naturalesa pertocaria, ja que el Codi disposa que les 
capitulacions matrimonials són irrevocables. Diu el Sr. Comas : és veritat que em 
direu que hi ha un article del Codi que estableix limitacions per als actes de la vida 
conjugal, però aquest article diu que no valdràn els contractes que ataquin a la llei; 
i, com el voleu aplicar aquí? Com ha d’ésser contrari a la llei, ço que la llei disposa? 
Com ha d’ésser contrari a les bones costums ço que el legislador autoritza?... El marit 
té obligacions per a la muller i els fills, com les complirà si el Codi l’hi priva els mitjans 
necessaris? Direu que pot acudir al Jutge; però això no és la solució. «^Queréis co- 
locar la familia en la curia?» Fa notar la contradicció que hi ha entre l’article que con¬ 
cedeix als menors la facultat de contractar les capitulacions matrimonials i l'art. 1296, 
i fa notar també la qüestió a què pot donar lloc l’art. 59 al relacionar-lo amb el 315, 
que no consignem aquí per a no allarga'r massa aquest comentari. El senyor Bisbe 
de Salamanca, deia al referir-se a aquest article en son discurs al Senat, 2 que així 
és com es van afluixant els vincles de la familia. La dona — deia — és convenient 
que visqui sots la direcció del cap de familia, que és l’home. El Sr. Silvela, en el seu 
discurs de rectificació al discutir-se el Codi al Senat,* deia : «Hi ha un article, que és 

1. Rivista Central de Jurisprudència y Legislación , v. 74, ps. 359 i ss., «Sección Parlamentaria». 

2. ídem íd.. v. 77. ps. 301 i is., íd. 

-3. ídem íd., v. 76, ps. 560 1 ss., íd. 

el 59, en el que es diu que el marit tindrà l’administració dels béns de la societat con¬ 
jugal, mentre no hi hagi pacte en contrari, i veiem que segons l’art. 61 1 la muller no pot 
contractar ni obligar-se sense llicencia del marit. ^Es pot compendre que existeixi 
un pacte de capitulacions matrimonials sota el sistema de separació de béns. si la muller 
no pot contractar ni obligar-se sense llicencia i autorització de son marit?» 

A propòsit de l’art. 61 a què s’al·ludeix en el paràgraf anterior, cal dir que D. Enric 
Pérez Ardà,* després de fer un estudi jelacionat de tots els articles que fan referencia 
a la capacitat de la dona casada, diu que amb el Codi es camina en mig d’una gran 
vaguetat, que sos articles són una veritable charada de derecho, són dipòsit de plets 
costosos i inevitables, i opina que afegint a l’art. 61 alguns articles més (tenint especial 
cura en concordar-los amb els especials de la menor edat, absència, incapacitat, inter- 
dicció, prodigalitat, concurs, divorci, nul·litat i separació forçosa) es podria resoldre i 
saber un hom a què atendre’s. 

Ha estat també censurat l’article 69, 3 essent per cert algunes de les crítiques que 
d’ell s’han fet ben interessants. 

El Sr. Comas, en el discurs al Senat tantes vegades citat, 4 deia : ^Aon, en 
quina llei, en quina part d£l món s’ha establert que un matrimoni, amb mala fe per 
part dels dos contraients, produeixi la llegimitat dels fills? Doncs llavors, jo no em 
sé explicar per què s'estableixen fills il·legítims. I fent exageració de l’argument, 
dedueix amb molt bona lògica, que així com un fill producte d’una unió passatgera 
(però no delictuosa) és considerat per aquest article com a il·legítim o natural, el que 
és producte de la unió d’un sacerdot (per exemple) amb una dona casada, de mala fe, 
per tant, tots dos, és considerat com a llegítim. Es pot donar més absurde? Altre 
vegada el Codi confón, o no distingeix, la paternitat de la legitimitat. Aquest mateix 
jurisconsult, en sa obra La revisión del Código Ciuil espanol, 6 censura durament aquest 
article, ja que reconeix efectes civils en quant als fills haguts en matrimoni en el cas 
de mala fe dels contraients, i, per tant, en el cas d’un matrimoni nul. D. Calixte Val- 

1. Aquest article 61 diu aixís : «Tampoco puede la mujer, sin licencia o poder de su marido, adquirir 
por titulo oneroso ni lucrativo, enajenar bienes, ni obligarse, slno en los casos y con las limitaciones esta- 
blecidas por la iey.» 

2. Rivista General de Jurisprudència y Legislación; volum 114, ps. 150 i ss., «La mujer casada ante 
el derecho civil común». 

3. Art. 69 : «El matrimonio contraído de buena fe produce eíectos civiles, aunque sea declara- 
do nulo. 

Si ha intervenido buena fe de parte de uno solo de los cónyuges, surte únicamente efectos civiles res¬ 
pecto do 61 y de los hijos. 

La buena fe se presume, si no consta lo contrario. 

Si hubiere intervenido mala fe por parte de ambos cónyuges, el matrimonio sólo surtirà efectos civiles 
respecto de los hijos.» 

4. • Revista General de Jurisprudència y Legislación; Madrid. Volum 74, ps. 372 1 ss., «Sección 
Parlamentaria». 

5. Vegi’s en la Revista General de Jurisprudència y Legislación; volum 93, ps. 193 i ss., «Una obra 
notable sobre el Código civil», per Gumersindo de Azcàrate. 

verde i Valverde 1 examina per separat els quatre paràgrafs que conté aquest article. 
Alaba el primer, tercer i quart (si bé diu que aquest contraria l'antic dret de Castella, 
llei 3, tít. 3, partida 2. a ), i del segón diu que ve a sancionar un contrasentit jurídic. 
Planteja qüestions com les següents : el casat de bona fe, al donar-li el Codi efectes 
civils a son matrimoni, ^estarà impossibilitat de contraure nou matrimoni, ja que, 
segons declaració del Codi, produeix el primer efectes civils davant de la llei? Això 
seria enorme, i en efecte ho és, ja que queda en millor situació el que ha contret el ma¬ 
trimoni de mala. fe que el que l'ha contret amb bona fe. Ademés, si s'anul·la el 
matrimoni a conseqüència d'impediment, ^quedaràn sense cap valor els actes del con¬ 
traient que amb manifesta mala fe va celebrar mentre durà el matrimoni? Adver¬ 
teix que de dubtes com aquests en sortiràn a cada pas, efecte tots de voler enunciar 
el Codi un precepte amb termes massa generals i sense especificar-los gens. Acaba 
l'estudi afirmant que la falta d’unitat en el pensament de les disposicions del Codi fa 
que hi hagin contradiccions en excés, i algunes fins dintre d'un mateix article. 

Respecte a l’art. 77, 1 impugnava el Sr. Pisa Pajares 8 el que preceptúa aquest 
article (al referir-se al matrimoni canònic quan no s'ha inscrit al temps de sa celebra¬ 
ció, en el que es diu que no produirà efectes civils sinó des del moment de sa inscripció), 
al manifestar que la celebració del matrimoni porta en el seu sí, com tots els actes 
solemnes, ço que es nomena la unitat; i aquí, com es pot veure, es divideix en dues 
parts : cl matrimoni i la inscripció. Però lo més greu és la declaració que fa de què 
el matrimoni canònic no tingui efectes civils sinó des del moment de la inscripció. 
Diu : bé sé jo que hi haurà sacrament i que el matrimoni serà veritablement matri¬ 
moni; però per aquesta mateixa raó trobo dur que es neguin els efectes civils; perquè 
sense fer grans disquisicions, hi ha una cosa ben certa, i és que l’opinió pública i totes 


1. Revista di los Tribunales; v. 28, n. 47, corresponent al l. r de desembre de 1894; «El art 69 


del Código civil». 

2. Art. 77 : »A1 acto de la celebración del matrimonio canónlco asistirA el Juez municipal u otro fun« 
clonario del Estado con el solo fln de verificar la inmediata inscripción en el Registro civil. Con esto objeto 
los contrayentes estAn obligados a poner por escrito en conocimiento del Juzgado municipal respectivo, 
con veinticuatro horas de anticipación por lo menos, el día, hora y sitio en que deberA celebrarse el matri- 
monio, incurriendo, si no lo hideren, en una multa de 5 a 80 pcsetas. El Juez munidpal darA recibo del 
aviso de los contrayentes. Si se negare a darlo, IncurrirA en una multa que no bajarA de 20 pesetas ni ex- 
cederA de 100. 

No se procederA a la celebradón del matrimonio canónlco sln la presentadón de dicho redbo al cura 
pArroco. 


Si el matrimonio se celebrare sin la concurrenda del Juez munidpal o su delegado, a pesar de haberle 
avisado los contrayentes, se harA a costa de aquél la transcrición de la partida del matrimonio canónlco 
en el Registro civil, pagando ademAs una multa que no bajarA de 20 pesetas ni excederA de 100. En este 
caso el matrimonio produdrA todos sus efectos civiles desde el instante de su celebradón. 

Si la culpa fuere de los contrayentes, por no haber dado aviso al Juez munidpal, podrAn aquéllos 
subsanar la falta solicitando la inscripción del matrimonio en el Registro dvil. En este caso no produdrA 
efectos dviles el matrimonio slno desde su inscripción.» 

3. Revista General de Jurisprudència y Legislación; v. 75, ps. 527 i as., «Sección Parlamentaria». 

les persones a aquesta dona no la consideraràn pas com una dona decaiguda, i no 
sembla gens oportú que es vingui a posar aquest segell d’infamia a una unió religiosa, 
canònica i perfecte, i es digui que no es té com a legítim aquest matrimoni, o que 
almenys no se li reconeixen efectes civils. El Marquès de Trives, en son discurs 
al Senat quan es plantejà el Codi, 1 feia notar, a l’al·ludir aquest article en son precepte 
de què el matrimoni canònic no produirà efectes mentre no s’inscrigui en el Registre 
civil, que això produeix un estat de dret contrari a l’esperit de la Constitució i con¬ 
trari també als drets que la mateixa concedeix als ciutadans. D. S. A. Montesinos, 
al fer un estudi d’aquest art. 77, 2 es lamenta que la intervenció del funcionari de 
l’Estat en el matrimoni tingui el caràcter de requisit essencial per a la celebració del 
mateix. Després de parlar de la pena que aquest article imposa als contraients i al 
Jutge en el cas previst en el mateix (pena que segons l’autor no es pot posar), diu 
que és impossible conciliar el que diu el Codi, de «No se procederà a la celebración 
del matrimonio canónico sin la presentación de dicho recibo al cura pàrroco», amb el 
text de l’art. 75, 8 a no ésser admetent que el Codi introdueix per al matrimoni entre 
catòlics, una solemnitat més, no establerta pel Dret canònic. Afirma que això pot 
produir conseqüencies trascendentals. Per aquesta disposició s’atribueix als Jutges 
municipals el veto als matrimonis canònics. Suposa el cas que el J utge- demori per 
tres dies la celebració del matrimoni; que els contraients s'hagin unit carnalment, 
i pregunta, ^com i qui indemnitza al ser nascut dos dies abans dels cent vuitanta 
següents a la celebració del matrimoni de la pèrdua de la presumció legal de legitimi¬ 
tat que li atribueix l'art. 108 (que presumeix fills legítims als nascuts després 
d’aquest terme), exposant-se per a aconseguir-la a la contingent concurrència de quis- 
cuna de les circumstancies de l’art. 110? 4 L’Estat cobraria les 100 ptes., el fill seria 
de pitjor condició, i els pares tindrien de fer despeses per a aconseguir els aventatges 
que la llei els hi atribueix i de les que foren privats pel capritxo o mala intenció del 
J utge. A més, admet la llei la possibilitat de celebració sense la concurrència del J utge 
municipal, i segons que l’absencia sigui imputable al Jutge o als contraients, esta¬ 
bleix la pena i els mitjans supletoris per a aconseguir 1 inscaripció en el Registre; però 
si «no se procederà a la celebración del matrimonio canónico sin la presentación de 


1. Revista General de Jurisprudència y Legislación; v. 77. ps. 156 i ss., «Sección Parlamentaria». 

2. Revista de los Tribunales; v. 20, n. 7, corresponent al 15 de febrer del 1890. «Código civil — El 
articulo 77». 

3. Art. 75 : «Los requisitos, forma y solemnidades para la oelebraclón del matrimonio oanònico se 
rigen por las dlsposlciones de la Iglesia catòlica y del Santo Concilio de Trento, admitldas como leyes del 
Relno.» 

4. Art. 110 : «Se presumirà legitimo el hijo nacido dentro de los ciento ochenta días a la celebra- 
dón del matrimonio. si concurriere alguna de estas circunstancias: 

1 . * Haber sabido el marido, antes de casarse, el embarazo de su mujer. 

2. * Haber consentido, estando presente, que se pusiera su apellido en la partida de nadmiento del 
hi]o que su mujer hubiese dado a luz. 

3. * Haberlo reconocido como suyo expresa o ticitamente.» 

dicho recibo al cura pàrrocü», com es pot donar el cas segón? Finalment, diu l’articu¬ 
lista : «No creemos que el procedimiento establecido asegure el resultado de la ins- 
cripción. Estimamos que los abusos se hacen muy posibles. Y presentimos las lesio¬ 
nes que han de sufrir derechos reconocidos por las leyes, apenas amparados en este 
caso.» 

I ara passem als arts. 78 1 83, 1 que estàn magistralment comentats pel senyor 
Bisbe de Salamanca en el discurs que va dir al Senat quan la discussió del Codi* Féu 
dit senyor encertades consideracions sobre el primer d’aquests articles, i preguntà; 
«... y si llega el día undécimo, ^se ha cerrado ya la puerta del Registro civil? ,j Ya nunca 
se podràn demostrar esos efectos civiles? <;Ya no los reconocerà el Estado? ^No, Sr. Al- 
decoa? ^Se los reconocerà? ^Sí? Pues que conste en la ley». Al comentar l’art. 83, diu 
que trobar ordenats in sacris, o professos d’ordre religiosa canònicament aprobada, 
lligats amb vots solemnes de castetat i al propi temps amb dispensa canònica, no és 
freqüent, és sumament una raritat; i sols en aquelles grans perturbacions de la Revo¬ 
lució francesa l’Esglesia ho va concedir, i diu que sols recorda que en nostra historia 
n’hi ha algún cas molt comptat encara, respecte del Rei Monjo, i d’aquests casos no 
se n’ha de fer esment. Diu l’article : «a no ser que unos y otros hayan obtenido la 
correspondiente dispensa canònica»; i pregunta : per què? Segons el Codi, diu dispensa 
canònica per a contraure matrimoni civil. 8 I pregunta, si és possible que hi hagi un 
Sant Pare o una Sagrada Congregació que dongui aquesta dispensa als ordenats in 
sacris per a contraure matrimoni civil. 

Sota el seudònim de «Racio», ja hem vist que un autor havia censurat l’art. 59; 
aquest mateix autor critica el 82* de la següent manera. 6 En aquest article s'esta- 


1. Art. 78 : «Los que contrajeren matrlmonio canónlco in articulo mortis , podràn dar aviso al en- 
cargado del Registro civil en cualquier instante anterior a la celebradón y acreditar de oualquier manera 
que cumplieron este deber. 

Las penas Impuestas a los contrayentes que omltieren aquel requisito, no seràn aplicables al caso del 
matrlmonio in articulo mortis , cuando conste que fué lmposible dar oportunamente el aviso. En todo caso, 
para que el matrlmonio produzca efectos civiles desde la íecha de su celebradón, la partida sacramental 
deberà ser inscrita en el Registro dentro de los diez días siguientes.» 

Art. 83 : «No pueden contraer matrlmonio: 

4.° Los ordenados in sacris y los profesos en una Orden religiosa canónicamente aprobada, llgados 
con votos solemnes de castidad, a no ser que unos y otros hayan obtenido la correspondiente dispensa 
canònica.» etc. 

2. Revista General de Jurisprudència y Legislación: v. 77, ps. 301 i ss. f «Sección Parlamentaria*. 

3. És realment així; puix aquest article està dintre la secció primera del capítol tercer, que porta 
per títol «Del matrlmonio civil», del titol IV, llibre primer del Codi. 

4. Art. 82 : «La sentencia firme de nulidad o divorcio del matrimonlo canónlco se inscribirà en el 
Registro civil, y se presentarà al Tribunal ordinario para solicitar su ejecución en la parte relativa a los 
efectos civiles.» 

5. Revista General de Jurisprudència y Legislación; v. 77, ps., 228 i as. «Observadones al Código 
civil*. 

tuelx, que la sentencia ferma de divorci es té d’inscriure en el' Registre civil; però, en 
canvi, no es parla d'això en el cas d’haver-hi una posterior reconciliació entre els di¬ 
vorciats; i la sentencia en aquest cas anul·la l'anterior; per tant, estima l’articulista 
que caldria inscriure-la, encara que fos mitjançant una nota marginat. I no cal dir 
que d’ésser així es deuria modificar la redacció del citat article. De l’art. 85, 1 ne 
deia el Sr. Comas al Senat* lo següent ; Quan a Anglaterra està treballant la familia 
Reial en la Cambra dels Lors, fa ja setze anys, perquè es permeti la dispensa de l’afini¬ 
tat en la linia colateral, i no ho ha alcançat, ^nosaltres anem a consentir que es dispensi 
l’impediment d’afinitat en linia recta? Es podrà casar un sogre amb sa nora? Es 
podrà casar una sogra amb son gendre? Això és pitjor, veritat?... (Cal advertir que 
si bé l’actual redacció d’aquest article no és la del projecte que motivà aquest comen¬ 
tari del Sr. Comas, no ha estat la correcció tan afortunada que impedeixi aplicar-li.) 
Deia el Sr. Comas de l’art. 87, 8 en aquest mateix discurs, referint-se especialment a 
l’última part del paràgraf segón, que si el matrimoni en aquest cas és vàlid, en el con¬ 
trari serà nul; i deixant apart lo poc recomanable del matrimoni per poder, es pregunta 
el Sr. Comas equina situació neixerà de la disposició de l’article si es confabulen l’apo¬ 
derat i el poderdant? ... ^No compreneu — diu, dirigint-se als senyors Senadors — els 
perills que hi ha en què la llei llenci la victima pudorosa als peus d'un seductor? Sosté 
que almenys caldria afegir a aquest article que jamai es pogués presumir revocat el poder, 
si hi ha comunitat de vida entre els esposos després de la celebració del matrimoni ; perquè, 
on va la dona casada per poder, quina revocació ignora?... Comenta el cas en què 
amb tot i el poderdant anar de bona fe per a casar-se, se n’arrepenteix més tard, revoca 
el poder i marxa sense comunicar la tal resolució, i resulta que la pobra dona no sab si 
està casada, si és soltera, ni té mitjans per a saber-ho, perquè no hi ha un registre es¬ 
pecial establert per a la revocació de poders; no té jamai el mitjà d'averiguar si està 
ben o mal casada, i podràn passar dos o tres anys, o més, segons l’absencia del poder¬ 
dant, i això si arriba a saber on para aquest, per a poder preguntar-li si és son marit 
o si va revocar el poder. Perquè no es pugui creure que les dificultats que entranya 


1. Art. 85 : «El Gobierno con justa causa puede dispensar, a instancia de parte, el impedimento 
comprendido en el n.° 2.° del art. 45,* los grados tercero y cuarto de los colaterales por consanguinldad 
legítima, los impedimentos nacidos de afinidad legítima o natural entre colaterales y los que se refieren 
a los descendientes del adoptante.» 

% 

* Se refereix a la viuda durant els tres cents un dies següents a la mort do son marit, o abans del 
part si hagués quedat embarassada; i a la dona, el matrimoni de la qual hagués estat declarat nul, en els 
mateixos casos i termes, a comptar des de sa separació legal. 

2. Revista General de Jurisprudència y Legislación; v. 74, ps. 359 i ss., «Sección Parlamentaria». 

3. Art. 87 : «El matrimonio podré celebrarse personalmente o por mandatarlo a qulen se haya con- 
ferido poder especial; pero siempre seré necesaria la asistencia del contrayente domiciliado o residente en 
el distrito del Juez que deba autorizar el casamiento. 

Se expresaré en el poder especial el nombre de la persona con quien ha de celebrarse el matrimonio, 
y éste seré vélido si antes de su celebración no se hubiera notiflcado al apoderado en forma autèntica la 
revocación del poder.* 

aquest article són sols d’un ordre teòric, passo a consignar un fet que comenta D. Fidel 
Pérez R. Mínguez. 1 Un oficial d'infanteria que tingué d’anar a Cuba, va atorgar 
poders a un amic perquè en representació d'ell contragués matrimoni amb una distin¬ 
gida senyoreta. La boda es va celebrar el 19 d’octubre de 1895, i posteriorment arri¬ 
baren noves dient que el referit oficial havia mort del vòmit el dia 10 del propi mes 
i any. I pregunta l’advocat D. Josep Castillejo (Llcenciado Vidriera) : D.* Lluïsa 
García (nom de l’al·ludida senyoreta), és soltera, casada o viuda? Fa el Sr. Pérez un 
estudi d'aquest cas relacionant l’art. 87 amb el 1738, amb l’opinló d’alguns autors, 
amb la legislació de les «Partidas», amb el dret estranger i amb una sentencia del Tri¬ 
bunal Suprem de 19 de novembre de 1875, i com a conseqüència sosté que l’al·ludida 
senyora és soltera, i prega al legislador, a l’acabar son estudi, que al fer la (llavors ja 
pròxima) revisió del Codi, estampi amb claredat ço que en lo successiu té de servir de 
norma en un tan interessant extrem de la legislació civil. 

Per últim, examinarem ço que s’ha dit de l’art. 102.* El Sr. Comas, al comentar 
el paràgraf tercer del mateix en el seu discurs al Senat,* critica aquest precepte en el 
sentit d’ésser poc edificant i sobretot contrari als preceptes de l’Esglesia catòlica i del 
Dret canònic. Aquest mateix home de lleis, en sa obra La revisión del Código civil 
espanol, censura aquest article : pel fet de donar la facultat de demanar la nul·litat 
del matrimoni per impotència a les persones (feta excepció dels esposos) que tinguin 
interès en la mateixa; la forma i circumstancies en què es declara la caducitat de l'acció 
per a demanar la nul·litat en els casos d’error, força, por, rapte, etc., ratificant-se en 
les afirmacions fetes en el seu discurs al Senat de què tantes vegades n'hem fet esment. 

Tal és una part de la defectuosa regulació que, d’una institució tan important 
com és el matrimoni, fa el Codi civil de 1889. 

* * * 

Cal advertir que hem consignat aquestes crítiques amb el ple convenciment que 
no les col·leccionàvem pas totes; i amb l’única idea de fer-ne un recull ordenat, suficient 
per a donar idea de ço que és l’articulat del Codi espanyol avui vigent. Vegi’s sinó, el 

1. Revista de los Tribunales; v. 29. n. 47, corresponent el 23 de novembre del 1895. «Defldencias del 
Código civil. ^Soltera, casada o viuda?» 

2. Art. 102 : «La acción para pedir la nulidad dol matrimonio corresponde a los cónyuges, al Minis- 
terio fiscal y a cualosquiera porsonas quo tongan interès en ella. 

Se exceptúan los casos de rapto, error, fuerza o miedo, en que solamente podrà ejercitarla el cónyuge 
que los hubiese sufrldo; y el de impotència, en que la acción corresponderà a uno y otro cónyuge y a las 
personas que tengan interès en la nulidad. 

Caduca la acción y se convalidan los matrimonios en sus respectivos casos, si los oónyuges hubleran 
vivido juntos durante seis meses despuès de desvanecido el error o de haber oesado la fuerza o la causa 
del miedo, 6 si, recobrada la libertad por el robado, no hubiese èste interpuosto durante dlcho tèrmino la 
demanda de nulidad.»* 

3. Rtvista General de Jurisprudència y Legislación; v. 74, ps. 364 i ss., «Sección Parlamentaria». 

que diu D. Lluís Moutón i Ocampo 1 : «Basta analizar ràpidamente la ley civil en vigor 
sin detenerse en las equivocaciones repetidas, en las contradicciones frecuentes y en la 
completa falta de sentido orgànico, tanto o màs censurable que el plan adoptado, 
para convencerse de que existen no pocas materias que requieren profunda y notable 
modificación, instituciones que no han sido incluídas en el Código a pesar de su impor¬ 
tància extraordinària y de no suponer una novedad trascendental en la època de la 
formación de aquel Código legal (se refereix principalment això als contractes), artícu- 
los que precisan alteración inmediata, conceptos que exigen redacción nueva y adé- 
cuada, errores e imperfecclones que conviene hacer desaparecer». 

Senyalen d’una manera molt exacta lo defectuós del Codi respecte a tot lo exposat, 
les següents paraules de l’Exposició a les Corts que en representació de milers de pro¬ 
pietaris de Catalunya, i amb l’adhesió del que en podríem dir braç eclesiàstic, redacta¬ 
ren, i presentaren en 16 de gener de 1882, D. Josep A. Buxeres, D. De'.fí Artós, D. Alvar 
M. a Camín, D. Enric Sicars i D. Francesc Romaní i Puigdengolas. 2 Deia així, re- 
ferint-se al Codi projectat en 1851, que segons la base primera de la Llei de bases de l'l 1 
de maig de 1888 devia servir de motllo del que s’anava a promulgar més tard, 1 que 
és el vigent, 3 i que per tant resulta aplicable al cas : No es pot concebir res més 
repugnant als costums espanyols, àdhuc als castellans, que les disposicions fami¬ 
liars que conté, de tal manera, que semblen ideades per persones enemigues de les 
tradicions, de l’autoritat domèstica i de la llibertat familiar i privada. La irreligio- 
sitat i impietat del projecte es destaca amb esfereïda llum a l’excloure a l’Esglesia del 
coneixement de les causes de divorci, al convertir a favor dels pobres el llegat a favor 
de l’ànima, al dispensar cert favor al pare adúlter, al deixar sense càstic l'exposició 
de l’infant. Els autors del Codi que ens ocupa (el projectat en 1851) no rebrien les 
seves aspiracions de la vida domèstica al tractar de regularitzar-la, quan en tanta 
manera defebleix en l’autoritat del pare, suplantant la seva necessitat per la del Jutge, 
i estimant la primera com propensa a la tirania i als fills com víctimes d’ella, a què 
pel mateix convé deslliurar amb urgència declarant llur major edat i consegüent eman¬ 
cipació als vint anys, ço és, quan les passions fermenten amb més vigor i quan més 
es necessita el fre del pare. Els fills són els únics sers dignes de les atencions de pro¬ 
jecte. «|Llàstima que la naturalesa impossibilita declarar a llur favor la potestat 
sobre de llurs pares; aleshores quedaria venjat en aquest punt l’agravi rebut de les 
legislacions anteriors!...* 

Cal notar també que la majoria dels defectes que hem fet notar, i que subsisteixen 
en l’actualitat, es podien molt bé corretgir, puix les censures i advertencies foren opor- 

1. Revista General de Jurisprudència y Legislación ; v. 113, ps. 433 1 ss., «Necesidad de la revisión 
del Código civili. 

2. Traducció catalana d'importants documents en favor de la conservació del Dret civil vigent a Cata¬ 
lunya que publica ab . la Comissió a f efecte nomenada , etc.; Barcelona, 1886, ps. 21 i 22. 

3. Llei Bases, 11 maig 1888. «Base 1.*. El Código tomarà por base ei proyecto de 1851 en cuanto 
se balla contenido en éste el sentido y capital pensamlento de las institucionea civlles, et©., eto.i 

tunes (qudn es discutia el Codi al Senat), però els senyors de la Comissió de Codis en 
feren poc esment. Hem consignat alguns comentaris a determinats articles, posteriors 
a l’aprovació i vigència del Codi, puix entenem que aquests han plantejat proble¬ 
mes no previstos en l’articulat del mateix; i a més, quan una cosa requereix comentaris 
d’aquesta mena, és senyal evident que no deu ésser prou clara. Una de les prime¬ 
res condicions que deu tenir un Codi, és l’ús exacte, veritable, propi en cada cas de 
les paraules; diu D. Fidel Pérez Mínguez,* al lamentar lo deplorable del Codi en vigor 
a Espanya; i com ell altres autors, que fins seria enutjós citar ara aquí. Que tota obra 
humana és poc o molt defectuosa, és una veritat axiomàtica: però si tan defectuosa 
és, bo és, també, corretgir-la i fer els esforços perquè ho sigui el menys possible. 

El trist és, que tots aquests defectes perjudiquen també (en virtut de l’article 12 
del Codi) a la nostra Catalunya, i és per això que hem tingut un especial interès 
en exposar-los a la vista de tothom. 

Barcelona, novembre MXMXVl 


• Revista de los Tribunales: v. 33, n. 8, corresponent aJ 25 de febrer de 1899. iDefldendej del 
Código civil. Predo doterminado. Dorechos dol padre natural.» 

Estudis sobre la intel·ligència en els animals, i es¬ 
pecialment en els mamífers,* de Ramon Martí d’Eixalà. 


Quan I’Associació Catalana d’Estudiants tractà de publicar aquest Anuari, que 
ara veu la llum com a publicació dels Estudis Universitaris Catalans, fou un dels 
nostres primers propòsits incloure-hi el present estudi d'En Marti d* Eixalà que conei¬ 
xíem per haver-lo llegit el professor de la Universitat Sr. Parpal en la seva càtedra de 
Psicologia. A tal.fi, sol·licitàrem del Sr. Parpal, en poder del qual residia una còpia 
del manuscrit d'En Martí d'Eixalà, el permís per a sa publicació, a la qual cosa accedí 
amb l'entusiasme que mostra en tot ço que sigui honorar l'obra dels pensadors catalans 
del segle xix. És amb viu agraïment, que ens complaem en expresar-ho aquí, que hem 
rebut aquesta mostra de deferència. 

Dues consideracions principalment fan, creiem, interessant la publicació d'aquest 
estudi. 

Primerament, el tema que en ell es tracta no és alguna cosa resolta, en la qual les 
investigacions anteriors a la solució no tinguin ja valor actual. Al contrari: el proble¬ 
ma de la valor de la Psicologia de l'animal és manifestament un problema avui encara 
sense solució, les opinions sobre el qual difereixen extraordinàriament. Altrament, 
l'estudi que editem tracta el tema des d'un punt de vista metodològic, que és justament 
el terreny on els temps moderns és discutit, amb la més gran divergència d'opinions. 
Des de l'acceptació sense crítica de la Psicologia de l’animal, tal com es manifesta en 
els treballs d'un Fabre o un Wassmann, fins a les concepcions d'un Claparède o un Pieron, 
on la consciència de l’animal, i per tal la Psicologia comparada, només és acceptada 
com a hipòtesi, o bé fins a les posicions ultra-fisiologistes, on la valor del mètode 
d'analogia, únic que pot conduir a l'acceptació d’una consciència animal, és negat ro- 
donament, excloent hom fins la terminologia en l'estudi de l'animal, per creure-la dela¬ 
tora d'un antropomorfisme ingenu, hi caben un gran nombre de posicions matitzades 

* Aquest treball fou llegit en castellà a la Real Acadèmia de Ciencias y Artes, i en aquesta llengua 
es troba en el manuscrit que es conserva, però es veu tan clarament que és una senzilla traducció 
que hem cregut restar més fidels al pensament del seu autor publicant-lo en sa llengua original. 

Est. u. Cat. 8 

diversament. En aquest conjunt de tesis possibles és interessant de constatar en la 
mantinguda pel filòsof català, sinó una originalitat remarcable, almenys una percepció 
clara i precisa de les dificultats davant de les quals, en tot temps, es troba el psicòleg 
de l'animal. 

En segon lloc, la publicació d'aquest estudi és una modesta contribució a una obra 
d'alt interès a realitzar, que caldria que fos immediatament empresa per alguna de les 
nostres corporacions científiques. Ens referim a l'edició completa de les obres dels filò¬ 
sofs catalans del segle xix, encara gairebé totalment inèdites. 1 Estem avui vivint una 
sèrie d'inquietuds que fan pressentir un fort renaixement dels estudis filosòfics a Cata¬ 
lunya. Les obres, els assaigs publicats, sovint fan professió de seguir una tradició ge¬ 
nuïnament catalana* : cal, doncs, que sapiguem on s'interromp i on recomença aquesta 
tradició. Referint-nos concretament als pensadors del segle xix cal que poguem estu¬ 
diar a part de la valor ac tual de la seva obra, el grau en què pot considerar-se expressió 
d'una manera de veure genuïnament i profundament catalana; si és una doctrina ex¬ 
pressada amb accent original o una simple aportació o pot ésser encara només una im¬ 
portació de doctrines, altrament poc interessants, de la filosofia escocesa. Per això cal 
que siguin posades a disposició del públic d'estudiosos en bones edicions les obres 
d’aquests pensadors. 

La publicació d'aquest estudi, per ses reduïdes proporcions, no pot-ésser conside¬ 
rada com una aportació apreciable a aquesta obra; però, per això mateix voldriem fer 
sentir al llegidor, en presència d'una desproporció tan gran entre la matèria publicada 
i l'alt prestigi que una tradició assigna al nom d’un Ramon Martí d'Eixalà, la necessitat 
de què una empresa més vasta sigui immediatament iniciada. 


J. Crexells 


1. Cal agrair a l’Institut de Ciències la publicació dels apuntaments d’un curs d’En Llorens. 

2. Exemples, el conjunt del Glosari de Xenius, i recentment la important obra de Francesc Pujols 
Concepte General de la Ciència Catalana. 

E l més sublim de la Història Natural està, sens dubte, en el fons d’un problema 
tan difícil i complicat com gran és la impaciència de l'home per a resoldre’l, i que 
a Jutjar pel pas que porta la intel·ligència col·lectiva, durarà per tot el temps de la 
peregrinació del gènere humà sobre la terra. 

El problema, com haureu endevinat, comprèn el sistema de la creació en el re¬ 
ferent als diversos éssers que poblen el nostre planeta ultra l'home, i consisteix en 
determinar quin objecte es proposà el Suprem Àrbitre al treure’ls del no-res, i com en 
aquest gran quadre les funcions de cadascun concorren a l’harmonia i unitat que no 
poden mancar en ço que és obra de la sabiduria infinita. 

Malgrat que la intel·ligència no pot alimentar la brillant esperança de resoldre 
per complet una qüestió que tantes dificultats comporta, sent envers ella una pro¬ 
pensió irresistible deguda a què el seu principal aliment està en el sublim, malgrat 
que no obtingui més que ombres en la regió dels conceptes. 

Mes, en el curs de sa tasca, de la que debades pretengueren desviar-la, aixeca de 
tant en tant alguna punta de l’espès vel que cobreix tan interessants assumptes, i 
aleshores la raó, auxiliada per la llum que Déu li envia en premi de sos afanys, a voltes 
reconeix i ratifica el camí de la veritat, per on la conduïa un vagarós sentiment; a 
voltes s’afirma en antigues i venerades creències. 

Per a penetrar amb algun fruit en aquesta regió trascendental és esglaó o preli¬ 
minar indispensable l’observació dels diversos éssers tan acabada com sigui possible 
i llur classificació científica, treball que constitueix la Història Natural en la rigurosa 
accepció d’aquesta paraula. I dic l’observació tan acabada com sigui possible, perquè 
si és cert que l’examen incomplet dels objectes de la naturalesa pot donar resultats 
pràctics i surr.inistrar dades per a formular algunes lleis d’ordre físic, quan ens elevem 
a una regió trascendental, on sols ens pot sostenir la força poderosa d’una síntesi, 
l’enteniment confós s’enfonsa, o la imaginació, prenent son lloc, s’extravia per espais 
incommensurables si tal empresa acometia abans d’haver reconegut el terreny, del qual 
i de cada un dels seus punts parteixen els raigs de llum que, reunint-se, produeixen la 
idea sintètica. 

No aspiro, senyors, a completar l’anàlisi a què em refereixo ni a rectificar aquelles 
síntesis de segon ordre que són la base de les classificacions; lluny de mi la boja presump¬ 
ció de donar la darrera mà a l’obra en què tenen vinculat llur nom tants barons il- 
lustres. A més de què ni la matèria és de ma competència ni el treball és per a un 
sol home. Em proposo únicament, i això encara perquè vostra benvolença m’anima, 
subjectar al vostre il·lustrat judici algunes consideracions sobre la intel·ligència dels 
animals, consideracions que no resoldran la qüestió, mes que podran tal volta contri¬ 
buir a aclarir-la, omplint-se així a poc a poc, un buit que es trova en la filosofia natural 
sempre que la raó aspira h sortir del domini d’aquella per elevar-se a una altra esfera. 
I cal fer observar que omplir aquest buit no és d’escassa importància, perquè si de- 

fectuós fóra el coneixement de l’home sense l’estudi de la raó que l'il·lumina no es pot 
considerar cabal la idea que tinguem dels irracionals mentre no s’hagin caracteritzat els 
actes que en ells s’assemblen a les manifestacions de la intel·ligència i que per això ma¬ 
teix la fisiologia no explica. 

Sobre aquesta matèria les opinions de què tinc notícia es poden reduir a quatre. 

Alguns, amb Descartes, no han vist en els animals més que mers autòmates. 

Buffon, separant-se de l’opinió de son il·lustre compatrici, mes no tant com sembla 
a primera vista, els concedeix la facültat de sentir, si per ella s’entén el verificar un 
acte de moviment amb motiu d’algun topament o resistència, mes no en el sentit de 
percebre i comparar percepcions de qual cosa diu, no en podem adquirir cap seguretat. 

Altres atribueixen als animals certa intel·ligència sense caracteritzar-la, si bé re¬ 
coneixent diferències més o menys fonamentals entre ella i la de l’home. 

Altres, en fi, seguint a Condillac els hi concedeixen facultats que es distingeixen 
de les de l’home sols en el grau de força i en els mitjans auxiliars de desenrotllament. 

D’aquestes quatre opinions la primera és branca d’una gran teoria de la classe 
d’aquelles en què quant més dominant sembla la raó més subjugada és per una de les 
propensions que sols estan destinades a donar-li el primer impuls : parlo de l’amor a lo 
absolut; tals teories són filles d’un error bastant corrent en les intel·ligències elevades 
i consisteix en creure que l’home s’assembla a la Divinitat col·locant-se de sobte en un 
punt generador, des d’on, descendint, arriben a dibuixar el grandiós quadre de l’uni¬ 
vers; en lloc d’acostar-se al Creador pujant gradualment amb modèstia i esforç des del 
lloc en què ens ha col·locat. 

Si aquest últim hagués estat el procedir de Descartes, els fets que el voltaven no 
l’haurien deixat d’advertir i hauria estat impossible que no l’impressionés la distància 
immensa que va de lo automàtic o sèrie invariable i ordenada de moviments com els 
d’una màquina, a l’indefinit nombre de variacions que ens pot oferir en un de sos 
actes l’anifnal, i el que és més, la planta segons els' obstacles que troba i les demés 
circumstàncies es presenten. Hauria vist aquí una el·lecció sigui cega o sui-concia que 
no atribuïm mai a l’autòmata. 

Les demés opinions que porto apuntades tenen origen diferent de la de Descartes, 
són filles de l'observació o almenys no reclamen altre sosteniment que aquesta ni 
manifesten altres títols per a sol·licitar l’assentiment. 

Però, d’on pot provenir tan gran divergència com hom nota entre les dites opinions 
o sistemes? És possible, tractant-se d’induccions tretes de fets sobre els quals no 
hi ha ni hi pot haver notable disparitat? Mentre no sortim de l’esfera de lo material 
i donada la manera de procedir que s’ha fet habitual entre els naturalistes, la discor- 
dància cap només quan l’anàlisi ha estat incomplet o en l’acte de l’inducció hom no ha 
abarcat tot el conjunt. Mes en passar a una altra regió l’error i la divergència reconei¬ 
xen ultra això altra causa : el criteri que el pensador elegeix o dóna la preferència. 
Doneu-me el poder d’establir l’acord entre els filòsofs sobre el criteri, i d’aquí enda¬ 
vant no tindrem més que un sistema filosòfic amb lleugeres variants 

Aquelles opinions són resultat d’un procedir per analogia, excepte tal volta la 
de Buffon, car en ella gairebé tot és dubte. 1 dec advertir que quan dic analogia 
prenc aquesta paraula en son sentit filosòfic i no com s’emplea sovint pels naturalis¬ 
tes, designant amb ella un treball d’inducció rigurosa que, començant per l’anàleg i 
pujant de generalització en generalització, acaba concloent amb seguretat d’un feno¬ 
men a un igual, de certes correspondències entre les parts components dels éssers ob¬ 
servats a la igualtat de correspondències en un ésser fins llavors desconegut i al que l’ob¬ 
servació directa no s’ha pogut aplicar per complet. 

Ara, com el procedir per mera analogia és vague i té una escala sumament dilatada, 
és clar que en mans de diferents persones podrà donar resultats de tot punt diversos, 
majorment si cadascuna entra en la qüestió amb idees preconcebudes, com li succeí a 
Condillac, que dominat per la de la sensació generadora en son concepte de totes les 
facultats mentals i veient les apariències de sensació en els animals, arribà a sentar en 
termes absoluts que si mesuraven les distàncies amb la vista era gràcies a les lliçons del 
tacte. 

No per això abandonem l’analogia. Malhauradament és l’únic procedir possible 
en la matèria, per tal com no ens és donat penetrar el que passa en l’Interior d’un 
quadrúpede quan ens sembla que pensa, sent o vol, com podem fer-ho amb les facultats 
humanes sorprenent-les amb nostre reculliment en els moments de llur acció. Mes 
hi ha tres cbses que l’investigador no deu perdre de vista. És la primera, que l’ana¬ 
logia, tal com l’entenen amb fréqüència els naturalistes, no pot ésser utilitzada per a 
determinar la intel·ligència dels animals; donat que per a generalitzar a l’efecte de 
poder concloure d’un fenomen a un igual fóra indispensable que ultra les nostres 
facultats en llurs manifestacions extremes, coneixéssim amb igual certesa les facultats 
de diverses classes dels animals. És la segona, que l’analogia pròpiament dita no 
dóna resultats que traspassin els límits de la probabilitat. I en fi, es deu tenir en compte 
que si es vol que aquesta analogia ens acosti a la certesa, és precís buscar-la conside¬ 
rant els objectes sota totes les fasses possibles. 

En la matèria que ens ocupa, si es troben analogies serà entre les accions humanes 

• 

que són els signes externs o manifestació de les funcions d’intel·ligència i els actes ex¬ 
terns dels animals, donat que tals actes són els únics subjectes a observació. 

Interessa, doncs, ans que tot, l’examen i classificació de les accions humanes 
sota el punt de vista de la relació que guarden amb els actes de la intel·ligència; clas¬ 
sificació que s’ha descuidat pels que s’han ocupat d’aquesta matèria, malgrat que sense 
ella no es concep que hi hagi norma per a mesurar el grau de probabilitat de les 
induccions per analogia al comparar les accions de l’home amb les dels éssers col·locats 
en una etapa inferior 

Considerades les accions humanes en relació amb la intel·ligència, es vénen a 
distribuir en els següents grups: 

1. Moviments més o menys complicats, indispensables durant la vida intraute- 
rina i al començ de l’extrauterina, i que es verifiquen sense consciència, sense el con¬ 
curs de la voluntat pròpiament dita. 

2. Moviments que s’efectuen sense propòsit de la nostra part, si bé la voluntat 
pot exercir influència en ells; per exemple el de les parpelles. 

3. Moviments produïts per la imitació, i en els quals és evident que poden inter¬ 
venir o deixar de pendre part la intel·ligència i la voluntat. 

4. Moviments que són resultat de l’hàbit. En un principi hauria intervingut 
la voluntat, si no fossin iniciats per la imitació o la força d’un o més instints. 

5. Moviments repentins que un afecte tendeix a determinar. Per a llur pro¬ 
ducció la voluntat no és necessària, malgrat que algunes vegades arribi a impedir-los o 
modificar-los. 

6 . Moviments que són la resultant de dos o més afectes que obren a un mateix 
temps. Els d’aquesta classe estan en la mateixa línia que els anteriors en relació a 
la intel·ligència i la voluntat. 

7. Moviments que s’originen d’obrar dos o més afectes que excioint-se mantenen 
per algun temps en suspens l’ànim, el qual es deixa arrastrar al fi per un d’ells. Tals 
accions o moviments són possibles amb el concurs de la voluntat i sense que aquesta 
ni la intel·ligència entrin en exercici 

8 . Determinacions o accions essencialment voluntàries a les que precedeix la 
idea d’un objecte i la comparança i judici sobre dels mitjans. 

Dels moviments que formen el primer grup res podem inferir, atès que són 
purament instintius. Igualment infundada fóra qualsevol conclusió que partís dels 
que hem col·locat en segon ordre, malgrat que en ells pot exercir alguna influència la 
voluntat; bé perquè no fóra fàcil decidir si obrava o no en l’animal, bé perquè no tota 
volició suposa l’exercici de la intel·ligència. 

Els moviments produïts per imitació que formen el tercer grup, i són molt fre¬ 
qüents en algunes de les espècies dels mamífers, tampoc ens poden servir per a argüir 
respecte de tals espècies la intel·ligència per analogia; donat que en nosaltres no la 
suposen tals actes. Al contrari, la facultat o capacitat d’imitació, ultra de l’instint, 
sembla haver-nos sigut concedida per a suplir la manca de raó en el primer període 
de la vida. 

Però se’ns dirà : ja que l’anomenat irracional imita, haurà de rebre la impressió del 
moviment o acció que reprodueix, i d’aquí s’inferirà que percep, o el que és igual, que 
participa d’una de les nostres facultats d’intel·ligència. Aquest raciocini, que en -què 
no sigui a propòsit de la imitació s’ha repetit en diverses formes, comporta un sofisma 
degut a la vaguetat amb què correntment s’empleen les paraules impressió i per¬ 
cepció. 

A l'obrar un cos sobre els nostres sentits, es produeix en el primer moment el 
que en direm sensació, fenomen purament passiu; un moment després entra l’activitat, 
que apoderant-se de la sensació la reconeix com a seva o com modificació de la prò¬ 
pia persona, i ensems distinta de la causa que l’ha produït. 

Ara bé, la sensació o percepció merament passiva, és a dir, sense reconèixer en 
ella el subjecte ni jutjar de l’objecte, és suficient per als actes d'imitació, com ho 

manifesta que la facultat o capacitat imitativa es troba en el primer període de la 
nostra infància quan indubtablement encara no tenim idea de la nostra pròpia persona, 
i sols donem senyals d’activitat física en certs moviments instintuals que tenen per 
objecte la vida i el desenrotllament del cos. L’únic, doncs, que ens diu l’analogia 
en aquest punt, és que l'animal tindrà una sensació o impressió, no autoritzant-nos 
per a afirmar la formació del concepte que en l’home segueix ordinàriament a l’acte 
passiu de sentir o que es deu a la intel·ligència, l'activitat de la qual és sol·licitada 
per l'acció de la causa externa. 

Dels fenòmens de l’hàbit, tan comú en algunes espècies, podria semblar a primera 
vista inferir-se la memòria, sinó la intel·ligència pròpiament tal. Així fóra si la memòria 
1 la successió fossin una mateixa cosa. En tot acte de memòria es troba la successió, 
mes no tota successió és un acte de memòria. Concretant-nos a l’hàbit que recau 
sobre una sèrie de moviments, trobem que sa manifestació és possible de dues maneres: 
o amb la idea anticipada, individual, o per grups del tot o part dels moviments, o sense 
aquesta idea com ens succeeix amb els moviments productors d’un curt tema de música 
que hem sentit sense parar atenció i de la mateixa manera reproduïm. En el primer 
supòsit tenim la memòria, facultat de la intel·ligència; i en el segon, una pura succes¬ 
sió; fenomen no intel·lectual, resultat d’una nova capacitat, i és l’únic que per analogia 
podem atribuir als nomenats irracionals, tenint en compte que la suposició o ad¬ 
missió d’aquesta capacitat basta per a explicar totes les sèries de moviments habituals 
que en ells s’adverteixen, no menys que la successió o enllaç entre certes sensacions i 
determinades impressions, com les de temor o espant, i entre aquestes o altres de la 
mateixa classe amb certs actes de volició, i aquests enllaços, junt amb el poder o capa¬ 
citat d’imitació, expliquen a son tom el grau d’educació de què són susceptibles al¬ 
gunes espècies. 

Al dir volició referint-me als animals, no vull significar els actes de voluntat en 
què pren part l’activitat de la intel·ligència, sinó aquells fenòmens no estranys a l’home 
que revesteixen les apariències de volició, i que al subjectar-los aun escrupulós examen 
gairebé hom no els distingeix de l’instint; tal és el fet de fugir en presència d’un perill 
real o imaginari, fenòmens que amb freqüència s’ens presenten amb caràcter dubtós, 
perquè instintius en son origen vénen més tard a modificar-se per l'acció de la intel- 
ligència i la voluntat reunides sense perdre del tot sa primitiva naturalesa. 

L’observació que acabem de fer ens diu que en va cercaríem per analogia vestigis 
d’intel·ligència en els moviments que formen els grups 5.* i 6. 4 ; és a dir, en els que d’im- 
provís tendeix a determinar una impressió afectiva i en els que són la resultant de dos 
o més afectes que obren a un mateix temps. En els primers, perquè són possibles 
com producció de l’instint, com sigui que en llur origen són purament instintuals en 
l’home. En els segons, perquè sols es diferencien dels primers en què són dos o més els 
instints que obren i s’amalgamen, unint ses forces i modificant-se tot el que és possible, 
sense que sigui precís suposar l’exercici de l’activitat. 

Quan ens fixem en els moviments que són productes de dos o més afectes que 

s'exclouen, hi pot haver lloc, si no a dubte, almenys a vacil·lació en el primer 
moment. En efecte, en observar en aquest cas en els irracionals, certs signes que 
denoten suspensió, cap sospitar la possibilitat de què composin, meditin i es decidei¬ 
xin a la manera que nosaltres ho fem en situacions anàlogues sempre que la voluntat 
hagi adquirit algun imperi. Però després que abandonant el procedir vulgar, l’ana¬ 
logia, que consisteix en l’afirmació immediata en vista de simples apariències, prestem 
atenció a la possibilitat d’aquella suspensió com efecte d’un dels instints al que s’anava 
a contrariar en un moment donat, rectifiquem el nostre judici, no considerant-nos 
autoritzats, per a afirmar l’activitat intel·ligent, per a reconèixer-la en aquell fenomen 
donat que és possible que sigui necessitat en ses apariències per l’instint i que sabem 
que ho és en nosaltres mateixos, majorment en el primer període de la vida. 

Resta, sembla, que em faci càrrec dels moviments, únics que porten el caràcter 
essencial de veritables determinacions i en la classificació figuren en darrer terme. Mes 
com fàcilment es concep, la comparança entre ells i els que podríem considerar 
anàlegs en altres éssers, és impossible. Fóra precís penetrar en l’interior d’aquests, 
cosa que si arribéssim a verificar obrint-nos pas una mà superior, tindríem la qüestió 
resolta amb certesa, i en conseqüència, de tot punt inútils la comparació i l’analogia. 

L’examen analític que acabem de practicar, en què d’una manera superficial; 
ens deixa sospitar, no sense fonament, algunes induccions o corolaris que un estudi 
més detingut podrà confirmar, ampliar o rectificar. Tals són: 

1. Que els anomenats irracionals no estan dotats de facultats intel·lectuals prò¬ 
piament dites o actives, i sí sols de capacitats. 

2. Que hom deu reconeixe’ls-hi: 

La sensació en estat passiu, ço és, sens el judici o judicis que l’home hi agrega 
convertint-la en percepció. 

La imitació o capacitat imitativa. 

La successió o enllaç sense la imatge anticipada dels objectes enllaçats que en un 
moment donat es van a reproduir, en què hagi començat la sèrie. 

Per fi, l’instint en alt grau. 

Aquesta matèria, senyors, és vasta, ja considerada en si mateixa, ja perquè grans 
homes l’han dilatada amb sols posar en ella llur planta. En aquest petit discurs no 
he pogut fer més que iniciar-la, donats els estrets límits dels treballs d’aquesta classe 
i que una comissió inesperada vingué a treure’m el temps que destinava en part a 
correspondre en quant em fos possible a l’honor que em dispensàreu, confiant-me el 
títol d’acadèmic quan tan tost acabava de complir la major edat. 

Sobre telefonia sense fils, per Ferràn de Cots Verdaguer 


PRELIMINARS 

E n la telefonia ordinaria tenim que considerar tres coses : un transmissor, un recep¬ 
tor i la linia intermitja que els uneix. El transmissor consta de microfon, un o 
dos elements de .pila i el primari d'un petit transformador. Aquest obra per induc¬ 
ció sobre el secundari que forma part integrant de la linia, a l'extrem de la que s’hi 
troba un receptor telefònic. Veiam, ara, quin és el mecanisme de la transmissió. 
La veu posa en moviment la membrana vibrant del microfon, i varia la pressió en¬ 
tre els grans de carbó que en el mateix s’hl troben, això produeix variacions en la 
resistència de la corrent que passa entre ells, obtenint-se oscil·lacions de la mateixa 
al ritme de la veu que fa vibrar la membrana del microfon. Aquestes oscil·lacions 
de corrent determinen en la membrana del receptor atraccions i repulsions al compàs 
de les que sofreix la de l’aparell transmissor, reproduint així la paraula. 

En la radiotelefonía els conductors són suprimits; el transmissor llença contínua¬ 
ment a l’espai ones electro-magnètiques l’amplitut de les quals varia segons les modu¬ 
lacions de la paraula. Hi ha una diferencia essencial en el funcionament de les ante¬ 
nes segons siguin destinades a telegrafia o a telefonia sense fils. En les primeres, 
l’antena vibra tan sols a l’emetre una senyal;* mentre que en les segones, vibra con¬ 
tínuament durant tot el temps que dura la transmissió, donant el so corresponent a la 
freqüència pròpia de l’antena, so imperceptible per nosaltres, car el nombre de vibra¬ 
cions que el produeix és tan elevat, que ja no pot ésser recollit per l’oït humà, sensible 
com a màxim, i solament en algunes persones privilegiades, a 33,000 vibracions per 
segón. No obstant, la freqüència fonamental dels sons musicals perfectament purs, 
està compresa entre 40 i 4,000, vibracions per segón. 

• En algunes estacions de telegrafia sense fils, l'antena vibra contínuament. Les senyals s’ob¬ 
tenen per la variació en la freqüencfa, quedant aixi acordades (en cas de senyal) o no amb l'estació recep¬ 
tora. 

DIFICULTATS DEL PROBLEMA 

Les dificultats que es presenten en la radiotelefonía són diverses, la principal de 
totes elles està en el transmissor. En primer lloc, és evident que la freqüència de les 
ones utilitzades deu ésser superior a la de la vibració màxima perceptible a l’oït. Aques¬ 
ta condició queda sempre completa, puix que usant ones generalment inferiors a 3,000 
metres, la freqüència obtinguda és superior a 100,000. En segón lloc, consistint la 
paraula més que en tot en harmònics superiors del sò fonamental, harmònics la fre¬ 
qüència dels quals pot arribar a uns quants milers de vibracions per segón,' és neces¬ 
sari que els intervals entre dos trens d’ones consecutius tinguin una durada sensi¬ 
blement inferior al més curt període de vibracions considerades; així, doncs, suposant 
que aquests durin com a màxim una deumil·lèsima de segón, en cas de transmetre 
amb un aparell a guspires tindràn aquestes que saltar almenys deu mil vegades en dit 
temps, cosa difícil d’obtenir.* 

Per altra part, per a transmissions a gran distancia és forçós que la corrent en 
l'antena aconsegueixi un amperatge molt elevat, ço que no permet intercalar-hi un 
microfon,* i demés, considerant salvat aquest inconvenient, les variacions per aquest 
aportades a la mateixa careixen de la intensitat necessària perquè llur efecte sigui sen¬ 
sible a grans distancies — pel que especialment està indicada la telefonia sense fils —. 
S’ha de procurar, doncs, reforçar per mitjans elèctrics les dèbils variacions que s’ob- 
tindríen, confiant-ho tot al sol esforç del microfon sobre l’antena. 

En la radiotelefonía es poden usar les ones esmortuïdes, i les entretingudes, però 
els resultats obtinguts amb les primeres són més que deficients. Comprenent-se 
això molt bé : les ones esmortuïdes, obtingudes amb la guspira, són oscil·lacions que 
decreixen en intensitat a poc d’ésser formades; a la radiotelegrafía, on el caràcter de 
les ones emeses importa poc, convé perfectament aquesta mena d’oscil·lacions, doncs 
llur alcanç per a la recepció depèn tan sols de l’amplitud inicial. 

En la radiotelefonía al contrari, les ones engendrades deuen tenir una puresa i 
constància absolutes, pel que és preferible l'empleu d’oscil·lacions entretingudes.* 
En efecte : a igualtat d’intensitat, la resonancia en el circuït receptor pot ésser més 
gran amb les ones entretingudes que amb les esmortuïdes, perquè la vibració amb les 
primeres és menys complicada, i per tant pot ésser més fàcilment seguida pels electrons 
del receptor. Prompte els savis es donaren compte d’aquesta veritat, consistint la 

1. Els harmònics, la íreqüencla dels quals passa de 2,000, poden ésser en la pràctica suprimits sense 
que en resulti notable alteració. 

2. Vegi’s el sistema de transmissió Marconi a disparador múltiple indicat per A. Castilla en Recienles 
progresos en radiotele,grafia (Ibérica , n. 30). 

3. Alguns microfons especialment construïts per a telefonia sense fils han admès com a màxim 
15 ampers. 

4. Se les nomena també sostingudes. 

major part dels esforços per ells realitzats, en cercar la manera de produir aquestes 
ones entretingudes, d’un modo pràctic i especialment adequat a la telegrafia i telefonia 
sense fils 1 


SOLUCIONS DEL PROBLEMA 

Historiar al detall totes les temptatives, totes les solucions que s’han recercat 
al problema des de sa aparició, seria cosa llarga i no pas indicada pel caràcter elemental 
d’aquest article. Essent així, doncs, em limitaré tan sols a donar algunes indica¬ 
cions sobre els principals procediments que avui es poden usar en la telefonia sense 
fils i llur resultats pràctics. 

Disposicions per a l'obtenció d’ones entretingudes* 

Les ones entretingudes es poden obtenir per un dels tres procediments següents : 
l. r , per diferents combinacions de circuits oscil·lants i disparadors més o menys espe¬ 
cials; 2.“, per aparells dits d’arc (principi de l’arc cantant de Duddell); i 3. r per un al- 
ternador d’alta freqüència. • 

Dispositius especials. — En l’obtenció de les mateixes pel primer procediment 
s’hi han preocupat diferents inventors : Vreeland, Galetti i Marconi entre altres. Les 
disposicions indicades per aquest últim són les més interessants En el sistema trans¬ 
missor assenyalat en la fig. 1, la corrent continua de G, carrega els condensadors C' C *, 
el disparador està format per un disc D, que gira a gran velocitat (més de 100 m. per 
segón) entre els D' i D" la guspira salta alternativament entre DD' i DD" obtenint-se 
així la càrrega en un sentit i després en l’altre del condensador C, que forma part del 
circuit oscil·lant, on s’hi troba també la self-inducció R, que obrant sobre l’antena fa 
que aquesta vibri llençant a l’espai ones entretingudes. 

En un dels models més recents de transmissor Marconi s’empleen diversos cir¬ 
cuits oscil·lants amb els seus disparadors corresponents. La guspira que salta en cada 
un d’ells, dóna lloc a una serie d’oscil·lacions molt esmortuldes; però com les descàrre¬ 
gues se succeeixen sense interrupció l’antena es veu contínuament impulsada per os¬ 
cil·lacions que si estàn en fase (cosa difícil d’obtenir), l’obliguen a vibrar amb una ampli¬ 
tud constant.* El muntatge dels aparells per a l’obtenció d’ones entretingudes pel 
sistemq indicat ha d’ésser molt precís; puix si les oscil·lacions parcials no es correspo- 

1. Les ones entretingudes són també les usades en l'actualitat en les estacions radiotelegràfíques 
de gran potencia degut als aventatges ja indicats que posseeixen sobre les esmortuldes. 

2. Les ones entretingudes són el fonament sobre el que descansa la radiotelefonía. Ens concretem 
a parlar sols de les mateixes, per ésser les úniques que han resultat pràctiques. 

3. Per a millor comprensió d’aquest sistema generador d’ones entretingudes, llegeixi’s l’article as¬ 
senyalat en la nota 2, de la pàg. 122. 

nen, és a dir, no estàn en fase, produiràn pertorbacions en l’antena, ja augmentant la 
freqüència, ja l’amplitud, ja anul·lant completament aquesta última degut a fenòmens 
d’interferencies. 

Dispositius d'arc. — El principi en què es basen els dispositius dits d’arc és el 
següent : si en derivació sobre un arc elèctric, alimentat per corrent continua, s’hi 
munten una capacitat i una self-inducció formant circuit, aquest últim serà oscil·lant, 
ja que, constituint l’arc una resistència al pas de la corrent, aquesta carregarà el con¬ 
densador, çl qual a la vegada es descarregarà a través de l’arc. D’aquesta manera, 
resulta en el mateix, sobreposada a la corrent continua que el manté, l’oscil·lant del 
circuit indicat. Les variacions així obtingudes, fan que la columna gaseosa que hi 
ha entre els dos carbons vibri donant un so (d’on li ve el nom d’arc cantant), l'altura 
del qual depèn de la freqüencla del circuit oscil·lant. Així es comprèn el que es pu¬ 
guin alterar les característiques de l'arc, canviant la self-intrpducció i la capacitat. 
Ara, si a aital circuit s’hi acobla una antena, aquesta oscil·larà, llençant en son vol¬ 
tant ones electromagnètiques d’amplitud, i període constants; i per fi, si en la mateixa, 
o millor encara, en el circuit oscil·lant s’hi col·loca un microfon, i es parla davant d’ell, 
l’arc reproduirà la paraula, i les ones emeses per l’antena vindràn modificades (en am¬ 
plitud i freqüència) al ritme de la veu. 

No obstant, la realització pràctica de l’arc cantant aplicable a la telefonia sense 
fils ha estat problema difícil de resoldre. Els inconvenients que s’han trobat a l’arc 
de Duddell* són molts : el desgast dels electrodes, l’augment de temperatura, la ioni- 
sació són causes que modifiquen la freqüència pròpia del circuit oscil·lant en grans pro¬ 
porcions, fent-lo inservible per a la radiotelefonía. Els dispositius adoptats per a 
combatre tots aquests mals, són de lo més variat. Poulsen, per exemple, fa saltar 
l’arc entre un cilindre de coure dins del que hi circula aigua, i un altre cilindre de 
carbó massís que gira contínuament, evitant que l’arc es formi sempre en el mateix 
lloc i gasti els electrodes. La Gesellschaft für Drahtlose Telegraphie (Telefunken) 
emplea sis, dotze o vintiquatre arcs per a tensions de 220, 440 i 880 volts respecti¬ 
vament. Aquí els arcs es formen entre uns carbons cilíndrics amb casquets esfèrics, 
i uns cilindres de llautó acabats en cassoletes de coure, plens d’aigua, l’evaporació de la 
qual manté constant la temperatura dels arcs. En altres aparells, com el de Ruhmer, 
salta aquest entre dos fils d’alumini que es desplacen a gran velocitat, i en altres per 
fl, com en els sistemes de Peuckert i Lepel entre dos plats metàl·lics molt pròxims. 

Malgrat les disposicions indicades, és dificilíssim obtenir un arc absolutament 
constant. 

Com a tipus de sistema transmissor a base d’arc, assenyalarem el de Colin i 
Jeance, amb el que s’han aconseguit sobrepassar els 200 km. amb una netedat abso¬ 
luta en la recepció. 

En aquest sistema de transmissió, l’arc és triple aquests salten entre una punta 

• Duddsll fou qui assenyalà el fet de l’arc cantant, l’any 1900. 

Les figures 1, 4 i 5 representen diferents dispositius per a l'obtenció d'ones electromag¬ 
nètiques entretingudes; la número 3 és un esquema de receptor, utilitzable tant per a 
radio telegrafia com per a telefonia sense fils; i les assenyalades amb els números 2 i 6 
figuren, aixi mateix, esquemes d’estacions completes de transmissions radio telefòniques. 


Digitized by 



Original from 

--ÜMVERSITY OF CALIFÒRNIA 













126 


FERRÀN DE COTS VERDAGUER 


de carbó de 1 mm. i un electrode de coure de gran diàmetre, refredat per una circulació 
interna de petroli. Tot això va col·locat en una atmòsfera d’hidrocarburs, la dosificació 
dels quals és tal, que al descompondre’s produeix sobre l’electrode petit un dipòsit de 
carbó equivalent al que es perd per desgast. Gràcies a aquest artifici, la llargada dels 
arcs resta constant. El muntatge indicat per Colin i J eance, és el de la fig. 2 : tres arcs 
en serie són alimentats per corrent continua. La diferencia potencial entre el primer 
carbó 1 l’últim cilindre de coure és de 700 volts; obtenint-se així en els electrodes, di¬ 
ferencies de 330. El circuit oscil·lant, col·locat en derivació sobre l’arc, obra inductl- 
vament sobre un circuit /, el que obra a la vegada sobre l’antena. La capacitat C 
que es troba en el circuit intermig /, té una valor relativament gran. La freqüència 
pròpia de les oscil·lacions obtingudes amb dit transmissor és de 500,000 per segón, 
corresponent a ones de 600 m. L’aventatge que té el col·locar el circuit / entre l’os- 
ciMant de l’arc i l’antena està en què, posseint aquest gran capacitat i feble amortit- 
zament, la freqüència de les oscil·lacions produïdes resulta absolutament invariable 1 
l’ona irradiada per l’antena és molt pura. 

El microfon en aquest sistema, es troba en un circuit oscil·lant col·locat en 
derivació sobre la porció variable de la bobina d’acoblament a l’antena; d’aquesta 
manera, la corrent que pel mateix passa, és aproximadament la dècima o la dotzava 
part de la corrent d’antena. 

Per la recepció empleen Colin i Jeance un dispositiu ordinari amb detector de 
cristall. Com a model de dita classe de receptor assenyalarem el de la Telefunken, 
molt generalitzat actualment, degut a la simplicitat i bon rendiment del mateix. Vegi’s 
fig. 3. Una bobina d’acoblament, es continua amb l’antena en son extrem superior 
i amb un condensador graduable en son peu que va fixat a terra. El circuit oscil·lant 
comprèn la bobina d’acoblament B ’, el detector D i un condensador C entre les ar¬ 
madures del qual s’hi col·loca un telefon. Si una estació transmet les ones hertzianes 1 
per aquesta emeses, posen en vibració els corpuscles elèctrics de l’antena receptora; 
per inducció, el circuit oscil·lant també vibraria, però com el detector (punta de grafit 
apoiada en galena) té là propietat d'obrar com a vàlvula, l’elèctricitat en el circuit 
tancat B ’ DC sols es pot moure en un sentit. Aquesta electricitat carrega el conden¬ 
sador, i d’una armadura a l’altra passa a través del telefon una corrent de sentit fixe. 
que determina l’atracció de la membrana vibrant.* Comprenent-se així com aquests 
receptors serveixen tant per telefonia com per telegrafia sense fils. En el primer cas, 
reproduiràn la paraula seguint les modulacions de les ones emeses, i per tant les de la 
veu en el transmissor; en el segón cas, els senyals tindràn la mateixa intensitat i to, di¬ 
ferenciant-se tan sols per llur durada.* 

1. De Hertz, son descobridor. 

2. Ei to reproduït pel telefon depèn del nombre de voltes que es descarrega el condensador per segón 
i la intensitat dels sons. de la quantitat d'electricitat que passa cada vegada. 

3. Els receptors amb detector de cristall, són d'ús molt corrent; no obstant, també se solen emplear 
el detector electrolític (Fessenden i Telefunken); el termoelèctric (Poulsen, Collins i Ruhmer), el magnètic 
(Marconi) i els detectors a buit (Majorama i De Forest). 

Dispositius basats en l'empleu d’alternadors d’alta freqüència . — La manera més 
pràctica d’obtenir ones entretingudes adequades a la radiotelegrafía i radiotelefonía, 
és mitjançant l’ús d’alternadors d’alta freqüència, però la construcció d'una tal mà¬ 
quina és en extrem difícil, i fins al cèlebre altemador de Goldschmidt són molts els que 
s’han provat, i pocs els que han donat resultats pràctics. Indicarem els principals. 

A Fessenden — un dels qui s’han preocupat més d’aquest problema — es deu un 
altemador d’alta freqüència d’una potencia disponible de 2 kilowats, mogut per una 
turbina de vapor aplicada directament a son eix i girant a gran velocitat. En un dels 
models més perfectes dels alternadors Fessenden, l’inductor i l’induït estàn fixes, una 
roda dentada de cer,' la velocitat perifèrica de la qual és de 300 m. per segón, gira 
entre ells, produint les variacions en el fluxe magnètic necessàries per a la producció 
d’una força electro-motriu induïda. La seva potencia és aproximadament també 2 ki¬ 
lowats, i la freqüència de corrent alternativa 100 000 períodes. 

Altemador de Goldschmidt. — Aquest altemador està constituït per un estator 
fixe i un rotor mòbil que gira dintre el primer. El devanat del fil de coure, està tant 
en l’un com en l’altre disposat de tal manera, que enviant als dos corrent continua, 
s'hi formen una serie de pols positius i negatius alternats. 

La corrent continua s’envía tan sols a l’estator, creant-se així camps magnètics 
que s’endinzen en l’interior de l’anell del rotor. Ara, si el rotor gira, al passar els seus 
pols davant dels fixes de l’estator neixeràn en les espires del rotor corrents alternes 
variables, la freqüència de les quals vindrà donada per la meitat del producte del nombre 
de pols de l’estator per les voltes del rotor. Si el rotor estés fixe, el nombre d'alternan- 
cies que experimentaria l'estator, seria igual a les del rotor, però com que aquest gira, 
els efectes se sumen, resultant així en l'estator un nombre d’alternancies igual al doble 
de les del rotor. Aquestes últimes per inducció obren sobre el rotor, però com aquest 
està en moviment al nombre de variacions que sufrirà el rotor per l’acció de l’estator, 
s’hi tenen d’afegir les pròpies del rotor que de nou obrarien sobre l’estator i així suc¬ 
cessivament, podent-se arribar a freqüencies altíssimes però debilitant-se molt la 
corrent. En general, no se sol passar de tres a quatre transformacions.* 

La disposició d’quest altemador pot veure’s en la fig. 4. Les capacitats en el 
rotor hi són per a reforçar les oscil·lacions del mateix per un efecte de ressonància. 

Altemador d'Arco. — El principi d’aquest altemador és el següent. Si la corrent 
que produeix un camp magnètic és feble el camp també ho serà; si dita corrent aug- 

1. Perquè, degut a la gran força centrífuga, dita roda dentada no es disgregui, està fosa d'un cer 
especial al cromo-nickel. Una velocitat de 300 m. per segón correspdn a 18 km. per minut, o siguin més de 
1.000 km. per hora. 

2. Tant l’alternador de Goldschmidt, com el d’Arco (que segueix a aquest), com les disposicions 
de Marconi, ja indicades, s’usen solament en les estacions radiotelegràfiques de gran potencia. Per a 
transformar aquestes de radiotelegràfiques a radiotelefòniques s'ht tindrà que aplicar un microfon ja en el 
circuit oscil·lant, ja en l’antena. 

menta, el camp creixerà desmesuradament arribant-se a un límit a partir del qual, un 
augment en la corrent, a penes si serà sensible, sent-ho molt per contra, una disminució. 

Si en un electro-imà se sobreposa a una corrent continua una corrent alterna, 
la meitat de l’alternancia que tendeixi a augmentar el camp produït per la corrent con¬ 
tinua quasi no es notarà, però la meitat de l’alternancia que tendeixi a disminuir-lo 
produirà una variació molt notable en el mateix. 

Ara, si sobre aquest electro-imà s’hi col·loca un tercer enrotllament, la corrent in¬ 
duïda en aquest últim oferirà alternancies (degudes a la disminució de fluxe magnètic) 
separades per intervals (deguts a l’augment del fluxe) d’igual duració que les mateixes. 

Fins aquí és molt clar, però mancava trobar la manera d’omplir aquests buits 
entre dues oscil·lacions consecutives. Això ho solucionarà el comte d’Arco muntant 
dos transformadors, segons indica la fig. 5. 

Un alternador de freqüència relativament elevada, envia la corrent a dues bo¬ 
bines A, enrotllades sobre els nuclis N\ a la vegada, sobre els mateixos s’hi troben 
també dues bobines més C, alimentades per corrent continua, i les D que formen 
part de l’antena. Les bobines C estàn de tal manera disposades, que les linies de força 
dels fluxes magnètics creats per la seva acció en els nuclis N i N' són de sentit contrari. 
D’aquesta manera la corrent que envia l’altemador produeix sempre una oscil·lació 
en una de les bobines D, quan a l’altra correspòn un interval o fase de descans. Però 
com les dues bobines D i D' formen part de l’antena, aquesta oscil·larà, amb una fre¬ 
qüència doble a la pròpia de l’alternador.* 

Alternador del Dr. De Forest. — El fonament d’aquest alternador és absolutament 
distint del vist fins ara. La part més essencial del mateix és VOscillion, ampolla on 
l’aire s’ha enrarescut d’una manera considerable i en la que s’hi troben un anode A, 
un càtode C i un filament intermig dit grid. La descàrrega es fa a través del buit de 
l’ampolla; la corrent és proporcionada per una potent dinamo unida als electrodes per 
dues bobines de gran reactancia, a fi que la corrent oscil·lant que es formi no pertorbi 
la continua del generador. En el circuït oscil·lant s’hi troben, ademés del Oscil·lion, 
un condensador i dues bobines, que corresponen l'una al transformador d’antena, i 
l’altra al transformador del grid. Vegi’s la fig. 6. 

El càtode incandescent emet contínuament electrons que van a parar a l’anode. 
Aquest acarreig elèctric es pot modificar més o menys, i àdhuc anul·lar-se per una certa 
valor crítica del potencial negatiu del grid, col·locat entre l’anode i el càtode. Si un 
cop obtingut aquest estat d’equilibri elèctric es desplaça per un moment el contacte p 
del circuït del grid sobre el potenciòmetre, canvia el potencial del grid, ço que produeix 
una variació en el circuït oscil·lant, però com que en ell s’hi troba la bobina K, aquesta 
influencia la bobina L i per tant al grid, el que de nou pertorba el circuït oscil·lant 

• 

• La corrent que aquí hem considerat s’enviava a l’antena, es pot fer obrar sobre un altre alternador 
de dit sistema, i així successivament obtenir-se, per mitjà del muntatge dit en cascata, freqüendes cleva- 
díssimes. 

que obra altra volta sobre el grid, i així contínuament oscil·la amb una freqüència que 
es pot variar segons la self de les bobines K i M i la capacitat del condensador. 

Aquestes oscil·lacions es transmetràn a l’antena per l’intermig del transformador 
M, llençant constantment a l’espai ones entretingudes. 

El microfon De Forest l’aplica en el circuit oscil·lant del grid, l’acoblament sobre 
el mateix és per inducció. 

El primari del transformador d'antena es pot’fer obrar sobre el circuit del grid 
d'un altre Oscil·lion, i el d’aquest sobre un altre, obtenint-se així en l’antena corrents 
de molt elevada intensitat. 

Un dels molts aventatges de dit sistema de telefonia està en permetre l’empleu 
de micròfons d’ús corrent, per gran que sigui la potencia de l’estació transmissora. 

Al mateix inventor es deu un amplificador d’oscil·lacions per a la recepció, dit 
Audiophone i també Audion, que en principi és semblant al del Oscil·lion i que permet 
augmentar molt la distancia de recepció dels radiotelefonemes. 

Els dispositius indicats del Dr. Lee De Foret representen la solució més moderna 
de la radiotelefonía, i fins al moment, els que millors resultats pràctics han donat. 


RESULTATS PRÀCTICS 

La radiotelefonía constitueix un dels èxits més grans de l’enginy humà i de la 
tècnica moderna, grades a ella s’han aconseguit salvar distancies tant i més grans que 
amb la telefonia ordinaria, establir comunicacions des de trens en marxa i des de 
vaixells,* i enviar la paraula a través dels oceans, cosa impossible amb els cables sub¬ 
marins. 

Per acabar, citarem els resultats més notables obtinguts en radiotelefonía fins al 
moment present. 

En agost de 1914, Colin i Jeance aconseguiren transmetre entre París i Voves. 
El transmissor per ells usat és l’indicat en la fig. 2. El microfon de què es valgueren 
constava de 19 micròfons simples, muntats en un porta-veu cònic especial, a fi i efecte 
de concentrar el major nombre possible d’ones sonores. 

El 7 de febrer de 1915, amb un aparell De Forest instal·lat en un tren de la Com¬ 
panyia Lackawanna Railroad, es transmeteren radiotelefonemes a Binghamton des de 
les estacions de Loundsberg, Apulachin, Vestal, Holstead i Halford. Més moderna¬ 
ment, usant un amplificador especial, s’ha aconseguit sobrepassar els 200 km. 

S’ha comunicat també, entre Washington i Sant Francisco de Califòrnia. 

En setembre de 1915, la Navy Department dels Estats Units, féu experiencies 
comunicant des d’Arlington (Massachusetts) a Mare-Island (Califòrnia) (4,000 km.), 1 


* Des del Yal Hirondtll», propietat del Príncep de Mònac, fent proves amb el microrradiògraf 
Brafias. 


Est. U. Cat. 

també des de New-York a Arlington amb fils, i des d’aquf a Mare-Island, sense, per 
acoblament d’aparells en l’estació intermitja. 

S'ha transmès des d’Arlington a París.* 

Per fi, els oficials de l’American Telephone and Telegraph Company Wireles, el 
29 de setembre de 1915, comunicaren des de la costa de l’Atlàntic amb l’estadó de 
Honolulú, capital de les illes Hawaï en el Pacífic, distants més de 7,000 km. 

Boroetoat, ootabr· do 4916. 

• Per aquesta prova s’utilitzà un tronem 5 sor De Forest compos de 120 ampolles. La iateasltat 
alcançada por l'antena fou de 150 ampers. 

Dret civil català : £1 testament sagramental en 
el Bisbat de Girona, per Joaquim Carreras i Artau . 1 


E ls autors de Dret català mencionen, entre els testaments extraordinaris o pri¬ 
vilegiats, el nomenat testament sagramental, referint-se principalment al que 
està en ús a Barcelona, i sols en lloc secundari al que vigeix a Girona. Això indica 
que el costura gironí, molt més notable que el privilegi de Barcelona, és desconegut en 
gran part. 

El testament sagramental és costum vigent a la ciutat 1 diòcesi de Girona des de 
temps antic. Ja En Tomàs Mieres el consignà en la seva compilació de 1439 Consue- 
tudines Episcopalus Gerundensis, en la rúb. 25, cap. únic, que diu : «Així mateix s’ob¬ 
serva per costum que si algú fes testament o declarés la seva última voluntat davant 
de testimonis, aquests són rebuts 1 examinats pel Jutge, cridats aquells als qui inte¬ 
ressi; 1 després de rebre jurament dels testimonis en una esglesia sobre altgr consagrat, 
les seves declaracions es fan constar en instrument públic i al mateix se li atribueix fe 
per manament del Jutge. I el testament es nomena sagramental*.* 

Segons aquesta consuetut, el testament sagramental està vigent en tota la diò¬ 
cesi gironina, que comprèn noresmenys 364 parròquies i 21 sufraganies o curats ane- 
xes. Perquè els costums aplegats per En Mieres no són privatius de la ciutat de 
Girona, sinó que s’estenen a tot el Bisbat. Així ho confirma la pràctica dels Jutjats 

1. El present article, escrit dos anys endarrera, ha perdut molt del seu interès després d’haver 
publioat D. Josep Pella 1 Forgas el volum III de la seva obra Còdipo civil dt Catalufia , on fa un detin¬ 
gut estudi del testament sagramental (Vegi's pàg. 147). Creiem, però, que conserven encara interès algu¬ 
nes dades sobre la vigència de la institució en el Bisbat de Girona. (N. de l r A. — Octubre de 1918.) 

Z • Itim servptur d* consutiudine quod si aliquis coram testibus testamentum vel suam ultimam volunta • 
tem nuncupaverit, quod ncipiuntur et examinantur testes , vocatis vocandis , quòrum interest, per Judicem , et 
recepto juramento a testibus in aliqua Ecclesia super Altari consecrato, tales testium depositiones rediguntur 
in publicam formam et eidem ex Decreto Judicis attribuitur fides. Et vocatur testamentum $acramentale %.. 
Ms. de l’any 1676, que hem consultat a la nostra Biblioteca Provincial Universitària. 

de primera instancia, que han tramitat testaments sagramentals de diocesans no sols 
gironins, sinó també d’altres pobles del Bisbat. 

Aquesta forma de testament es nomena sagramental del jurament que l’advera. 
Es deu prestar en una esglesia de la diòcesi sobre altar consagrat. Una llarga tradició, 
que ja constatà Fontanella, 1 ha fixat el lloc del jurament en l’altar de la Puríssima 
Concepció de l’esglesia de Sant Martí Sacosta, de Girona. Però no sempre s’adveren ' 
ni s’han adverat allí els testaments sagramentals. Durant l’última guerra civil, 
havent estat tancada la susdita esglesia, se n’adveraren alguns en l’esglesia del Carme. 
Cal també esmentar la parròquia de Sant Vicens de Besalú, on en època remota es 
demanà al Jutge que un acte d’última voluntat «s’elevés a testament sagramental, 
conforme a la consuetut escrita que consta en el títol de testaments *.* Fa pocs mesos, 
en 12 de maig de 1915, s’adverà altre testament en l’esglesia parroquial de Figueres, 
capella de Nostra Dona del Roser, després de trenta anys de no celebrarse un acte 
consemblant.* D. Manuel Duràn i Bas retreu el testimoni de lletrats qui li donaren 
noticia d’altres otorgacions tramitades a La Bisbal i altres llocs de la diòcesi. 4 

El text de la consuetut escrita, qu’hem citat abans, es refereix tant sols a la 
forma del testament. No regula la capacitat del testador, ni les seves facultats, ni 
les condicions i nombre dels testimonis, etc., tot lo qual es regeix pel Dret general de 
Catalunya. La pràctica catalana i les doctrines dels doctors han equiparat, en tot 
ço que és específic de la institució, el dret gironí amb el barceloní. Qui ho vulgui 
estudiar en detall, consulti l’obra del gran jurisconsult olotí Fontanella*. 

El text del costum assenyala alguns tràmits a seguir en l’adveració d’un testa¬ 
ment sagramental. Avui el Jutjat de primera instancia de Girona, servant en lo 
essencial aquell procediment, els tramita en forma d’expedients de jurisdicció volun¬ 
tària. 

El procediment és com segueix. Es presenta instancia al Jutjat demanant l’ele¬ 
vació a testament sagramental d’una última voluntat. Incoat expedient, el Jutge 
assenyala dia i hora per a pendre jurament als testimonis en el lloc de costum i rebre 
les seves declaracions. Es publiquen edictes en el Boletín Oficial de la Provincià, 
en el J utjat, en la població que és cap de partit, i en la vila on visqué i morí el testador, 
citant-se a tots els qui es creguin amb dret a l’herencia perquè l’al·leguin. En el 
dia i hora assenyalats, i prèvia notificació a les autoritats eclesiàstiques, el Jutjat es 
constitueix en l’esglesia i altar de costum, pren jurament als testimonis i reb per se¬ 
parat les seves declaracions. Si hi ha oposició formulada, els testimonis són pregun¬ 
tats novament segons els capítols de repreguntes presentats per la part opositora. 

1. Decisiones Sacri Regii Stnatus Cathalonim. Decis. 578, n. 23. 

2. Citat per D. Joan Bta. Torroella : Lo dret civil gironí. Mataró, 1899, p. 27. 

3. La Veu de VEmpordà, periòdic de Figueres, de 15 de maig de 1915. 

4. Duràn i Bas: Memòria acerca de las instlluciones del derecho civil de Calaluna. Barcelona, 1883 
p. 176, nota 2. 

5. Fontanella : op. cit. Decis. 576, 577, 578 i 579. 

De l’Interrogatori se n’aixeca acta, que s’uneix a l’expedient i passa a informació del 
Ministeri fiscal. Vist el dictamen del Fiscal municipal, el J utge dicta auto, que posa 
terme a l’expedient de jurisdicció voluntària. Si l’auto és favorable, eleva a testament 
sagramental l’última voluntat del testador, i mana protocolitzar-la en poder del notari 
qu'es designa; requisit que compleix el notari,així que se li passal’expedient. Si l’auto 
és desfavorable, la part actora té dret a acudir davant l’Audiencia Territorial, conver¬ 
tint-se aleshores l’expedient en contenciós i seguint els demés tràmits. També des 
del punt de vista processal el testament sagramental vigent a Girona està equiparat amb 
el de Barcelona 

Caldria consultar els arxius notarials existents a la diòcesi gironina per a saber 
exactament el nombre de testaments sagramentals protocolitzats en els últims temps. 
De dades incompletes que he pogut recollir, resulta que durant els darrers cinquanta 
anys se n’han adverat en el Bisbat de Girona una vintena almenys; el que prova que 
la institució és viva encara. 

• * * 


El testament sagramental, pot ésser considerat com una institució autòctona 
del Dret català? Se sol citar 1 com precedent immediat, la llei 11,111b. 2, tít. 5 del 
Forum judicum, que admet la declaració d’última voluntat per jurament dels testi¬ 
monis davant del Jutge. Una forma pareguda es troba en el Codi de les Costums de 
Tortosa .* 

Sigui comsevulla, la institució de què parlem, és antiquíssima. En 1040 un 
tal Guillem otorgà testament que fou adverat en la Seu de Vich (in sede Vici); el 
pergamí autèntic es guarda avui en l’arxiu particular del «Mas Coromines» de Sant 
Marti Sescorts, de Vich.* Notem que a Vich caigué en desús el testament sagra¬ 
mental, tal vegada a conseqüència de la prohibició d’observar les lleis godes que J aume I 
establí en les Corts de Barcelona de 1251. 

El Sr. Corbella 4 cita alguns testaments sagramentals otorgats en el segle xii a 
Barcelona. Aquesta ciutat, segons tradició llegendària, hauria obtingut del rei franc 
Ludovic Pius el privilegi del jurajnent per a l’esglesia dels Sants Just i Pastor, que 
fou confirmat en el cap. 48 del Recognoverunt Proceres (3 de janer de 1283). 

Alguns autors han volgut trobar els origens del testament sagramental gironí en 
una extensió dels privilegis de Barcelona feta per Pere III a 8 de febrer de 1283® o 
sigui un mes després de la promulgació del Recognoverunt Proceres. Confirmen aquesta 

1. Corbella : Manual de Derecho Civil catalàn. Reus, 1906; p. 93. 

2. . Llib. 6, rúb. 4, § 7; citat per Corbella. 

3. Una copia del pergamí, juntament amb altres dades del mateix, m'ha estat facilitada pel meu 
amic el poeta gironí En Xavier Carbó. 

4. Corbella : op. cit., p. 740, nota. 

5. Arxiu Munic. Girona; Llibre verd, foli 9. retro 10. 

extensió dues pragmàtiques de joàn I donades a la vila de Montsó, una en 26 de maig 1 
i altre en 31 de desembre de 1389* ; l’última de les quals estén a Girona tots els privi¬ 
legis, llibertats, franqueses i consuetuts dels ciutadans i habitants de Barcelona (qucd 
fruí possint quibuscumque privilegiïs, libertatibus, franquitatibus et consuetudinibus 
qui bus utuntur et soliti sunt gaudere ciuitatis Barchin. cives et habitetores). 

Però la qüestió dels orígens del testament sagramental de Girona és independent, 
al nostre entendre, de l’estensió dels privilegis de Barcelona. Farem notar que la 
pragmàtica de 31 de desembre de 1389, la més favorable de totes, sols parla dels ciu¬ 
tadans i habitants de Girona (civibus et habitaioribus dicta: ciuitatis permisit); essent 
així que el testament sagramental, com els demés costums compilats per En Mieres, 
s’observa i practica en tot el Bisbat, com he dit abans. No així a Barcelona, els ciu¬ 
tadans 1 habitants de la qual són els únics en disfrutar del privilegi. Encara assenya¬ 
larem altres diferencies : a Girona es poden adverar testaments en qualsevol esglesia 
del Bisbat, mentre que el privilegi barceloní limita el lloc a una sola esglesia i a un sol 
altar determinats. Per fi, aquesta mena d’últimes voluntats se solen otorgar a Girona 
dins del mateix Bisbat, mentre que a Barcelona és possible fer-ho fora de la ciutat. 
Cal esmentar que el privilegi fou concedit en els seus principis als mercaders, mariners 
i persones que es trobaven de viatge. 

Sembla, doncs, ésser més admissible l'opinió d’alguns doctors catalans, entre 
ells En Tomàs Mieres i En Fontanella, segons la qual el testament sagramental és 
costum propi de la ciutat i Bisbat de Girona, i no una importació.* 

* * • 

Els testaments sagramentals són cada dia menys freqüents. Les facilitats de la 
vida moderna els fan innecessaris en la majoria dels casos. 

Molts jurisconsults catalans opinen avui que aquest costum hauria de desparèixer. 
El Sr. Duràn i Bas, creient-lo inútil i perjudicial, l’exclogué del seu projecte de Codi 

civil català. 4 Donades les condicions socials de la nostra època, la mala fe pot arribar 

• 

al perjuri i a la simulació d’últimes voluntats. Però semblants inconvenients es poden 
encara salvar exigint majors garanties, sobretot en els testimonis. 6 Per la seva part, 
la jurisprudència en els últims temps ve aplicant un criteri restrictiu, que fa força 
difícil abusar de la institució. 

Hi hem d’anar bon xic en compte en enderrocar les institucions encara vives i 

1. Arxiu Munió, Girona; Llibre verd, foli 403. 

2. Arxiu Munic. Girona; Llibre vermell, foli 197, re tro. 

3. %Hac vnba consuetudinis scripta, quam cum habeant fura proprio Gerundenses , non curant de com - 
municatione privilegií Civium Barchinonm ...t. Fontanblla : op. c/f., Dec. 578. 

4. Duràn i Bas : obra i lloo ja citats. 

5. El Sr. D. Antoni M.* Borrell i Soler indicà algunes garantfee en un article intitulat Formes 
testamentàries i publicat a la «Revista Jurídica de Catalufia», any 1912, tom XVIII, pp. 156 209. 

que tenen una llarga tradició, sobretot si omplen necessitats de la nostra vida. A la 
persona que, trobant-se en perill imminent de mort, ha de morir intestada, ^no li és 
un consol molt gran el poder otorgar la seva última voluntat davant de dos testimonis 
que tingui en presencia? Certament que aquests casos urgentíssims són cada dia 
més rars; però n’hi ha i n’hi haurà sempre. I aleshores és bo tenir una institució 
de dret propi que dongui satisfacció als nostres desitjós. 

Biroelona, octubre de 1916. 

